ބޭވަފާތެރި އެކުވެރިޔާ – Esfiya – Dhivehi Vaahaka Site\n- by Rozy - 54- November 3, 2019\nފޭސް ބުކް ހެނދުނު ހުޅުވާލުމާ އެކު ކޮންމެވެސް މީހަކު އެޑް ކޮށްފަ އިންތަން ފެނިގެން ޝައިނާ ވިސްނާލިއެވެ.\nނުދަންނަ ނަމެކެވެ. އެހެންވެ އެއެޑް ބުލޮކް ކުރުމުގެ ކުރިން އަނެއްފަހަރު ޝައިނާ ފޭސްބުކް ގައި އިން އެނަމަށް ބަލާލިއެވެ. ބޭރުބަހަކުން އޭނާގެ ފޭސްބުކްގެ އައިޑީގެ ނަމަކަށް އޭނާވަނީ ޢާއްމުކޮށް މީހުން ނުލިޔާކަހަލަ ނަމެއް ލިޔެފައެވެ. އެއީވެސް މިޒަމާނުގެ ޅަކުދިންގެ އާދައެކެވެ. މާނަ ނުވެސް އެނގޭ ނަންތައް ފޭސްބުކްގައި ލިޔެލަފާނެއެވެ. މިއީވެސް އެކަހަލަ ކޭސްއެކެވެ.\nއެމީހަކު އަމިއްލަ ނަފްސަށް ދީފައި އެއިނީ އެއްވެސް މީހަކު ރުޅިއައިސްގެންވެސް އަނެކާ އަށްވެސް މުޙާތަބު ނުކުރާނެ ނަމެކެވެ. ވާނީ ވެސް އެހެން ނޫންހެއްޔެވެ. ޙުދު އެލިޔުނު މީހާއަށް ވެސް އޭނާ ލިއެފައި އެއޮތީ ކޮންއެއްޗެއްކަމެއް ނޭނގެނެވީއްޔާއެވެ.\nޝައިނާ އާދަކޮށް އެހެން މެސެޖުވެސް ހުޅުވާފަދައިން އެމެސްޖުވެސް ހުޅުވާލިއެވެ. ކޮންމެވެސް އެއްޗެކޭ ނުބުނެ ހުރުން އެއީ ޝައިނާގެ ފިތުރަތެއް ނޫނޭވެ. އެހެން ކަމާއެކު އޭނާ ލިޔަންފެށިއެވެ\n” ކަލޭ އަމިއްލައަށް ތިމާމީ ޝައިޠާނާއޭ (ޑެވިލް) އެހެންބަހަކުން ތިޔަބުނަނީ ކަލޭތީ ފަހެ ހާދަ މޮޔަ މީހެކެވެ. މޮޔަ އަދި ބޭރުބަސްތައް ނުދަންނަ ދިވެހިންނަށް ތިޔަ ބުނާ ބަހުގެ މާނަ ނޭގި ކަލެއަށް ލައިކް ދިނަސް ތިޔަ ބަސް ދަންނަ އަހަރެން ކަހަލަ މީހުން ބުނާނީ ކަލޭތީ ފައްކާ މޮޔައެކޭ ހަމަ. ކަލެއަށް ނޭނގޭތަ ޝައިޠާނާ އަކީ އަހަރެމެން އިސްލާމުން އެންމެ ރުޅިއަންނަ އަހަރުމެންގެ ޢަދާވާތްތެރިއާކަން. އެއްވެސް އިންސާނަކަށް އެނަމުން ރުޅިއައިސްގެންވެސް މުހާތަބް ކުރާކަށް ނުވާނެ. ކަލޭވެސްތީ ބުއްދި ފުރިހަމަ އިންސާނެއްވިއްޔާ”\nއެމިހާގެ ޖަވާބެއް ނާދެއެވެ. އަނެއްކާވެސް ޝައިނާ ލިޔަންފެށިއެވެ.\n“ބުނަންތަ ވާހަކައެއް ކަލޭ ގަދަވާންވެގެން މާކޫލް މިހެއް ކަމަށް ހެދިގެން ނުދަންނަ ބަހަކުން ތިޔަ ބުނެވެނީ އަމިއްލައަށް ތިމަންނަމީޝައިޠާނެކޭ (ޑެވިލް) ދިވެހި ބަހުން އޭގެ މާނަޔަކީ ޝައިޠާން\nޔަޤީނުންވެސް މިމީހާއަކީ އިނގިރޭސި ނުދަންނަ މީހެކެވެ. ނޫނީ މޮޔައެކެވެ. ޝައިނާ ހިތާހިތާ ކިޔާލިއެވެ. އަދި ލެޕްޓޮޕް ނިއްވާލާފަ ޗޮކެއްކަނޑާލިއެވެ. ގާތްގަޑަކަށް ގަޑިއެއްހާއިރު ފަހުން ޝައިނާގެ ފޯނަށް މެސެޖް އައި އަޑު އިވިއްޖެއެވެ.\nއަނެއްކާވެސް ޝައިނާ ލެޕްޓޮޕް ހުޅުވާލިއެވެ. އަދި މެސެންޖަރ ހުޅުވާލި އެވެ.\n“ދެންކަލޭ ބުނެބަލަ އަހަރެންގެ ޕޮޓޯއަށް އަހަރެންދޭންވާނަމެއް”\nއެމީހާ ޝައިނާ ފޮނުވާފައިވާ މެސެޖުގެ ޖަވާބުދެނީއެވެ. ވަރަށް މަޖާވެފައެވެ. ދެމީހުން ފޭސް ބުކްއިން އެވާހަކަ ވަރަށް ތަފްޞީލްކޮށް ދެއްކިއެވެ.\nޝައިޠާނާ އާއި ބެހޭގޮތުން ޝައިނާ އޭނާއަށް އެނގިހުރި މަޢުލޫމާތު އެމީހާއަށް ދިނެވެ. އަދި ތަފާތު ރީތި ނަންތަކާ ބެހޭގޮތުންނެވެ. ޝައިނާއަށް ރީތިވިހާ ނަންތަކާ ބެހޭގޮތުންނެވެ. ތަފާތު ނަންތައް ޝައިނާ ހުށައެޅިއެވެ. އެމީހާ ރުޅިއައުމުގެ ބަދަލުގައި ޝައިނާގެ ޙިޔާލަށް ތާއީދު ކުރިއެވެ. އަދި ޝުކުރު އަދާ ކުރިއެވެ.\nޝައިނާ ގެ ޙިޔާލުތަކަށް އިޙްތިރާމް ކޮށްފަ ފޭސް ބުކްގައި އެމީހާގެ ނަންކާރީ ރީތި ނަމެއް އޭނާ ޖަހާލިއެވެ. (ޑެވިލްގެ ބަދަލުގައެވެ) އެމީހާގެ މި މަޢުސޫމް އަދާއަށް ޝައިނާގެ ހިތުގެ ފުންމިނުން ޖާގަ ހޯދުމުގައި އޭނާ ކާމިޔާބުވިއެވެ.ހީވަގޮތުން އެގުޅުން އެކުވެރިކަމަށް ވުރެ އިސާހިތަކު ގާތްގުޅުމަކަށްވިއެވެ.ވާހަކަ ދެއްކުނީ ގަޑިއެއްހެއިރެވެ. ވާހަކަ ދައްކާ ނިމުނުއިރު އެދެމީހުން އެކަކު އަނެކަކު ހީވަނީ ދަސްވެގެން ގޮސް ވަރަށް ޒަމާންވީ ދެއެކުވެރިންހެންނެވެ.\nއެވަގުތު ދުރުން ރީތި ހިންދީ ލަވައެއް އަންނަމުންދިޔައެވެ. ދެމީހުންނަށްވެސް މިލަވަ އަޑުއިވޭގޮތަށެވެ.”ޔޭ ދޯސްތީ ހަމްނެހީ ޗޯޅެނގޭ..މިލަވައެވެ. ލަވައިގަ އެބުނަނީ އަހަރެމެންގެ މިއެކުވެރި ކަން ދޫކޮށް ނުލާނަމޭއެވެ.ނޭނވާ ހުއްޓާލާނަމޭ އެކަމަކު މިއެކުވެރިކަން ދޫކޮށް ނުލާނަމޭއެވެ. އަހަރެންނަށް ލިބޭ ކޮންމެ ކަމިޔާބީއަކީ ކަލޭގެވެސް ކާމިޔާބީއެވެ.ކަލެއަށް ލިބޭ ކޮންމެ ހިތާމައަކީ އަހަރެންނަށްވެސް ލިބޭ ހިތާމައެކެވެ. މަގޭ އެކުވެރިޔާއެވެ. އަހަރެމެން ދެމީހުންނަކީ ދެހަށިގަނޑަށް ވިޔަސް މިއީއެއްފުރާނައެކެވެ،އެއީ އަހަރެމެންގެ ލޯތްބެވެ. ލަވަ ނިމެންދެން ދެމީހުން އެލަވަ އަޑުއެހިއެވެ. ހެމުންހެމުންނެވެ.ވީޑިއޯ ކޯލްއިންނެވެ. ވަކިވުމުގެ ސަލާމް ކޮށްލުމަށްފަހު ދެމީހުންވަކިވިއެވެ. އަލުން ބައްދަލު ވުމަށް ވަގުތު ދީފައެވެ.\nޝައިނާ ލަވަ ނިއްވާލިއެވެ. ވަކިވުމުގެ ސަލާމް ކޮށްލުމަށްފަހު ޝައިނާ ލެޕްޓޮޕް ނިވާލިއެވެ. އަދި ވަރަށް ފުރިހަމައަށް ތައްޔާރު ވެލިއެވެ. ހީވަނީ ބޮޑު ތަނަކަށް ދާންއުޅޭހެންނެވެ.\nޝީތަލް ޝައިނާ އާއި ބައްދަލު ކުރަން ޝައިނާމެން ގެއަށް އައެވެ. ޝައިނާ ވަރަށް ރީތިކޮށް ތައްޔާރު ވެގެން ހުއްޓާ ފެނިގެން ޙައިރާންވިއެވެ.\n“އަސްތާ ކަމަނާތިޔޯ.. މާރީތިވެގެން ކޮންތާކަށް ދާން ތިޔަ ތައްޔާރުވީ؟”\nޝީތަލް އާއި ޝައިނާ އަކީ ގާތް ދެރަޙްމަތްތެރިންނެވެ. ޝައިނާގެ ދުވަހުގެ މުޅި ޑައިރީ ޝީތަލްގެ ކުރިމަތީ ހުޅުވާލައެވެ. އެއްވެސް ސިއްރެއް ދެމީހުން އެކަކު އަނެކަކަށް ނުބާއްވައެވެ.\nފޭސް ބުކް އިން އަލަށް މިދިމާވި މީހާގެ ވާހަކަވެސް ހީހީފައި އޭނާ ޝީތަލް އަށް ކިޔާދޭން ފެށިއެވެ.ކޮންމެ ޖުމްލައެއް ޝައިނާ ބުނުމާއެކު ޝީތަލް ބޭޢިހްތިޔާރުގައި ކިޔަނީ ” އަސްލުތަ؟.. އަސްލުތަ؟”\n“އަނެއްކާ ކަލޭ އެންމެ ފަހުން އޭނާދެކެ ލޯބިވާނީތާ؟” ޝީތަލް މަޖާވެފަ ބުންޏެވެ.\n“ކޮންތާކު އެއީ އަދި ޅަ ކުއްޖެއް އެންމެ 25 އަހަރުގެ ޒުވާނެއް. މައެބައުޅެންތަ ތިކަހަލަ މޮޔަކަމެއް ކުރަން” ޝައިނާ ހެމުން ހެމުން ބުނެލިއެވެ.\nޝީތަލްވެސް ހަމަ އެފަދައެވެ. އޭނާގެ ފިރިމީހާއާއި އޭނާގެ ޒުވާބުގެ ވާހަކަ ފަލްސަފާއެއްހެން ޝައިނާގެ ކުރިމަތީ ހުޅުވާލައެވެ. ބައެއްފަހަރަށް ހެމުންނެވެ. އަނެއްބައި ފަހަރަށް ރޮމުންނެވެ. ބައެއްފަހަރަށް އެދެމަފިރިން ދެމެދުގައި ވަރަށް ޑްރާމާ އޮވެއެވެ.އެއީ ކޮންމެ ދުވަހަކުވެސް އެދެމީހުންގެ އާދައެވެ.ބައްދަލު ވުމާއެކު ދެމީހުންގެ ސްޓޯރީއެވެ. ޝައިނާ އެދެމަފިރިންގެ ވާހަކަ އަޑުއަހާލަނީ ހަމައެކަނި ހޫން އެއް އަޅުވާލަމުންނެވެ. އެއްވެސް ކޮޅަކަށް ބުރަވާގޮތަށް އޭނާ ވާހަކަ ނުދައްކައެވެ.ދެމަފިރިންގެ އަރައިރުމަކީ މޫދުގާ ބިއްސާލާ ރާޅު ކަހަލަ ރުޅިއެކެވެ. އިސާހިތަކު ދެމީހުން އެކުވެރިވެދާނެއެވެ.\nދެމީހުން އެކުގައި ބޭރަށް ނިކުތެވެެ. ދޮރާށި ލައްޕާ ލާފަ މަގުމަތީ ހުރި ޝީތަލްގެސައިކަލްކާރީ ދެމީހުން ހުއްޓިލިއެވެ. ޝީތަލް ދަބަސް ހާވާލާފަ ތަޅުދަނޑި ނަގަމުން ސައިކަލަށް އަރާ އެނބުރިލިއެވެ.\n“އަހަރެން ބޭނުންވަނީ އަހަރެންގެ މިނިވަންކަން. އޭނާ ކައިރިން ވަރިވާން” ކަރުނަ ފޮހެލަމުން ޝީތަލް ދަބަހަށް ފޯނު ލަމުން ސައިކަލް ސުޓާޓް ކުރަމުން ބުނެލިއެވެ.ހީވަނީ އެއީއޭނާގެ އެންމެ ފަހުގެ ނިންމުން ޙިޔާރު ކޮށްގެންއިންހެންނެވެ.ހީވާގޮތުން އެމީހުންގެ މިފަހަރުގެ ޑްރާމާ މާހާޑްވީއެވެ.ޝައިނާ ޝީތަލްގެ އެވާހަކަ އިވޭކަމަށް ނުހެދިއެވެ.ފަހުން ޝީތަލްވެސް އެވާހަކަ ނުދެއްކިއެވެ.\nއާންމުކޮށް މިދެވެރިން ބައްދަލު ވެއްޖެއްޔާ ސައިކަލް ދުއްވަންދިޔުމަކީ ވަރަށް ބޮޑު އާދައެކެވެ.ސައިކަލް ދުއްވަނީ އަބަދުވެސް ޝީތަލްއެވެ. ފަހަތުގައި އިންނަނީ ޝައިނާއެވެ.\n” ވަރިވުން ނޫން ހަމަ އެއްވެސް ގޮތެއް ނެތީތަ؟” ތަންކޮޅަކަށް ދުއްވާލިތަނާ ޝައިނާ ބުނެލިއެވެ.\n“އެކަމާ ވަރަށް ވިސްނައިފިން. އެތައް ދުވަހެއް ވަންދެން ވިސްނައިފިން.” ޕިއްޒާހަޓް ކައިރިއަށް ސައިކަލްމަޑު ކޮށްލާފަ ފައިބަމުން، ކަރުނަ ވީއަޑަކުން ޝީތަލް ބުނެލިއެވެ.\n“ކޯޓަށް އަހަރެން ވަނީ މައްސަލަ ހުށައަޅާފަ. މިއޮތީނުން” ދަބަހުން ގަނޑު ތަކެއް ނަގާފަ ޝައިނާ އަށް ދައްކާލަމުން ޝީތަލް ވަރަށް ނޫންގޮތަކަށް ބުނެލިއެވެ.\n“ކޯޓުން ތިޔަލިޔުން ބަލައިގަތީ؟؟” ވަރަށްހައިރާންވެފަ ޝައިނާ އަހާލިއެވެ.\n“ކޯޓުން ސުވާލު ކުރި ގާޒީ އެންމެ ފަހުން އަހަރެންގެ ހުށަހެޅުން ނޯޓްކުރި”. ޓިޝޫއަކުން ކަރުނަ ފޮހެލަމުން ޝީތަލް ބުނެލިއެވެ.\n“އެއްވެސް ކަމެއް މާއަވަސް އަރުވާލައިގެން ކުރުން ބުއްދިވެރިއެއް ނޫން” ޝައިނާ އެންމެފަހުން ހަތިޔާރު ބަހަށްޓަމުން ބުނެލިއެވެ. ޝީތަލް ވަރިވުމަކީ އެއްގޮތަކަށްވެސް ރަނގަޅު ނިންމުމެއް ނޫނެވެ. އެއީ މާއަވަސްއަރުވައިގެން އަޅާމޮޔަ ފިޔަވަޅެކެވެ. ޝައިނާ ބުނަމުންދިޔައެވެ.\nކައިނިންމާލާފަ ޝީތަލް ޝައިނާ ގެޔަށް ގެންގޮސްދިނެވެ.އަދި އޭނާގެ އަމިއްލަ ދުނިޔޭގެ ތެރެއަށް ގެއްލުނެވެ.\nވަރިވުންއެނދި ޝީތަލް ކޯޓަށްސިޓީ ލީތާ މިއަދަށް މީ ހަތްވަނަ ދުވަހެވެ. ކޯޓަށް މައްސަލައިގެ ވާހަކަ އަޑުއަހަން އަންނަންއެންގީއެވެ. ވަރިވާންލީ މައްސަލައެވެ. ފަނަރަ އަހަރު ފަހުން ދެމީހުން ވަރިވަނީއެވެ.މައްސަލަޔަކީ ދަރިޔަކު ނުލިބުމުގެ މައްސަލައެވެ. ބޮޑަށް ދަރިޔަކު ބޭނުމީ ޝީތަލްއެވެ އެހެނަސް ޝާހިދު ދަރިޔަކު ބޭނުމެއްނޫނެވެ.\nޝީތަލް އަށް ކޯޓަށް އަންނަން ލިބުނު ޗިޓާއި އެކު އޭނާ ވަރަށް ނަލަ ހެދިގެން ކޯޓަށް ގަޑިޔަށް ދިޔައެވެ.\nއެންމެފަހުން ޝިތަލް އަށް ކާމިޔާބު ވިއެވެ. އޭނާގެ ފިރިމީހާގެ ކާރިން ވަރިވާށެވެ. އޭނާގެ މަޤްސަދަކީ މިނިވަންކަމެވެ.އެމިނިވަންކަން އޭނާއަށް ހޯދައިއެދިނީ ކޯޓުގެ ގާޒީއެވެ. އޭނާގެ ރީތިކަމުގެ ޖަޒުބާތު ކޯޓުގެ އެގާޒީވެސް ޖެހުނީ ތޯއްޗެކެވެ.ނޫނީ ހަމަ އޭނާއަށް ހެޔޮ އެދެނީ ކަމަށް ގާޒީ ހެދުނީ އެވެ.އިންސާފަކީ އެއީ ބާއެވެ.ފިރިމީހާ ވަރިކުރަންނެތަސް ކޯޓުގެ ގާޒީ ލައްވާ ވަރި ކުރުވަނީ ކިތަށް ދިވެހިން ބާއެވެ. މިއީވެސް އެކަހަލަ ކޭސްއެކެވެ. ޝާހިދުގެ ހިތުގެ އަޑިން ޝީތަލް ވަރިކުރާކަށް ބޭނުމެއް ނޫނެވެ.ތިންފަހަރަށްވެސް ވަރިޔަށް އެދި ކޯޓަށް ފޯމު ހުށައަޅާ ދެކޮޅަށް ދުވެހެދީވެސް ޝީތަލް އެވެ. ހިއްހަމަ ނުޖެހޭ ކޮންމެ ދުވަހަކުއެވެ.ނިކަމެތި ވަނީ ފިރިމީހާއެވެ. ކާމިޔާބު ލިބެނީ އަންހެން މީހާއަށެވެ. ފަނަރަ އަހަރުވީ ކައިވެނި ރޫޅުނީ ގާޒީގެ އެހީގައެވެ. ޝާހިދު ރޯލަރޯލާ ހުއްޓައެވެ.\nދުވަސްތަށް މަސްތަކަށް ބަދަލުވެ މަސްތައް އަހަރުތަކަށް ބަދަލުވަމުން ދިޔައެވެ. ޝައިނާ ޝައިނާ ގެ ހަޔާތުގެ ދުވަސްތަކުގައެވެ. ޝީތަލްވެސް ހަމައެފަދައެވެ.\nޒަމާންތަކެއް ޝީތަލް އާއި ޝައިނާ ވެސް ދިމާނުވެ ހަބަރެއްވެސް އެކަކު އަނެކަކަށް ނުއެނގިދިޔައެވެ.ދެމީހުންނަށްވެސް ނެތީވަގުތުގެ މައްސަލައެވެ.\nއެސްޓީއޯ ޓުރޭޑް ސެންޓަރ އަށް ޝައިނާ ދިޔައީ ބާޒާރު ކުރާށެވެ. ހުރިހާ އެއްޗެއް އެއްތަނަކުން ގަންނަން ލިބޭތީއެވެ.އަދި ވަކިން އަގުވެސް ބޮޑުނުވުމާއި އެކުގައެވެ.\nހޭލަމޭލަޔަށް މީހުން ހަރަކާތްތެރިވަމުން ދިޔައެވެ. ގާތްގަޑަކަށް5ނުވަތަ6ވަރަކަށް ކައުންޓަރު ހުރިއިރު ހަލުއިކަމާއެކު ކޭޝިއަރުން މަސައްކަތްކުރަމުން ދާއިރު ހީވަނީ ތަނުގެ ބިޒްނަސް ވަރަށް ރަނގަޅު ހެންނެވެ.ޝައިނާ ވެސް މަޑުމަޑު ހިނގުމެއްގައި ގޮސް ޓުރޮލީއެއްހިފައިގެން އެއްޗިހިތަށް އަޅަމުން ގޮސް ކައުންޓަރަކާއި ކައިރިވެލިއެވެ.\nކައުންޓަރު ކާރީ ހުރި ކުއްޖާ ފެނިފަ ޝައިނާއަށް އުފަލުން ހަޅޭލަވައިގަނެވުނެވެ.. އެއީ ފެންނަކަމަށް ނަހަދާ ދެވޭވަރުގެ މީހެއް ނޫނެެވެ. އެހެން ނުވާންވީ ކީއްވެހެއްޔެވެ. އެއީ ޝީތަލް އެވެ. މިދެމީހުން މިފެނުނީ 8 އަހަރު ފަހުންވީއާއެވެ.\n” އޭއި ޝައި މަ ޑިޔުޓީ ނިމެންދެން މަޑު ކުރާތި3ގަ ބަންގިޔަށް ކުލޯސް ކުރާނެ”\nލާރި ކަނޑަމުން ޝީތަލް ބުނެލިއެވެ. އެއްބަސް ވުމުގެ ގޮތުން ޝައިނާ ބޯޖަހާލިއެވެ.އަދި އެއްޗިހި ހިފައިގެން ކައުންޓަރުގެ ފަހަތުގައި މަޑުކޮށްލިއެވެ.\n“އަހަރެންގެ ވާހަކަ އޭނާ އަށް ކިޔާދޭނީ ކިހިނަކުން ބާވައެވެ؟” ޝީތަލް ހިތާހިތާ ކިޔާލިއެވެ.އަދި އޭނާގެ ކައުންޓަރުގެވަށްގަނޑުތަށް ތަޅުލިއެވެ. އެތަނަކީ ގިނައެހެން މީހުންވެސް ބޭނުން ކުރާތަނަކަށްވާތީ ތަޅުލުން ބުއްދިވެރިކަމަށް އޭނާ ދެކުނެވެ.\nޝީތަލް މަސައްކަތް ނިންމާލާފަ ޝައިނާ ކާރިޔަށް ދިޔައެވެ. ދެމީހުން އެކުގައި ކޮފީއަކަށް ދާން ނިންމިއެވެ.ތަން އަބަދުވެސް ޑިސައިޓް ކުރަނީ ޝީތަލްއެވެ. ސަލްސާރޯޔަލް އަކީ އެދެމީހުން އަބަދުވެސް ވަންނަތަން ވީމައެވެ.އެތާ އުޅޭ ގިނަވޭޓަރުންވެސް އެދެމީހުންނާ ވެސް ރައްޓިހިންނަށް ވާތީއެވެ. އެތަނަށް ގޮސްގޮސްއެވެ.\nދެމީހުންއެތާގެ ފުރަތަމަ ފަންގިފިލާއަށް އަރާފަ ތަންކޮޅެއްއެކަހަރި ތަނެއްގައި އިނީނދެލިއެވެ. ޝައިނާ އަށް އިށީންނަށްގޮނޑިވެސް ދަމާލަދިނީ ޝީތަލްއެވެ.ހަމަޖެހިލައިގެން އިށީނދެ ޝައިނާ ވާހަކަ ދައްކަން ފެށިއެވެ.\n” އަޅެކިޔާދިބަލަ ކޮންތާކަށްތަ ދިޔައީ ހަބަރެއްވެސް ވެނުލާ މެސެންޖާރ އަކުން ވައިބާއަކުން ފޭސްބުކަކުން ނުވެސްފެނޭ ހުރިހާ ނަމްބަރެއް ބުލޮކް ކޮށްފަ” ޝައިނާ ޝީތަލް ގައިގަ ހަގު ކޮށްލަމުން ޝަކުވާގެ ރާގެއްގައި ބުނެލިއެވެ.\n“ކޮފީދޯ އެއީ ޝީތަލްގެ ފޭވަރިޓް ދޯ”\n“ނޫނޭ މިހާރު އަހަރެންބޮނީ އައިސްޓީ ބަލަ ގަރުނެއްވާއިރަށް މީހުންގެ ކަންތަށް ބަދަލުވާނެ މިވެސް 8 އަހަރުވީ ވިއްޔަ ދުވަސްތަކާއި އަހަރުތަކެއް ދިޔަގޮތެއްވެސް ނޭނގުނުދޯ” ހިނިގަނޑެއް ޖަހާލާފަ ޝީތަލް ބުނެލިއެވެ.\n“ކޮނބާ ފިރިމީހާ ދެތިން މަހެއް ކުރިން މަދެކުނިން އޭނާ ސައިކަލްގައި ދަނިކޮށް. ވަރަށް ބުރަކޮށް ދިޔައީ ބައިވަރު ކަތަޅުތަކެއް ހިފައިގެން ތަންކޮޅެއް ދުރުންދިޔައީ”\n” މަައޭނާ ކާރިންވަރިވެގެން މަދިޔައީ ކިޔަވަން ލަންކާއަށް8އަހަރު ކޮށްފަ މިއައީ ބިޒްނަަސްމެނޭޖް މަންޓުން ފުދޭވަރަކަށް ކިޔަވާލިން. ވަޒީފާ ނެތި މަގުމަތިނުވާނެތާ މިހާރު އަހަރެން ހެދިން ޑިޕްލޮމާއިން ބިޒްނަސް މެނޭޖްމަންޓާއި އެޑްވާންސު ފަޔާ ފައިޓިިން އާއި…ދެން އެކުން ހުންނާނީ ކުޅިވަރުގެ އެއްޗިހި އެންމެ ދަށްވާނީ ހިސާބަށް އެންމެ މޮޅުވާނީ އިނގިރޭސި. ހިސާބަށް ދަށްވީ ކޮންމެވެސް އެކުސްއެއް އޭގެތެރޭ އައިމާ..ނުލާހިކު ރަނގަޅަށް ކަނޑާ ގުނަކޮށް ހަދަނިކޮށް ފާޑެއްގެ އެކުސް އެއް ވަނީ.. އެއްދުވަހެއްގަ އެބުނާ އެކުސް ނުހޯދިގެން ބޮޅެއް އަޅާފަ މިއޮތީ އެކުސް ކިޔާފަ ތީރެއްޖަހާފަ ދައްކާވެސްލިން އެވެސް ޓެސްޓުގަ.ވީމާ ފާހެއް ނުވި.ފަހުން އަނެއްކާއެކައުންޓުސް އެއްޗެއް ހަދަން ޖެހުނު ކޮންމެޔަކަސް ކިޔެވުމުގަ ޒަމާންތަށް ދުއްވާލިން އަދި އަނބުރާ މާލެއައިސް ބަލާލިއިރު ޝައިނާވެސް ލަންކާއަށް ބަދަލްވިކަން ލިޒީމެންގެ ފަރާތުން އެނގުނު އަހަރެން އެސްޓީއޯއަށް ވަދެ މެނޭޖަރ އަކަށް މަމި ހުންނަނީ ވަރިކުރި މީހާ ވީހިސާބެއް އޭނާގެ އެއްވެސް ހަބަރެއް ނޭނގޭ ވޭތިވެ ދިޔަ 6ވަރަކަށް އަހަރު އޭނާވެސް ގުޅާވެސް ނުލާ..މަވެސް ނުގުޅަން ދަރިޔަކު ނުލިބުމުގެ ސަބަބުން 15 އަހަރު ފަހުން ދެމީހުން ވަކިވީ” ޝީތަލް އޭނާގެ ވާހަކަ ކިޔާދިނެވެ.ޝައިނާ އިނީ ބުނާނެ އެއްޗެއް ނޭގިފައެވެ.\nޝައިނާ ބުނާނެއެއްޗެއް ނޭނގިފަ ބޮލުގައި އައްޖައްސައިގެންއިންދާ ކާތަކެތި ހިފައިގެން އައީވެސް އެމީހުން ދަންނަ ވޭޓަރެކެވެ.\n“ހާދަ ނުފެނެޔޭ ދެމީހުން މާލޭގަ ނެތީދޯ” ވޭޓަރުވެސް އަހާލިއެވެ.\n” އަހަރެން އިންޑިޔާގަ މީނާ ލަންކާގަ ދެން ނުފެންނާނެނު” ޝީތަލް ލެމަންޓީތަށި ކާރި ކޮށްލަމުން ބުނެލިއެވެ.\nވޭޓަރު ހޫން އެއްއަޅުވާފަ ދިޔައީއެވެ. އެވަރުންވެސް ޝައިނާ އިނީ ގެއްލިފައެވެ.އެހިމޭންކަން ކަނޑުވާލީ ޝީތަލްއެވެ.\n“ދެން ކަލޭ ހެދީ ކިހިނެއް.. ކޮންހިސާބެއްގަ މިހާރު ތިޔައުޅެނީ ކަލޭވެސް އައްޑޫއަށް ބަދަލްވީދޯ ދެން މިހާރު ތިއުޅެނީ އެއްކަލަ އެޒަމާނުގައި ފޭސް ބުކްއިން ދިމާވި ކުއްޖާ އާއި އިނދެގެންތަ؟” ޝީތަލް އަހާލިއެވެ.\n” އަހަރެންދޯ އަހަރެން މީހަކާ އިނީ ރައްޓިހިވެގެން6މަސް ދުވަހު އުޅެފަ. ކައިވެނި ކޮށްފަ ވަގުތުން ބަދަލްވީ ލަންކާއަށް ކިޔަވަން. ފިރިމީހާ ކިޔަވާތީ ސަރުކާރުން ލިބުނު ކޯހެއްގަ.”\n“އެންމެ ހަމަދުވަސް އުޅެފަ ތިޔަކައިވެނި ކުރީ ކީއްވެ؟”\nޝީތަލް ސުވާލުގެ ނަޒަރަކުން ބަލާލާފަ އަހާލިއެވެ.\n‘ކާވެނި ކުރަން ނިންމީ އޭނާގެ ރަނގަޅުކަން ފެނިފަ އެކުން އާއިލާވެސް ދަންނަ މީހަކަށް ވާތީ.މިހާރު.ކައިވެންޏަށް5އަހަރު އަދި ދަރިޔަކު ނުލިބޭ.. ޑޮކްޓަރު ދުވާލަކު ޓެސްޓެއްހަދާ އަދި މޮޅު ވާހަކަ ދައްކާ ދެމީހުންކުރެ އެކަކުވެސް ގޯހެއްނޫނޯ ދަރިން ނުލިބެންވާސަބަބެއްވެސް ނެތޯ އަދި ލިބޭނެޔޯ” ޝައިނާ އުދާސް ކަމާއެކު ބުނެލިއެވެ.\nޝައިނާގެ އެވާހަކަ އިން ޝީތަލްގެ ލޮލުން ކަރުނަ ފާއްދާލިއެވެ. އޭނާވެސް މާޒީ ހަނދާންވީއެވެ. ޝާހިދު އާއި އިނދެގެން އުޅުނު ދުވަސްތަކެވެ.\nޝައިނާ ދެން ބުނަމުންދިޔައީ އޭނާ ކައިވެނީގެ ފަހުންއެކުގަ ހަނީމޫނަށް ދިޔަ ތަންތަނުގެ ވާހަކައެވެ. އެމީހުން އެންމެ ފުރަތަމަވެސް ހަނީމޫނަށް ދިޔައީ ލަންކާޔަށޯއެވެ. ޕާލްސިޓީ ހޮޓަލްގެ 201 އެމީހުން ނެގިވާހަކަ އެވެ. އެރޫމް ވެސް ހަމަ ޖެހިއްސީ ހަމަ ޝައިނާގެ އަލަތު ފިރިމީހާއެވެ.ހަމަ ކޮންމެ އަހަރަކު ލަންކާއަށް ޗުއްޓީއަށް ގޮސް އެރޫމް ނަގިވާހަކަ އެވެ.ޝައިނާ ގެ ކަމަކީ ހަމައެކަނި އެއްބަސް ވުމެވެ. ނުވަރަލިޔައަށް ވެސް ދިޔަ ވާހަކައެވެ. ފިރިމީހާގެ ރަނގަޅުވާހަކައެވެ.\n“އަހަރެންގެ ފިރިކަލުންނަކީ ވަރަށް ބިޒީބޭކަލެއް ކިޔެވުމުގައި އެހެން ވެ ގިނަ ފަހަރު ބާޒާރަށް ދަނީވެސް މައެކަނި” ޝީތަލް އިނީ ހިމޭނުންނެވެ. އެހެންޏާ ހަދާހެން އަނގަނުބާނައެވެ.\nދެ އެކުވެރިން ވަކިވީ އަދި ބައްދަލު ކުރަން ނިންމާފައެވެ.ޝައިނާ، ޝީތަލް އަށް އެމީހުންގެގެޔަށް އައުމަށްވެސް ދަޢުވަތު ދިނެވެ.\nއެސްޓީއޯގެ އޮފީސް ދަތުރެއްގައި ޝީތަލް ކުޑަބަޑޮހަށް ދާން ނިންމީއެެވެ. ޝީތަލް ގެ ކޮއްކޮއަކީ އެސްޓީއޯ ފާމަސީގަ އުޅޭކުއްޖެކެވެ.އޭނާގެ އުފަންދުވަހު އެތަނުގެ ފަރާތުން ހުރިހާ މުވައްޒަފުންނަށް ރާވާދިން ދަތުރެކެވެ. އޮފީސް މަސައްކަތް ބަހަށްޓާފަ ބޭރަށް ނިކުމެވޭތީ ޝީތަލް ހުރީ އުފަލުންނެވެ.\nއެންމެންގޮސް އެއްބޯޓަކަށް އެރިއިރު އެއޮފީހުގެ އެހެންޑިޕާޓް މަންޓު މީހުންވެސް އެބޯޓުގައި ތިއްބެވެ.ގިނަ މޫނުތަކަކީ ޝީތަލް ދަންނަ މޫނުތަކެއް ނޫނެވެ. އެހެންވެ އޭނާ ހުރީ ހިމޭނުންނެވެ.ކޮންމެ މީހަކުވެސް ކައިރިޔަށް އައުމާއެކު ޝީތަލް ހިނިތުންވެލާފަ ސަލާމް ކޮށްލައެވެ. އޭނާގެ ކޮއްކޮ އެންމެންނާއި މަޖާ ކުރަމުން ވާހަކަ ދައްކަމުން ދިޔައެވެ. މިއީ އަލަށް ޖޮއިންކުރި މެނޭޖަރ ކިޔާފަ އެންމެންނަށް ޝީތަލް ތައާރަފް ކޮށްދެމުންނެވެ.\nއެހުރިހާ އެކުވެރިންގެ ތެރޭ އެއްވެސް އެއްޗެކޭ ނުބުނެ މާހިމޭނުންއިން މީހަކު އިނެވެ. ސަލާން ކޮށްލާންވެސް އޭނާ ނާދެއެވެ. ޝީތަލް ސިއްރު ސިއްރުން އޭނާގެ ކޮއްކޮ ކާރިން އެއީ ކާކުތޯ އަހާލިއެވެ.\n” އެއީ ހައިކޯޓުގެއެޑްމިން އޮފްސަރ އަހްމަދު ޝަފްރާޒް. އޭނާ އަކީ ކުޅުދުއްފުށީ މީހެއް. މިއެސްޓީއޯގެ ބައެއް ލިޔެކިޔުންތަށް އޭނާ ބަލަހަށްޓާނެ. ދޮންތައަށް ރީތިވީދޯ އޭނާ”\nޝީތަލް ބޯހޫރާލާފަ ތަންކޮޅެއް ދުރުގައި ގޮސް އިށީނެވެ.\n“މިހާރު ޝީތަލް ދެކެ އޭނާ ވަރަށް ލޯބިވެޔޭ ބުނެފީޔާ ބުނާނީ ކީކޭ؟” ކޮއްކޮ ޝީތަލް އާއި ކާރިޔަށް ޖެހިލާފާފަ މަޖާ ރާގަކަށް އަހާލިއެވެ.\n“ސާބަސް އެއީމީހެއްގެ ފިރިޔެއް ކަންނޭނގެ” ޝީތަލް މޫނު ހަދާލާފަ ބުނެލި އެވެ.އަދިތެދުވެގެންގޮސް މާދުރުގަ ހުރިޖޯލި ފަތީގައި އިށީނެވެ. ހީވާގޮތުން އެވާހަކަ ދައްކަން އޭނާ ބޭނުން ނޫނީއެވެ.\n“އަހަރެން ދައްކާނެ ބަހަނާއެއް ނެތެވެ. އަހަރެން ނާކާމިޔާބުވެއްޖެއެވެ. އަހަރެންގެ ހިތްހަލާކުވެ ނިމިއްޖެ”. އަނެއްކާވެސް އެހެން ރައްޓެއްސެއް ވާހަކަ ދައްކަމުން އައިއްސަ ޝީތަލް އިން ޖޯލިފަތީ އިށީނެވެ.\nޝީތަލްގެ ކޮއްކޮ އާމިނަތު ވެސް އަނބު މަޖާ ހިފައިގެންއައިސް އެމީހުން ކާރީ އިށީނެވެ.\n“ކާސިމާ ކަލޭކޯއްޗެކޭތަ ތިޔަކިޔަނީ؟” އައިންތު އަހާލިއެވެ.\n“ތިޔޯ” ޝީތަލް އޭނާގެއަތުގައޮތް ފޮތް އުނގުމަތީ ބާއްވާލަމުން ބުނެލިއެވެ.\n“މިއީ އަނބު މަޖަލެއްނު.. ކާސިމާ ކަލޭ މާނޫން ގޮތަކަށް އައިސް މަގޭ ދައްތަ ކާރީ ޖައްސާލާފަ ތިއިނީޔޯ ދޭބަލަ ޝަފްރާޒް ގެންނަން އޭނަ އެބައިން އެއްވެސް ގޫރޫޕަކަށް ނުގޮސް މާހިމޭނުން ފޯނަށް ގެއްލިފަ” އައިންތު ބުނެލިއެވެ.\n“މަދޯ.މަށާވެސް ވާހަކަ ދައްކާނެ މީހެއްނެތް މިމަންޖެވެސް މަށަކު ބަލާވެސްނުލާ” ކާސިމު މިހެން ބުނަމުން ގޮސް ޝަފުރާޒް ގޮަވައިގެން އައެވެ. “އަލަށް ކޮންޕެނީގައި މަސައްކަތް ކުރަން ފެށި ކުދިންނާ ރަހްމަތްތެރި ވާން ޖެހޭނެ” ކާސިމުމިހެން ކިޔާފަ ޝަފްރާޒް ބޭންދީވެސް ޝީތަލް ކާރީ ޖެހިގެން ހުރި ޖޯލިފަތީގައެވެ. ޝީތަލް ހިނިތުންވެލާފަ އެއްވެސް އެއްޗެކޭ ނުބުނެ އިސްދަށަށް ޖަހާލީއެވެ. އައިންތު ވަރަށް ވާހަކަދެއްކިއެވެ.\nވަރަށް މަޖަލުގައި އެމީހުންގެ ދަތުރު އެދުވަހު ނިމުނީ އަހްމަދު ޝަފްރާޒް އާއި ޝީތަލް އޮފީސްދެރަހްމަތްތެރިންގެ ގޮތުގައި ތައާތަފް ވެގެންނެވެ.\nމެންދަމުގެ ހަމަހިމޭން ވަގުތެވެ. ކޮޓަރީގައި ޖަހާފައިހުރި ފަންކާގެ އަޑު ފިޔަވައި އެހެން އެއްވެސް އަޑެއް ނީވެއެވެ.މުޅި ދުނިޔެ ވެސް ނިދާފައި އޮތް ކަހަލައެވެ. އެނދުގައި ލެނގިލައިގެން ޚިޔާލެއްގެ ތެރެއަށް ގެއްލިފައި އިން ޝީތަލް ލޮލުގައި ނިދީގެކަންފުޅެއްވެސް ނެތެވެ. އެއީ ކޮންމެ ރެއެއްގެވެސް އާދައެވެ.\nޑިޔުޓީ ނިންމާފަ އައިސް އެނދުގައި ޖައްސާލުމާއެކު ނިދޭނެ ނަމައޭ ޝީތަލްގެ ހިތަށްވެސް އަރައެވެ. އެހެނަސް އެކަނިވާނެ ފުރުސަތު ލިބެނީ ހަމައެކަނި މިގަޑީގައި ކަމުން ސިކުނޑީގައި އުތުރިއަރާ އެތަކެއް ޚިޔާލެއް މިވަގުތު ޝީތަލްގެ ވަށާލައެވެ.\nރޫޅިގެން ދިޔަ ކައިވެނިއެވެ.ފުން ހަނދާންތަކެވެ. ލަންކާގައި ކިޔަވަން އުޅުއިރު އުޅެވުނު ދުނިޔެއެވެ. އެއެކަނި ވެރިކަމެވެ. މަންމަ މަތިން ޝީތަލް ވަރަށް ހަނދާންވެއެވެ. ޝައިނާ މެންގެ މަންމަަ ހުންނަ ހެން ޝީތަލްގެ މަންމަ ނެތެވެ. ހެޔޮ ނަސީހަތެއް ދޭކަށްވެސް މަންމަ ނެެތެވެ.\nމިހާތަނަށް ކަން ހިނގަމުން އަންނަ ގޮތުން ކޮންމެ ދުވަހަކީ ޝީތަލް އަށް ބަދުނަސީބު ދުވަހެކެވެ. ކޮންމެ ކަމެއް ޝީތަލްގެ ހިތަށް ދަތި ކުރަމުންދެއެވެ. މިހާލުގަ އިންދާ ޝަފްރާޒް ކަހަލަ މީހަކު ގުޅުމަކީ ލިބުނު ރަހްމަތެކޭ ޝީތަލް ހިތަށް އެރިއެވެ. އަދި ފުރަތަމަ ފެނިލުމުންވެސް ޝީތަލް އަށް ޝަފްރާޒް އާއި ގަޔާވެވުނު ވީއްޔާއެވެ. އެކަމަކު އެއީ އެއްވެސް ހާލެއްގައި އެހެންމީހެއްކާރީ އޭނާ ބުނިވާހަކައެއްނޫނެވެ. އެއީ ހަމައެކަނި ޙިޔާލެކެވެ.\nޝީތަލްއަށް ޤުދުރަތުން ދެއްވާފައިވަނީ ބަލާ ކޮންމެ މީހެއްގެ ލޯ ޙަސަދަވެރިވާފަދަ ޗާލުކަމެކެވެ.ގިނަ އެކުވެރިން ޝީތަލްގެ ތިބެއެވެ. ސުކޫލް ދައުރުގައެވެ. އެއިން ކޮންމެ މީހެއްގެ މަންމަގެ ވާހަކަ ދައްކާއިރަށް ޝީތަލްގެ ލޮލުން ކަރުނަ ފާއްދާލައެވެ. ޙުދު ޝީތަލްއަށްވެސް މަންމަޔަކަށް ނުވެވުނެވެ.ޝީތަލް އަކީ ނިކަމެތި ޢާއިލާއެއްގެތެރޭ ބޮޑުވަމުން އައި އަންހެން ކުއްޖެކެވެ.ސުކޫލް ނިންމާފަ ޝާހިދު އާއި އޭނާ ކައިވެނި ކުރިގޮތަށް މާލެއަށް ބަދަލުވީއެވެ.ޝާހިދު ބޭނުންވަނީ ޝީތަލް ގޭގައި ހުރުމެވެ.ގޭގެބިޒްނަސް ބެލެހެއްޓުމެވެ. ދަރިން ހޯދުމަކީ ޝާހިދުގެ މެނިފެސްޓޯގައި ވަރަށް ދުރުގައިވާމާއްދާއެކެވެ.ގެވެހި އަންބަކަށް ހުރުން އެއްއިރެއްގަވެސް އޭނާގެ ހިތުގައި އޮތްކަމެއް ނޫނެވެ. އޭނާ ބޭނުންވަނީ މަތީތަޢުލީމް ޙާސިލް ކުރާށެވެ. ވަޒީފާ އަދާކުރާށެވެ. އެކެއްނުވަތަ ދެދަރިންގެ މަންމަޔަށް ވާށެވެ. އެހެނަސް ފަނަރަ އަހަރު ކައިވެނިޔަށް ވިއިރުވެސް ޝީތަލް މަންމަޔަކަށް ވުމުގެ ނަސީބު ނުލިބުނެވެ.ޝާހިދު ބުނާގޮތުން އެއީ އެހާ މުހިންމު ކަމެއްނޫނެވެ. ޝާހިދުގެ ކުރީގެ ކައިވެނިން3ކުދިން ލިބިފަ އެބަތިއްބެވެ. އެކުދިން ތިބެނީ އެކުދިންގެ މަންމަ ކާރީގައެވެ. ޝާހިދު ގިނަފަހަރު އެކުދިންނާއި ބައްދަލެއްވެސް ނުކުރެއެވެ. ފައިސާގެ އެހީދެއެވެ. މިކަންމިވީ ގަހަކަށް ނެތްލޯތްބެއްފަތަކަށް ނުހުންނާނެޔޭ ބުނާއުސޫލްއެވެ. 15 އަހަރު ކޮށްފަވެސް ޝީތަލް ޝާހިދު އާއި ވަކިވީ ޝީތަލްގެ ހިތުގައި ޖަވާބު ނުލިބޭ އެތައް ސުވާލެއް އޮތީމައެވެ. އާހް އަކާއެކު ބާލީސް ނަގާ ގަޔާ ކައިރިކޮށްލަމުން ޝީތަލް ލޯމަރާލިއެވެ. މާދަމާ ވެސް ޑިޔުޓީއަށް ދާން ޖެހޭނެވިއްޔާއެވެ. ވީއިރު މާޒީގެ ކިލަންބުކަން ހަނދާން ކުރަންވީ ކީއްވެހެއްޔެވެ. ޝީތަލް ލޯމަރާލިއެވެ.\nހެނދުނު ތެދުވެ ކުރަންހުރި ކަންތަކުން އަވަދިވެގެން ޝީތަލް އަށް ކިރިޔާ ގަޑިއަށް ޑިއުޓީއަށް ފޯރީއެވެ. ޝީތަލްް ކުރިމަތިލާފައިވާ އެތަށް ކަސްޓަމަރުންނެއް ތިއްބެވެ.\nޝަފްރާޒް އަށް ޝީތަލް ފެނުމާއެކު އައުމަށް އަތުން ޢިޝާރާތް ކުރިއެވެ. އިއްޔެގަ ދިމާވެފަ އޮތީމާ ޝަފްރާޒް އަކީ ވަރަށް ގާތް މީހެއް ކަމަށް ޝީތަލް ދެކުނެވެ. ޝަފްެރާޒް ހަނާ އަޅާފަ ކައިރިޔަށް އައުމަށް ޝީތަލް އަށް އިޝާރާރް ކޮށްލިއެވެ. ލަދުވެތި ހިނިތުންވުމަކާއެކު ޝީތަލް ހިނގައިގަތެވެ. ކައުންޓަރު ހުޅުވާލާފަ ހުދުކުލައިގެ ގަނޑުތަކެއް ނަގައިގެން އެ ގަނޑުތަށް ގެންގޮސް ޝަފްރާޒް އަތަށް ދިނެވެ.\n“މީތި ދޯ ބޭނުންވެގެން ތިއުޅުނީ” ޝީތަލް އަހާލިއެވެ.\nއާނއެކޭ ބުނުމުގެ ގޮތުން ޝަފްރާޒް ބޯޖަހާލަމުން އޭނާގެ މޭޒް ކާރިޔަށް ދިޔައެވެ.\n“މަންމާ..މިތަނަށް ތިޔައީ ކީއްކުރަން” ޝީތަލްގެ ކޮއްކޮ އެތަނަށް ވަދެގެންއައި ދެވަންފުރަންގެ އަންހެނަކާއި ދިމާލަށް ބަލާފަ ބުނެލިއެވެ. ޝީތަލް މާނަފުންނަޒަރަކުން ވަދެގެން އެއައި އަންހެން މިހާއަށް ބަލާލިއެވެ.ހަމައެގޮތަށް ޝީތަލްގެ ކޮއްކޮ އާންތުވެސް އެދެމީހުންނަށް ބަލާލިއެވެ.ވަރަށް މާނަ ފުންކޮށެވެ. އެކަމަކު ރައްދު ގައި އެއްވެސް ކޮޅަކުން ވާހަކައެއް ނުދައްކައެވެ. ކާރޫ ބާރޫ ބޮޑުތަނެއްގަ ވާނީވެސް އެހެންނޫންތޯއެވެ.\nޝީތަލްގެ ކޮއްކޮ “މަންމާ އޭ..”ކިޔާލާފަ ވަދެގެން އައި އަންހެން މީހާއަށް ނިސްބަތް ކުރުމުން އެތައް ސުވާލެއް އޭނާގެ ހިތުގައި އުފެދުނެވެ. އެހެނަސް ޝީތަލް އިތުރު ސުވާލެއް ނުކޮށް ކައުންޓަރާއި ދިމާލަށް އެނބުރުނެވެ.އެއީ ޝީތަލް އަށް އާކަމެއް ނޫނެވެ. ވަރަށް ގިނަ ކުދިން މަންމަ މެންގެ ވާހަކަ ޝީތަލް ކާރީ ދައްކައެވެ. ޝީތަލް އެހުރިހާ ވަގުތެއްގެހުންނަނީ ހީމޭން ކޮށެވެ.\nޝީތަލް އަތުގައި ތަޢުލީމީ ސެޓްފިކެޓް އެބަހުއްޓެވެ. އޯލެވެލްއިން އެކަށީގެންވާ ރަނގަޅުފާހެއް ވަނީލިބިފައިވެއެވެ.ވަރީގެ ފަހުން ލަންކާއަށް ގޮސް އޭނާ އިތުރު ތައުލީމް ޙާސިލް ކުރިއެވެ. މިއަދު އޭނާއަކީ ޤާބިލް މީހެކެވެ. ޝީތަލް އަކީވަޒީފާގައި މަސައްކަތް ކުރާ ހުނަރުވެރިކަނބަލެކެވެ. ގިނަ އަންހެންކަނބަލުންނަށް ނަމޫނާއެކެވެ.\n“އެއީ އަހަރުމެންގެ އާ ދޮންއަމާ” އާންތު އައިސް ޝީތަލްގެ ކާރީ ބުނެލިއެވެ.\nޝީތަލްވެސް އާންތުވެސް އެމީހުންގެ އަސްލު މަންމަ ލޮލުން ނުދެކެއެވެ.އެމީހުން ކުޑައިރު މަންމަ އެމީހުން ދޫކޮށް ދިޔައީއެވެ.ބައްޕަ ދެމަހުން ދެމަހުން މަންމަ ބަދަލް ކުރެއެވެ.އަދި މިއީ ކަލޭމެންގެ މަންމައޭ ކިޔާފަ ދައްކައެވެ.މިއަދު އެސްޓީއޯއަށް އައީ އެންމެ ފަހުން ބައްޕަ ކައިވެނި ކުރި މީހާއެވެ. އެކައިވެނި ކުރީ ޝީތަލް ރާއްޖެއިން ބޭރުގަ ހުއްޓައެވެ. އެހެންވެ އަދި ޝީތަލް އަށް އޭނާ ނުފެނި ބައްދަލުނުވެ ހުރީއެވެ.\nޝީތަލްގެ ޚިޔާލުގެ ނާ ގޮސް ހުއްޓުނީ އޭގެ 13 އަހަރު ކުރީގެ ހަނދާނަކަށެވެ. ބައްޕަގެ އެދުމުގެ މަތިން ބޮޑުދައިތަގެއަށް އައްޑުއަށް ޝީތަލްއާއި އައިންތު ބަދަލު ކުރެވުނެވެ. އޭރު ބައްޕަ އުޅެމުން ދިޔައީ ދޮންމަންމަޔާއި އެކު ދޮންމަންމަ މެން ގޭގައެވެ. އޭރު ޢާއިލާގެތެރޭގައި މުޅިންވެސް އޮތީ އެމީހުންގެ ބައްޕަ ނަސީމް އާއި މަންމަ ފަރީދާގެ ވާހަކައެވެ. ދެއަންހެން ދަރި ކުޑައެވެ. ފަރީދާ އާއި އެކު ނަސީމްގެ މައްސަލަތަކެވެ. ކޯޅުންތަކެވެ. ކުޑަ ދެއަންހެން ދަރިން ވެފައިވަނީ ޢާއިލާއަށް އޮތް ބޮޑު ބުރައަކަށެވެ. ކުދިވެރިން އެއްގެއިން އަނެއްގެޔަށް ދަމާ ވާހަކައެވެ. ނަސީމް މީހަކާ އިންނައުޅޭ ވާހަކަނޫން ވާހަކައެއް ނޯވެއެވެ.މަންމަވެސް އެހެން މީހުންނާއެކު ދާވާހަކައެވެ. ބިޓުން ނަގާވާހަކައެވެ. މަންމަ އެހެންރަށްތަކަށް ދާވާހަކައެވެ. ދޭތެރެއަކުން ގެއްލޭވާހަކަ އެވެ.\nޝީތަލްގެ ސްކޫލުން ރައްޓެހި ކުދިންނާ ދިމާވުމުންވެސް ހަމަ އެއް ވާހަކައެކެވެ.\n“ޝީތަލް މަންމަޔަކީ ވަރަށް ގޯސް މީހެއްދޯ؟” ރައްޓެހިކުއްޖަކު ޝީތަލް ގާތަށް އައިސް ސުވާލު ކޮށްލިއެވެ.\n“ވެ،..ވެދާނެ ތިހެންވެސް. މަންމަޔާބެހޭ ގޮތުންނޭނގޭ”\nޝީތަލް ދޭނެ ޖަވާބެއް ނޭނގި އަޅައަޅައިގަންނަމުން ބުނެލައެވެ. އޭރު އޭނާގެ ކޮއްކޮ އައިމިނަތު ވަރަށް ކުޑައެވެ. ސުކޫލަށްދަނީ ޝީތަލްއެވެ. އެމީހުން މާލެ ދޫކޮށްފައައްޑުއަށް ބަދަލުވީއެވެ. މަންމަޔަށް ވީގޮތެއް ނޭނގެއެވެ. ތުންތުން މަތިން އިވުނު ގޮތުގަ ބައްޕަގެ އެންމެ ގާތް ރަހްމަތްެތެރިޔާއާއި އެކު މަންމަ ފިލީއެވެ. ބައްޕަގެ އެއްވެސް ކުށެއް ނުފެނެއެވެ. ގިނަވާހަކަ ދައްކަން ތިބެނީ ހުސް ބައްޕަގެ މީހުން ވީޔާއެެވެ. މާލޭގެ ގެދޮރުވެސް ހުރީ އެމީހުންގެ ވީއްޔާއެވެ. މަންމަޔަކީ އައްޑޫ މީހެކެވެ. އަބަދުވެސް ވަރިއެއްގައި ކުށްވެރިވަނީ އަންހެންމީހާއެވެ. މަންމަޔަށް ވީނުވިއެއްނޭނގުނެވެ.\nދެކުދިންނަށް އެނގޭހާވެސް އެއްޗަކީ މަންމަޔަކީ ވަރަށް ގޯސް މީހެއްކަމެވެ. ނޫނީ މަންމަ ގޯސްވީ ދެކުދިން ވިހޭ ފަހުން ބާވައެވެ؟ އޭރު ޝީތަލްގެއުމުރުން7އަހަރެވެ، އާންތު އަދި މާކުޑައެވެ. އެދެމީހުން ބޮޑުވެގެން އައިއިރު އެމަންމަ ވީތަނެއް އެކަކަށްވެސް ނޭނގުން އެއީ ކިހާ ބޮޑު މައްސަލައެއްހެއްޔެވެ؟ ބޮޑުދައިތަ ބުނާގޮތުން މަންމަ ބައްޕަގެ އެންމެ ގާތް އެކުވެރިޔާ އާއިއެކު ފިލައިގެން ދިޔައީއެވެ. ކުދިން ދެކިލަންވެސް ނާދެއެވެ. ފޯނެއްވެސް ކޮށްނުލައެވެ. ބައްޕަ ދޮންމަންމަތަށް ގެނެސް ގެފުރާލާނެއެވެ. ދެއަނބިން ބައްޕަގެ ނެތްފަހަރެއް ނެތެވެ.\nޝީތަލްއާއި އެނާގެ ކޮއްކޮ އައިމިނަތުގެ ހަޔާތުގައި ކުރިއަށްދިޔަ މަގު އޮޅި ވިއްސިވިހާލިވެފާވެއެވެ. އަސްލު މަންމައެއްގެ ލޯބިން އެކުދިން މަޙްރޫމް ވިއެވެ.ޢާއިލާ ރޫޅި ކުދިންބިކަވީއެވެ.މިކަމުގައި އެކުދީންގެ ކުށެއް ނެތް ކަމުގައިވިއަސް މުޖުތަމަޢު މިކަން ޤަބޫލެއް ނުކުރެއެވެ. މަންމަޔާ ބައްޕަގެ ވިޔާނުދާ ވާހަކަ ކުދިންނާދިމާލަށް ދައްކައެވެ. ޢާއިލާގެ ތެރޭވެސް ޝީތަލް މެންގެ މަންމައަށް އޮންނަ ނަފްރަތެއްގެ ބޮޑުކަމުން މަންމަގެ ނަން ދުލުކުރިން ބޭރުކުރަންވެސް ޝީތަލްމެން ޖެހިލުންވެއެވެ. އެމަންމަގެ ފޮޓޯއެއްހައި މިންވަރުވެސް ޝީތަލްމެން ނުދެކެވެެ. ބޮޑުދައިތަވެސް މަންމަދެކެ އިނތިހާޔަށް ރުޅިއާދެއެވެ. ސަބަބެއް ނޭނގެއެވެ. ޝީތަލް ކުޑަޔަސް މަންމަޔާ މެދު އޭނާ ސުވާލު ކުރެއެވެ.\nޝީތަލް އާއި އާންތު ބޮޑުދައިތަގެ ގޭގައި އުޅެމުންދިޔައެވެ. ބޮޑުދައިތައަކީ ދަރިން ލިބުމުން މަޙުރޫމު ވެފައިވާ މީހެއްކަމުން އެމީހުން ޝީތަލް އާއި އާންތު ބަލައިގަތީ ދަރިންގެ ގޮތުގައެވެ. އެހެނަސް ދަރި ކުލުނަކީ ޖެއްސޭ އެއްޗެއް ނޫނެވެ. އެއީ ޖެހޭ އެއްޗެކެވެ. ޝީތަލް އަށް ބައެއްފަހަރު ބޮޑުދައިތަގެ ރުޅިވެރިކަމާއި ނަފްރަތުގެ ކަނިތަކުން ސަލާމަތެއް ނުވެވެއެވެ. އާންތު ކުޑަ ވީމާ އޭނާއަށް ބޮޑުދައިތަ މާރަނގަޅޭވެސް ޝީތަލްގެ ހިތަށް އަރައެވެ.\n“ޝީތަލް ….” ޝައިނާ އައިސް ބާރަކަށް ގޮވާލުމުން ޝީތަލް ސިހިގެން ގޮސް ހީޔާލީ ދުނިޔެއިން މިހާރުގެ ދުނިޔެއަށް ހޭލެވުނެވެ.\n” ކޮންކަމަކަށްތަ ގެއްލިފަ ތިހިރީ އެތާ އެކޮޅުގަ ހުރެ އަހަރެންނާއި އަހަރެންގެ ފިރިމީހާ ކަލެއަަށް ގޮވާތާ ކޮންއިރެއް”ޝައިނާ އޭނާ ގެ އަތުގައި ހުރި ކޮތަޅު ޝީތަލްގެ ކައުންޓަރ މަތީ ބާއްވާލަމުން ދުރަށް އިޝާރާތް ކޮށް މީހަކު ދައްކާލަމުން ބުނެލިއެވެ.\n“އެހެރީ އަހަރެންގެ ފިރިމީހާ. ކަލެއަށް ބައްދަލު ކޮށްލަން މިގެނައީ،ސަޕްރައިޒް ”\nޝީތަލް އެމީހާ ހުރިދިމާލަށް ބަލާލިއެވެ. އެވަގުތަކީ ފޮތްބޮނޑިތަކެއް ހިފައިގެން އެމީހާވެސް އެނބުރިލި ވަގުތެވެ، އާދެ އެއީ ދެވަނަ މީހެއް ނުނެވެ. އެއީ އިއްޔެގަ ދަތުރުގަ ދިމާވި އަދި މިއަދު އޮފީހުން ދިމާވި ޝަފްރާޒްއެވެ. ޝީތަލްގެ ލޮލުން ކަރުނަ ފާއްދާލިއެވެ. ސިއްރުން އޭނާ ކަރުނަ ބޭރަށް އަޔަ ނުދީ ހުއްޓުވިއެވެ. އެކަރުނަ އައީ ކޮންއަސަރެއްގައި ކަމެއް ޝީތަލްއަށް ނޭނގުނެވެ. ޝީތަލް ސަލާމަތުގެ އައްސޭރިއަކަށް ވާސިލު ވެވިފައިވި ކަމުގައި ހީވިއަސް ޙާލާއިމެދު ހިތާމަކޮށް ލޮލުން ކަރުނަ އޮހުރުވުން ނޫންދެން އޭނާއަށް އޮތީ ކޮންގޮތެއް ބާވައޭ އޭނާ ހިތަށް އެރިއެވެ. ޝަފްރާޒް މިވީ އޭނާގެ އެންމެގަތް އެކުވެރިޔާގެ ފިރިމީހާއަށެވެ. މިއީ ކޮންފަދަ ޢިމްތިހާނެއްބާވައެވެ. ޝަފްރާޒްގެ އަތުގައި ހިފައިގެން ޝައިނާ ދިޔަތަން ބަލަން މިއަދު އޭނާ އެހުރީއެވެ.ވާންވީ އުފާކަމެއް ނުވަތަ ރޯންވީ ކަމެއް އޭނާއަށް ނޭނގުނެވެ. އެވަގުތު އާންތު އައިސް އޭނާ ގޮވާލިއެވެ. ދިޔަ މަގުމަތީ އާންތުވެސް ޝައިނާ އާއި އޭނާގެ ފިރިމީހާއާއި ދިމާވިއެވެ. ޝައިނާ ފެނުމާއެކު އާންތު ކަރާކަރުޖައްސާ ޝައިނާއާއި ސަލާމްކުރިއެވެ. ދަމުން އަނެއްކާވެސް ޝީތަލް ކައިރިޔަށް އައިސް ޝީތަލް އާއިވެސް ޝައިނާ ކަރާކަރުޖައްސާ ސަލާމްކުރިއެވެ. ޝަފްރާޒް ހުރީ ހިމޭނުންނެވެ.\n“ދައްތާ މިހިރީ ދެމީހުން ކާންވެގެން މަންމަ ގެނައި ތަކެތި އެމަންމަ ވަރަށް ރަނގަޅު ވަރަށް ބޮޑަށް ދައްތަގެ ވާހަކަ ދައްކާ އޭނާވެސް ރާއްޖެއިން ބޭރުގަ އުޅެފަ އެއައީ ބައްޕަ އާއި އޭނާ ދިރިއުޅެނީ އިންޑިޔާގަ.އަބަދުވެސް ދައްތަގެ ވާހަކަ ދައްކާ އަދި ދައްތަގެ ކުރީގެ ފިރިމީހާ ޝާހިދުވެސް މަންމަޔަށް އެނގޭ ކުރީދުވަހެއްގަ ބައްދަލުވެސް ކުރި އެވެސް މަންމަގެ ދުރުތާ ތިމާގެ މީހެއްޔޯލަޔޯ.”\nޝީތަލްގެ ޙަޔާތަށް އިންގިލާބެއް އައީ ޖެހިގަން އައިދުވަހު ބާޒާރު ކުރަންދިޔަ ދިއުމުގައި ފިހާރައެއްގެ ތެރެއިން ފެނުނު ކުއްޖަކު ދިން ސިގްނަލް އަކުންނެވެ.އެކުއްޖާ އޭނާގެ ކާރީ ހުރިއަންހެނަކަށްވެސް ޝީތަލްދައްކާލިތަން ޝީތަލްއަށް ފެނުނެވެ. އެއީ ކޮންއަންހެނެއް ބާއްވައެވެ. އެއީ ކޮންފިރިހެނެއް ބާވައެވެ.އޭނާ އެ އަންހެންމީހާއަށް ޝީތަލް ދައްކާލި ކީއްވެ ބާވައެވެ. އެމީހުން ދެއްކީ ކޮންވާހަކައެއްބާވައެވެ. އެއަންހެންމީހާ ކޮންމެވެސް ތަނަކުން ދެކޭވައްތަރެއްވެސް ޖެހިއެވެ.އެކަމަކު ކޮންތާކުންކަމެއް ހަނދާނަށް ނައެވެ. ޝީތަލް ވިސްނަމުން އެފިހާރައިން ނިކުތެވެ.\nއޮފީސް ނިމުމާއެކު ޝީތަލް ދިޔައީ އާޓިފިޝަލް ބީޗަށެވެ.ދަބަހުގައި ވާ ޝީތަލްގެ ފޯނު ރިންގުވަމުން ދިޔައެވެ. އެހެނަސް ޝީތަލް އެއްވެސް ފޯނަކަށް ޖަވާބެއް ނުދެއެވެ. އަތިރިމަތީ ހުރި ގަހެއްގެ ދަށުގައި ދެއަތް މޫނުމަތީ އަޅައިގެން ކަނޑުގެ ރާޅުގެއަޑު އަހަން އޭނާ އިންއިރު މިއަދު އެފެނުނުމަންޒަރު މިހާރުވެސް އޭނާގެ ހަނދާނަށް އާދެއެވެ. އެހިތްދަތިކަން ހަނދާން އާކުރަމުން ފެންކަޅިވެ ހުރެ ޝީތަލް އަނެއްކާވެސް ޚިޔާލުގެ ތެރެއަށް ގެނބިގެންފިއެވެ. ޝަފްރާޒް އާއި މެދު އޭނާ ވިސްނީ ކިހިނެއްހެއްޔެވެ. ޝަފްރާޒް މިވީ ކިހިނެއްހެއްޔެވެ.\nޝައިނާ ގެޔަށް އާދެވުމާއެކު ޝަފުރާޒް ކާރީ ދައްކަން ފެށީ ޝީތަލްގެ އާއި އާންތުގެ ވާހަކަ އެވެ. ޝީތަލް އާއި އާއިންތު އަކީ ޝައިނާގެ ގާތް ދެރަހްމަތްތެރިން ކަން ޝަފްރާޒްއަށް އެނގުނީ މިއަދު އެވެ. ޝައިނާގެ އެއްވެސް އުފަންދުވަހެއްގަވެސް އަދި ކައިވެނީގެ ހަފްލާއިންވެސް އެދެމީހުން ނުފެނެއެވެ. ހަމަ ކުއްލިޔަކަށް މިއަދު މީހުންގެ ހަޔާތަށް މިނަން އައުމުން ފަހެ ހައިރާން ނުވާންވީ ކީއްވެބާވައެވެ.\n“އަސްލު މިޝީތަލްއަކީ ޝައިނާގެ ކޮންދުވަސްވަރެއްގެ އެކުވެރިޔެއްތަ؟” ޝާފްރާޒް އާފަލެއް ކަމުން އިނދެ ބުނެލިއެވެ.\nޝައިނާ އެއްވެސް އެއްޗެކޭ ނުބުނެއެވެ. ފޮތުގައި ކުލަޖައްސަން އިނީއެވެ. އެކަމަކު ޝަފްރާޒް ދައްކަމުންދާވާހަކައަށް ބައިވެރިވުމުގެ ގޮތުން ހޫނއެއް ނުވަތަ އާނއެކޭވެސް އެއްކޮއްލައެވެ.\n“ޝީތަލްދޯ.. ޝަފްރާޒް އެހާ ބޮަޑަށް ޝީތަލްގެ ވާހަކަ އަހަން ޝައުގުވެރިވީ ކީއްވެތޯ އަހާލެވިދާނެތަ؟ އާއިންތުވެސް އެބަހުއްޓެއްނު”\nޝައިނާ މިހެން އަހާލީ ކޮން އަަސަރެއްގައިކަމެއް ނޭނގެއެވެ އެހެނަސް އެއީގައިމުވެސް ޝައިނާ ޝަފްރާޒްގެ ކާރިން ޖަވާބު ބޭނުންވާ ސުވާލެކެެވެ. އަދި ޖަވާބެކެވެ.\n“މި ފާއިތުވެދިޔަ އެތަށް އަހަރަކު ޝިތަލް ގެ ވާހަކައެއް އާންތުގެ ވާހަކައެއް ނުދައްކާ ކުއްލިޔަކަށް މިއަދު އެދެމީހުން ފެނިގެން ޝައިނާގެ އެކްޝަންހުރިގޮން ހީވަނީއަހަރުތަކެއް ވަންދެން ގެއްލިފައިވާ ލޯބިވެރިންތަކެއްހެން”\nޝަފްރާޒްެ މިވާހަކައަށް ޝައިނާ ބާރަށް ހޭންފެށިއެވެ.\n” ތިއީއޭ ފިރިހެންކުދިންގެ މައްސަލައަކީ ..ތިބުނީވެސް ރަނގަޅު ވާހަކައެއް ޝީތަލް އާއި އަހަރެންނަކީ ކުޑައިރުއްސުރެ ގާތް ދެރަޙްމަތްތެރިން. ކައިބޮއި ހެދީ މިގޭގައި އެކުގައި..ތަންތަނަށް ދަނީވެސް އެކުގައި ބާޒާރުވެސް ކުރަނީ އެކުގައި ކުއްލިއަކަށް ދިއަ ނުދިއަ ތަނެއް ނޭނގި އޭނާ ގެއްލުނީ އަހަރެންވެސް ޝަފްރާޒް އާއި ކައިވެނި ކުރީ. އިއްޔެގަ ކޮންމެވެސް ކަމަކު އެތަނަށް ދިޔަތަނުން ފެނިގެން އަލުން ގުޅުން ބަދަހިވީ. އެހެންނޫނަސް މިހާރު ވައިބާއާއި ވަޓްސް އެޕް އޮތުމުން ކުރީގެ ރައްޓެހިން ހޯދޭނެ ފޭސްބުކް އިންވެސް ސާފުވެއްޖެބާ”\nކުލަޖައްސަމުން ދިޔަ ފޮތް ނަގައިގެންގޮސް ޝަފްރާޒްގެ އުނގުމަތީ ބާއްވާލަމުން ޝައިނާ ބުނެލިއެވެ.\nޝީތަލް އޭނާގެ ކޮޓަރީގެ ސްޓޯރަށް ވަދެ ކުރީޒަމާނުގެ ފޮށިގަނޑުތައް ހާވަންފެށިއެވެ. އޭނާ މިހޯދަނީ ކޮންއެއްޗެއްބާވައެވެ. އޭނާވީތަނެއް ހޯދަމުން ހޯދަމުން އައިންތުވެސް އައިސް އެކޮޓަރިއަށް ވަނެވެ. އޭނާވެސް އުޑަފައިން އިށީނދެ އެފޮތްފޮށިގަނޑު ހާވަން ފެށިއެވެ. ދެބެއިން މިހޯދަނީ ކޮންއެއްޗެއްބާވައެވެ. އެއީ އެދެމީހުންގެ ސުކޫލްގެ ހަނދާންތަކެވެ. ފަހަރަކު އެއްޗެއް ނަގަމުން ދެމީހުން ބާރަކަށް ހެމުންދިޔައެވެ. މަޖާވެފައެވެ. އެމީހުންގެ ކުޑައިރުގެ ފޮތްތަށް ފެނިފައެވެ.\n” ދޮންތާ މިއޮތީ އެއްކަލަ ލަވަވެސް” އައިންތު ފޮތެއްނަގާ ދައްކާލަމުން ބުނެލިއެވެ.\nދެމީހުން ތެދުވިއެވެ. އަދި އެކަކު އަނެކަކަށް ހަގުކޮއްލިއެވެ. އަދި ޝީތަލް އެލަވަކިޔަންފެށިއެވެ.\n“މިދުނިޔޭގެ އެންމެންވެސް އެބުނަނީ ތެދެކެވެ. މުޅި ދުނިޔެއިންވެސް އަހަރެންގެ އަންހެން ކޮއްކޮ ގުނާލެވޭނެއެވެ. މުޅި ޢުމުރަށްވެސް އަހަރެން ބޭނުމީ އަހަރެންގެ ކޮއްކޮއާއި އެކު އުޅޭށެވެ. ދުވަހަކު ވަކިވުމެއް ނެތް ގޮތުގައެވެ. ކޮއްކޯ އެވެ. ކަލޭ އަހަރެންގެ ކުރިމަތިން ދުރައްގޮއްސިއްއާ އަހަރެންނަށް ހީވަނީ އަހަރެންގެ ހުރިހާ ހުވަފެންތައް ވިއްސިވިހާލި ވީހެންނެވެ. ލޮލަށް ނިންޖެއް ނާދެއެވެ. ހިތަށް ހަމަޖެހުމެއް ނުލިބެއެވެ. މުޅިދުނިޔެއިންވެސް އަހަރެންގެ ކޮއްކޮ އަކީ އެއްވަނަ އެވެ.” ޝީތަލްގެ ލަވަ މިހިސާބަށް ދިޔަ ހިސާބުން އައިންތު ލަވަ ފެށިއެވެ.\n“ބަލާށެވެ، އަހަރެމެން ދެމީހުންނަކީ އެއްގަހެއްގެ ދެމާކޯނިއެވެ. ވީއިރު ދައްތަ އަހަރެންނާ ދުރަށް ދިޔައީ ކީއްވެ ހެއްޔެވެ. އެހެނަސް އަހަރެން ދައްތަ މަތިން ހަނދާނެއް ނުނެތެއެވެ.” ލަވަ މިހިސާބަށް ގޮއްސަ އައިންތު އޭނާގެ މޫނުގައި އަތްއަޅާ ރޯކަމަށް ހެދިއެވެ. ޝީތަލް އެވަގުތު އައިސް އައިންތު އޭނާގެ މޭގައި ލައްކޮށްލަމުން ލަވަ ކިޔަންފެށިއެވެ.\n“އަންނާށެވެ. ލޯބިވާ ކޮއްކޯއެވެ. ފާއިތުވެދިޔަ ހުރިހާ ޝަކުވާއެއް ފޮހެލާށެވެ. ދައްތަ އަބަދުވެސް ހުންނާނީ ކަލޭގެ ހިޔަންޏެއްހެން ކަލެއާއި އެކުގައެވެ.މުޅިދުނިޔެއިންވެސް އަހަރެންގެ ކޮއްކޮއަކީ އެއްވަނަ އެވެ.” މިހިސާބަށް ކިޔާފަ ޝީތަލް އައިންތުގެ ލޮލުން ކަރުނަ ފޮހެދިނެވެ. އެވަގުތު ދޮރު ހުޅުވާލާފައި އެކޮޓަރިއަށް ވަނީ ޝައިނާ އެވެ އޭނާވެސް އެލަވައިގައި ބައިވެރިވިއެވެ. އޭނާވެސް އެދެމީހުން ހޯދަމުން ހޯދަމުން އެގެޔަށް އައިސް އެލަވައިގެ އަޑުއިވިގެން އެލަވައިގަ ބައިވެރިވިއެވެ.\n“ހަޔާތުގެ ކަންތަކާ ބިރުގަނެ ދެރަނުވާށެވެ. ހިންމަތާއެކު ކުރިމަތި ލެވޭ ބައަކަށް ވަމާ ހިނގާށެވެ. މަގޭ އަތުގައިވެސް ތި ދެމީހުން ހިފާށެވެ. ފިލަން ދުވާބަޔަކު ކަމުގައި ނުވާނޫއެވެ.މުޅި ދުނިޔެއިންވެސް ތިޔަ ދެމީހުންތީ އެއްވަނަ އެވެ.” ލަވަ ނިމުމާއެކު އެކަކު އަނެކަކަށް ހަގު ކޮށްފަ ދެންފެށީ ހޭށެވެ. ކުރީގެ ފޮތްތައް ހާވާފައެވެ.އެސާމާނުތަކުގައި ޝައިނާގެ އެއްޗިހިތައް ވެސް ހުއްޓެވެ.\n“މިއީ މަގޭ.. އެއީވެސް މަގޭ” ޝައިނާ ހެމުން ހެމުން ބުނަމުންދިއައެވެ.\n“ކޯއްޗެއް ތީ މަގޭ އެއީވެސް މަގޭ ހެމުން ހެމުން ޝީތަލްވެސް ބުނަމުން ދިއައެވެ.”\n“އަން މިއީ ތި ދެމީހުންގެ” އެތާއޮތް ބާލީހެއް ނަގާފަ ޝައިނާ އާއި ޝީތަލް އާއި ދިމާއަށް އޭތި ހޫރާލަމުން އައިންތު ބުނެފަ ދުއްވައިގަތެވެ. އެވަގުތު އެތާހުރި ކަބަޑުގެ ކަނުގަ ޖެހިފަ އެބާލީސް އިރައިގެން ގޮސް މުޅިތަނަށާއި ޝައިނާ އާއި ޝީތަލްގެ ގަޔަށް ކަފަ އެޅި ދެމީހުން ހުދުކަފައިން މުޅިބޮލާއި މޫނު ޖަރީވިއެވެ. ދެމީހުން އެއްކޮށް ތެދުވެ އައިންތު ފަހަތުން ދުވިއެވެ.ހެމުން ހެމުން ނެވެ. އަދި ކޮޓަރީގެ އެއްކަނުން އަނެއްކަނަށް ދުވެ އިސާހިތަކު އައިންތު އަތުލައިގަތެވެ. އަދި އޭނާގެ މުޅި ބޮލަށްވެސް ހުދުފުށް އަޅަމުން ތިންމީހުންވެސް ހެނީއެވެ. އެއީ އުފާވެރި ވަގުތެކެވެ. އެއީ އެމީހުންގެ ޅަދުވަހުގެވެސް އާދައެވެ. ވަރަށް މަޖާކުރާނެއެވެ. ޙާއްސަކޮށް ތިންމީހުން އެއްވެއްޖެއްއާއެވެ.ތިންމީހުން އެކުގައި ދެން ނިކުމެގެން ދިޔައީ އެމީހުން އެންމެ ގިނައިންދާ ރެސްޓޯރަންޓަށެވެ.\nއެމީހުންގެ މިމަޖާ މަންޒަރު ބަލަން ދޮންމަންމަ ހުއްޓެވެ އެމީހުންދިއުމުން ދުރުގަ މިމަންޒަރު ބަލަން ހުރި އެމީހުންގެ ދޮންމަންމަ ރޮވިއްޖެއެވެ. އެހެނަސް އެއްޗެކޭ ނުބުނެއެވެ. އެމީހުންނަށް ނުވެސް ފެނި ބަދިގެ ފަރާތަށް ދިއައީއެވެ. ހިނިތުންވެ ހުރެގެންނެވެ. އަންހެންކުދިންގެ އެކުވެރިކަން ދެކެފައި އޭނާގެ ޅަދުވަސް ހަނދާން ވެގެންދިއައެވެ.\nދޮންމަންމައަކީ ކުދިން ދެކެ ވަރަށްލޯބިވާ މީހެކެވެ. އޭނާގެ ދަރިފުޅުވެސް އެގެއަށް ގެނައެވެ. ދޮންމަންމަގެ އެދަރިފުޅު އައުމާއެކު އަނެއްކާވެސް ޝީތަލްއާއި އޭނާގެ ކޮއްކޮއަށް ބަދުނަޞީބާއި ކުރިމަތިވިއެވެ. ބައްޕަގެ ގޭގައި ޝީތަލް އާއި އައިންތުއަކަށް ޖާގައެއްނެތެވެ. ކުރިން ނިދަމުން އައި “އެތެރެގެ” އަލަށް ގެނައި ދަރިފުޅަށް ޚާއްސަ ތަނަކަށް ހަދައިފިއެވެ. ޝީތަލް އާއި އައިންތުއަށް ނިދަން ޖެހުނީ ކުރީދުވަހު ރީތި ކުރި ސުޓޯރޫމްއަށް ބަދަލު ވާށެވެ.. އެވެސް ބަންކު ބެޑެއްގައެވެ. ވާރޭ ވެހޭ ރެއެއްނަމަ އެތެރެއަށް ވެހޭ ވާރެއާއި ހެދި ނުނިދާ ހޭލާތިބެއެވެ. ބިންމަތީ ތަރުފާލުގަނޑެއް އަޅައިގެން އެތަނުގައި ނިދަން ތިބޭއިރު ފަނިފަކްސައާއި ކުދި ސޫފާ ސޫފިތަކުގެ އުނދަގޫ ކެނޑިނޭޅި ލިބެމުންދެއެވެ.މިއީވެސް މީގެ 13 އަހަރު ކުރީގެވެސް ހާލެވެ. އަނެއްކާވެސް އެކަންތަށް އިއާދަވީއެވެ. ޝީތަލް އާއި އައިންތު އެކަނި ތިބެ ވިސްނަމުންދިޔައެވެ. ވަރަށް ބޮޑަށް މިއަދު އެމީހުންގެ ހިތުގައި އެމަންމަގެ މައްޗަށް ހިތްނުބައިވިއެވެ.\n“މީކީ އުޅެން ރަނގަޅު ތަނެއްނޫން ދެމީހުންނަށްވެސް ފައިސާ ލިބޭ މިހާރު ހިނގާ ތަނެއް ކުއްޔަށް ހިފައިގެން މިތަނުން ބަަޗަން” އައިންތު ރުޅިގަދަވެފަ ބުންޏެވެ.\n“އޭނަ ކުރީދުވަހު ސުޓޯރޫމް ސާފު ކުރާށޭ ބުނީމަވެސް މަގޭ ހިތަށްވެސްއެރި އޭނާގެ މޮޅު ރޭވުމެއް އޮތީއްއޭ. އެކަމަކު ބައްފަ ދުކޮށްފަވެސް ނުދެވޭނެއެއްނުން. ކެތްތެރިވާނީ” ޝީތަލް ބެޑްޝީޓު ރަނގަޅު ކުރަމުން ބުނެލިއެވެ.\nދުވަސް ތަކަކަށްފަހު އެތަނުގައި ނިދުމަކީ އައިންތު ކޮއްކޮއަށް ކެތްކުރެވޭ ވަރު ކަމަކަށް ނުވިއެވެ. ތަންވަޅު ހޯދައިގެން ސާމާނުކޮޅާއެކު ހެޔޮއެދޭ އެހެން ގެއަކަށް ކޮއްކޮ ބަދަލުވެއްޖެއެވެ.\nއައިންތު ނެތަސް މިހާރުވެސް ޝީތަލް އަށް ވެސް ބައްޕަގެ ގެއިން ޖާގައެއް ނެތްކަހަލައެވެ.އެދެކުދީންނަށް އެހާހިސާބަށް ވެސް އުޅެލެވުނީ ހިތްވަރުންނެވެ. ދިމާވި ކޮންމެ ހުރަހެއް އޭނާވަނީ ގިރާކޮށްދީފައެވެ. ބޮޑުދައިތަ ނިޔާވުމުން އެގެއަށް ބައްޕަ އެއައީ އެންމެ ފަހުން ކައިވެނި ކުރި އަންހެންމީހާ ގޮވައިގެންނެވެ. އޭނާ އައިއިރު ޝީތަލް ހުރީ ކިޔަވަން ބޭރަށް ގޮސްއެވެ. ގޭގައި އޭރު އުޅެނީ ކޮއްކޮ އައިންތު އެކަނިއެވެ. މިއަދު އެގެފުރިފައިވަނީ އަލަށް ބައްޕަ އިނދެގެން ގެނައި އަންހެންމީހާއާއި އޭނާގެ ތިމާގެ މީހުންނެވެ. ޝީތަލް އާއި އައިންތު އަކީ އެގޭމީހުންނަށް ވިޔަސް އެގެޔަކު ބާރެއް ނޯވެއެވެ. ޝީތަލްމެންގެ އަސްލު ގެ ހުންނަނީ އައްޑޫގައެވެ. އެއީއެމީހުންގެ މަންމަގެގެޔެވެ. ވީއެންމެހާއަވަހަށް އައްޑުއަށް އެމީހުން ބަދަލުވާނެއެވެ.\nއައިންތު ދިޔަ ފަހުން ޝީތަލް އަށް މަދަދުގާރެއް ނެތްތާނގައި ހެޔޮ އެދޭ އެކަކުވެސް އެގެއަކު ނެތްކަހަލަ އެވެ.\nމިއަދު ޝީތަލް ވަނީ ދޮންމަންމައާއި ބައްޕަގެ އަޅުވެތިކަމުގެ ދަށުގައެވެ. މިއީ މީގެ 13 އަހަރު ކުރީގެވެސް ސިލްސިލާއެވެ. ގިނަ ފައިސާ ލިބޭ އިރުވެސް މިގޭގައި އުޅުމަކީ ބޭނުން ކަމެއް ނޫނޭ އައިންތު ބުނުމުން ޝީތަލް އެއަޑަށް ދިނީ ބީރު ކަންފަތެކެވެ. ކޮންމެ ބައަކު ކޮންމެ ވާހަކައެއް ދެއްކިއަސް ޢާއިލާވާނީ ޢާއިލާއަށެވެ. ބައްޕަ ވާނީ ބައްޕައަށެވެ. ބައްޕަ ކައިވެނި ކޮށްގެން ގެނައި މަންމަ ވާނީ މަންމައަށެވެ. އެއީކީ ބަދަލު ކުރެވޭނެ ބައެއްނޫނެވެ. ޝީތަލްއަށް މިކަން ވަރަށް ރަނގަޅަށް އެނގެއެވެ.\nދުވަސްތައް ފާއިތުވަމުންދިއައެވެ. ޝީތަލް އައިޖީއެމްއެޗް ހޮސްޕިޓަލުގައި ވަނީ އެޑްމިޓްކޮށްފައެވެ. ޑެންގޫއަށް ޝައްކުވާ ބައްޔެއްގައެވެ. ޝީތަލް ބަލަންހުރީ ކޮއްކޮ އައިންތު އެވެ. ޝައިނާ ވެސް ދެދުވަހަކު ވަދެލިއެވެ. އައިންތުގެ މަސައްކަތް ހުންނަ ގޮތުން މާގިނަ ވަގުތު ޝީތަލް ގާތު ހުރެވޭކަށް ނޯވެއެވެ. ކާން ދިނުމަށްފަހު އޭނާ ގެއަށްދެއެވެ. އޭރު ޝީތަލްގެ އެނދުކައިރިއަށް އައިސްގޮސްހަދާ މެދުޢުމުރުގެ އަންހެނަކު އުޅުނެވެ. ހިކި އަނަރޫފަވެފައިވާ މިއަންހެންމީހާ ޝީތަލް ކައިރިއަށްއައިސް ގިނަ ވާހަކަތަކެއް އަހާ އޮޅުން ފިލުވާ ހަދައެވެ. ކާހިތްވަނީ ކޯޗެއްތޯއަހައެވެ.ހެދުން އިސްތިރިކޮށްގެން ގެނެސްވެސް ދެއެވެ.މިކަންތައްތައް އޭނާ ކުރަނީ އެހާމެ އިޙްލާސްތެރިކަމާއި އެކުގައެވެ. ކޮށްދޭހިތުންނެވެ. ޝީތަލް ނޫނެކޭވެސް ބުނެއެވެ. ހޮސްޕިޓަލުން ފޮނުވާމީހެކޭ ހީކޮށް، އެކަމަކު އެއަންހެންމީހާގެ ލޯބިފެނިފައި ހިމޭނުން އިނދެއެވެ. ހީވާކަހަލައެވެ އެއީ ޝިތަލް އެންމެ ބޭނުންވި ލޯތްބެވެ.ޝީތަލް އެދިއެދި ހުރިލޯތްބެވެ. އައިންތުއަށް އޭނާ އަދި ދިމާނުވެއެވެ. ސަބަބަކީ އެއަންހެންމީހާއަށް އާދެވެނީ އައިންތު އެތަނަށްއައިސްފަ ދާފަހުންނެވެ. ކޮންމެ ދުވަހަކު ކަންތައްތައް މާފުރިހަމައަށް ކޮށްފައި ހުންނާތީ އައިންތު ހީކުރަނީ ޝައިނާ އައިސްފައި ކަންތަށް ކޮށްދިފައި ދަނީއެވެ. އެހެންވެ އޭނާ އަހާވެސް ނުލައެވެ. އެއަންހެން މީހާ ޝީތަލްއަށް ބަލަހައްޓައިގެން ގިނަ އިރުތަކެއްވަންދެން ހުރެއެވެ.ހިނިތުން ވެގެންނެވެ. ކޮންމެވެސް ތަނަކުން އޭނާ ދެކުނު ހަނދާނެއްވެސް ޝީތަލް ވެއެވެ. އެކަމަކު ކޮންތަނަކުންބާވައެވެ. އެކަމަކު އެލޮލުންނާ އެހިނިތުންވުމުން ބަޔާން ކުރަންދަތި އިހްސާސެއް ޝީތަލްއަށް ވަމުން ދިއައެވެ. އޭނާގެ ފިރުމުންތަކުން އުފާވެރިކަން އިހްސާސްވެއެވެ. އޭނާ ޝީތަލްގެ ބޮލުގައި ފުނާވެސް އަޅާދެއެވެ. ހަމައެއާއި އެކު އައިންތުއަށްވެސް އެއްޗިހި ގެނެސްދެއެވެ. ކާއެއްޗިހިވެސް ދެމީހުންނަށް ވާވަރަށް ހަދައިގެން ގެނައެވެ.މިއަންހެންމީހާގެ މިއިން ކޮންމެ އަދާއަކުން ވަރަށް އަމިއްލަ ވަންތަކަން ޝިތަލްއަށް ދޭހަވެއެވެ. އެކަމަކު އެއީ ކާކުބާވައެވެ.\n“މިއެއްޗިހިން ހާދަ މީރު އަދި ފަރިތަ ވަހެއްދުވާ” އެއްދުވަހު އޭނާ ދީފައޮތް ޝޯލްއެއް ނޭފަތާއި ކައިރި ކޮށްލަމުން އައިންތު ބުނެލިއެވެ. އޭގެ ފަހުންވެސް ދެބެއިން ދައްކަމުންދިއައީ ބިޒްނަސް ފަށަން އުޅޭ ގޮތުގެ ވާހަކައެވެ. އެ ޒިޔާރަށް ކުރާ އަންހެންމީހާގެ ވާހަކަ ނުދެއްކެއެވެ. އޮފީހުގެ މަޖާ ވާހަކަތަކާހެދި ހަނދާންވެސް ބޮޑަށް ނުހުންނަނީއެވެ.\n” ދަރިފުޅުގެ މަންމަ ކޮބާ؟” އެއްދުވަހު އެއަންހެން މިހާ އަހާލިއެވެ. މިހާރު ޝިތަލް ހޮސްޕިޓަލްގައި އޮންނަތާ މަހެއް ވަނީއެވެ\nދޮންމަންމަގެ ވާހަކަ ދައްކަން ޝީތަލް ބޭނުމެއް ނޫނެވެ. ޝީތަލް ހޮސްޕިޓަލްގައި އެޑްމިޓް ކުރުމުންވެސް އޭނާ އެތަނައް އައީކީ ނޫނެވެ. އަދި ކުއްލިގޮތަކަށް ރާއްޖެއިން ފުރައިގެން އޭނާ އިންޑިއާއަށް ދިއަގޮތަށް ބައްޕަ އާއި ދެމީހުން ތިބެނީ އިންޑިއާގައެވެ. އެދެމީހުންނަށް މިހާރު އަލަށް ކުއްޖަކުވެސް ލިބިފައި ވެއެވެ. އޭނާއަކީ އަދި ޒުވާން އަންހެނެއް ޥިއްޔާއެވެ. ދަރިން ލިބޭނެ ނޫންހެއްޔެވެ. އެކަނިވީ ޝީތަލް އާއި އޭނާގެ ކޮއްކޮ އެވެ. ނުވިތަނަކަށް މިހާރު ބައްޕަގެ ގެ ބަހާފައި ބައްޕަގެ ބައި ވަނީ ކުއްއަށް ވެސް ދީފައެވެ.އެ ކުލިން ލިބޭފައިސާއިން އުޅެނީ ދޮންމަންމަ އާއި އޭނާގެ ކުދިންނެވެ. ގެބަހާފަ އިންޑިއާއަށް ބަދަލު ވެވެންދެން އެމަންމަ ޝީތަލް އާއި އައިންތުއަށް ވަރަށް ރަނގަޅެވެ. އައިންތު ކުޑަތަންކޮޅުގަ އުޅެން ދަތިވުމުން ފުރެންޑަކާއި އެކުއެހެންގެއަކަށް ބަދަލުވީއެވެ. މިކަމާއިވެސް ވަރަށް ނުރުހިފަ ވާހަކަ ދެއްކިއެވެ. ޝީތަލް ހުރީ ބައްޕަ އާއި އެކު މުސްކުޅި ގޭގައެވެ. ބައްޕަދެކެ އޭނާ ވަރަށް ލޯބިވެއެވެ. ސުޓޯރޫމްގައި ޝީތަލް ކެތްކުރިއެވެ. ސުޓޯރޫމްކަމަށްވިޔަސް އެތަން ބަދަލުކޮށްފަ ހުންނަނީ ވަރަށް ފުރިހަމައަށެވެ. ކުރިންހުރި ބަންކު އެނދުގެ ބަދަލުގައި ރީތި ޑަބަލް ބެޑެއް ލާފަ ޓިނު ބަދަލުކޮށްފަ ޓައިލްޖަހާފަ ބޮޑު ދިގު އަލަމާރިއެއްވެސް ބައްޕަ ޝީތަލްއަށް ހޯދާދިނެވެ. ބައްޕަ އެކޮޓަރި ޝީތަލްއަށް ރިނޮވޭޓް ކޮށްހަދާދިނެވެ. އޭނާ ކަނީ ބޭރުންނެވެ. ގެއަށް ވަންނަނީ ހަމައެކަނި ނިދާލާށާއި ފެންވަރާށެވެ. އޭނާ ގޭގައި ހުއްޓަސް ދޮންމަންމަ އާއިމާގިނަ ވާހަކަ އޭނާއާއި ނުދައްކައެވެ. ދޮންމަންމައާއި މާބޮޑު ގުޅުމެއް ނެތީމާ ގިނަވަގުތު ގޭގައި އޭނާ ނުހުރެއެވެ. ބައްޕަ އާއި އެމަންމައިންޑިއާއަށް ދިއައީވެސް ޝީތަލް އާއި ކޮއްކޮ ކައިރީ ނުބުނެއެވެ. ވީއިރު ދެން މިއަދު އެތަނަށް އައި މުޅިން އާމިހެއްގެކައިރީ އެމަންމަގެ ވާހަކަ ދައްކަންވީ ފަހެ ކީއްކުރަންހެއްޔެވެ. ޝީތަލް ހިތާހިތާ ކިޔާލިއެވެ. ތެދަށް ބުނާނަމަ ޝީތަލް އަށް އޭނާގެ އަސްލު މަންމަޔާ ބެހޭގޮތުންވެސް މާބޮޑު އެއްޗެއްނޭނގެއެވެ. ޝީތަލް އޭނާގެ އަސްލު މަންމަ އާއި ބެހޭގޮތުން އެނގި ހުރި ވާހަކަ އެދައްތަޔަށް ކިޔާދިނެވެ. ކުޑައިރު ބޮޑުދައިތަ ކައިރީ އައްޑޫއަށް ދިޔަ ވާހަކައެވެ. މަންމަ ޝީތަލްމެން ދޫކޮށް ދިއަވާހަކަތައް އަސަރާއި އެކު އެއަންހެންމީހަށް ކިޔާދިނެވެ. ސުކޫލް ނިމުމާއެކު ކައިވެނި ކުރިގޮތާއި ކައިވެންޏަށް 15 އަހަރު ފަހުން ވަރިވި ގޮތެވެ. ކޮންމެވެސް ވަރަކަށް ޝައިނާގެ ވާހަކައެވެ. މައިގަނޑު ގޮތެއްގައި އުފަންކުރި މަންމަގެ ވާހަކައެވެ. ހިތާމަވެރި މިސިލްސިލާގެ ވާހަކައެވެ. އެމަންމަ މަތިން ހަނދާންވާވާހަކައެވެ. ބޮޑުދައިތަ ނިޔާވި ހިތާމަވެރި ވާހަކައެވެ.\n“ބޮޑުދައިތަ ނިޔާވީ ކިހިނެއް؟” އެއަންހެންމީހާ އަހާލިއެވެ. ޝައިނާގެ ވާހަކަ ތަކުން އެއަންހެންމީހާގެ ލޮލުންވެސް ކަރުނަ ހިލިފައިވެއެވެ.\n” ބޮޑުދައިތަ ނިޔާވީ ކެންސަރުގައެވެ. އަހަރެންމެން ދެބެއިންވެސް ނުދެކެން އެމަންމަގެ ފޮޓޮއެއްވެސް ބޮޑުދައިތަ ބުނާނީ ފޮޓޯނެގުމަކީ ހަރާން ކަމެކޭ އެހެންވެ ފޮޓޯ ނުހުންނަނީއޭ”\nޝީތަލްގެ ވާހަކަތައް އަހަމުން ދިއައިރު އޭނާ ކަރުނަ ފޮހެލައެވެ. އެދުވަހަކީ ހޮސްޕިޓަލްއިން ޝީތަލް ދޫކުރި ދުވަހެވެ.ގެއަށް އޭނާ ގެންދަން ޑިޔުޓީގަ ހުރެފަ އައިންތު ވެސްއައެވެ. އަދި ޝީތަލް އާއި އެއަންހެންމީހާ ދެއްކި ވާހަކަ އަޑުއަހަން ރޫމް ދޮރު ކާރީ ހުއްޓެވެ.\nއައިންތުއަށް ދައްތަ ކައިރީ އިށީދެގެން އިން އަންހެންމީހާ ފެނުމުން ހައިރާންވިއެވެ. ކުރިން ދުވަހަކުވެސް ނުދެކޭމީހަކަށް ވާތީއެވެ. ޝީތަލް އެއަންހެންމީހާ އައިންތުއަށް ތަޢާރަފް ކޮށްދިނެވެ.\n“މިއީ އަހަރެންނަށް މިދިޔަ އެއްމަސް ވަންދެން ކަންތައް ކުރި ދައްތައެއް” ޝީތަލް އައިންތުއަށް އެއަންހެންމީހާ ތަޢާރަފް ކޮށްދެމުން ބުނެލިއެވެ އެއަންހެންމީހާވެސް އެނބުރިފައި ދޮރުން ވަދެގެން އައި އަންހެންކުއްޖާއަށް ބަލާލިއެވެ. އެބަލާލުމުގައިވަނީ އިންތިހާއަށް އަމިއްލަ ގާތްގޮތެވެ. އޭނާ ގޮޑިން ތެދުވެގެންގޮސް އައިންތުއާއި ކަރާއި ކަރު ޖައްސާ ސަލާމްކުރިއެވެ. އެއަންހެންމީހާގެ މޭމަތީގައި ބޯއަޅާލުމުން އައިންތުއަށް ވަރަށް ތަފާތު އިޙްސާސެއްވެގެން ދިއައެވެ. އަދި އެއަންހެންމީހާގެ ގައިގާ ދުވާވަހަކީ ވަރަށް ފަރިތަ ވަހެކޭ އައިންތު ހިތަށް އެރިއެވެ. އޭނާގެ ލޮލުން ކަރުނަ އައީ ކޮންއަސަރެއްގައި ކަމެއް ނޭނގުނެވެ. އެއަންހެންމީހާ ލޯތްބާއެކު އޭނާގެ ކަރުނަ ފޮހެދިނެވެ. އަދި ނިންމަތީ ބޮސް ދިނެވެ. އަދި އެނދު ކައިރިއަށް ގޮއްފައި ޝީތަލްގެ ނިންމަތީވެސް ބޮސްދިނެވެ. އޭނާގެ މިއަދާގެ ސަބަބުން ކޮޓަރިއަށް ވަން ޝައިނާގެ ލޮލުންވެސް ކަރުނަ އައިސްފައި ހުއްޓެވެ.\nޝީތަލް އެއަންހެންމީހާއަށް ޝައިނާވެސް ތައާރަފް ކޮށްދިނެވެ. އަދި އެއަންހެންމީހަށްވެސް ޝައިނާ ތައާރަފް ކޮށްދިވެ. އޭނާ ހަމައެގޮތަށް ޝައިނާގެ ގައިގާވެސް ބައްދާލިއެވެ. ޝައިނާވެސް ވަރަށް ތަފާތު އިހްސާސްވިއެވެ.\n“އަހަރެންނަށް ހީވާކަހަލަ އަހަމެންދެކެ ލޯބިވާ މަންމަޔަކު އަހަރެމެންނަށް ލިބުނީޔޭ” ކަރުނަ ވީއަޑަކުން ހިނިތުންވެފަ ޝީތަލް ބުނެލިއެވެ.\nޝީތަލްދެއްކި ވާހަކަތަކަށް ރައްދު ދިނުމުގެ ގޮތުން އެމީހާ ބުނެލިއެވެ. “ތިކުދިން ދޫކޮށް ދިއުމަށް އެމަންމައަށް މަޖްބޫރީ ޙާލަތެއްވެސް މެދުވެރިވެދާނެއެއްނު. ޝީތަލް. ދަރިފުޅާ އައިމިނަތު ދަރުފުޅާ މިއީ މަންމަ ކަމަށް ބަލައިގަންނާނަންތަ؟”\n“އަހަރެންނަށް ހީވާކަހަލަ އަހަރެމެންދެކެ ލޯބިވާ މަންމަޔަކު އަހަރެމެންނަށް ލިބުނީޔޭ” ކަރުނަ ވީއަޑަކުން ހިނިތުންވެފަ ޝީތަލް ބުނެލިއެވެ.\nޝީތަލްދެއްކި ވާހަކަތަކަށް ރައްދު ދިނުމުގެ ގޮތުން އެމީހާ ބުނެލިއެވެ. “ތިކުދިން ދޫކޮށް ދިއުމަށް އެމަންމަޔަށް މަޖްބޫރީ ޙާލަތެއްވެސް މެދުވެރިވެދާނެއެއްނު،ޝީތަލް. ދަރިފުޅާ އައިމިނަތު ދަރުފުޅާ މިއީ މަންމަ ކަމަށް ބަލައިގަންނާނަންތަ؟”\nޝީތަަލްދެއްކި ވާހަކަތަކަށް ރައްދު ދިނުމުގެ ގޮތުން އެމީހާ ބުނެލިއެވެ. “ތިކުދިން ދޫކޮށް ދިއުމަށް އެމަންމައަށް މަޖްބޫރީ ޙާލަތެއްވެސް މެދުވެރިވެސްވެދާނެ އެއްނު. ޝީތަލް ބުނެބަލަ މިހާރު ޝީތަލް އައިމިނަތު ބުނެބަލަ މަންމަ މީ ކަމަށްވެއްޖެއްޔާ ތިޔަ ކުދިން ބުނާނީ ކީކޭ؟”\nއަސަރާއެކު އެއަންހެން މީހާގެ ދުލުން ބޭރުވި މިޖުމްލަތަށް ޝީތަލްގެ ކަންފަތުގައި ގުގުމަންފެށިއެވެ. އައިންތުގެ ލޯވެސް ދިޔައީ ބޮޑުވެގެންނެވެ. ޝައިނާއަށްވެސް ވީއެކަހަަލަގޮތެކެވެ.\nހުރިހާ ކުދިން ބަސް ހުއްޓި އެއަންހެން މީހާއަށް ބަލަހަށްޓައިގެން ތިއްބެވެ.ބުނާނެެއެއްޗެއް ނޭނގިފައެވެ.އޭނާގެ ލޮލުން ފައިބަމުން ދިޔަކަރުނަތަކުން އެނދުގައިވާ ބެޑްޝީޓު ތެމެމުން ދިޔަ މަންޒަރު ޝީތަލް އާއި ހުރިހާ ކުދިން ކަޅިޖަހާނުލާ ބަލަމުންދިޔައެވެ. އެމީހުންވެސް އެކަކު އަނެކަކަށް ބަލާލިއެވެ. އޭނާ ރޮނީ ކީއްވެހެއްޔެވެ؟ ޝީތަލް ހިތާހިތާ ސުވާލު ކުރިއެވެ. އެހެނަސް ހިމޭނުން އިނެވެ.\n“ތިޔައީ އަހަރުމެންގެ މަންމަ.. މަންމަ ތަ؟” އަޅައަޅައިގަންނަމުން ޝީތަލް ބުނެލިއެވެ.\n“ދަރިފުޅާ ޝީތަލް. ތިޔަހީކުރީ ހަމަރަނގަޅަށް. މިއީ ދަރިފުޅުމެންގެ އުފަން ބަދުނަސީބު މަންމަ” އޭނާ ގިސްލަމުން ވާހަކަ ކުރިއަށް ގެންދިޔައެވެ. “މަންމަގެ ވާހަކަ އަޑުއަހާބަލަ. އެބަދުނަސީބު މަންމައަކީ މިއީ. ދަރިފުޅުމެންނަށް ތިޙާލު ޖެއްސަން މަޖްބޫރު ކުރުވި މީހަކީ މިއީ. މިމަންމައަކީ މިއަދު ދަރިން ކާރީ އަގެއްނެތް މީހެއް. ފިރިމީހާއާއި ދަރިންނާ ދުރުގަ ވޭތުވެދިޔަ އަހަރުތަކާއި ދުވަސްތަކަކީ ހަޔާތުގެ ބަނަ ދުވަސްތަކާއި އަހަރުތަކެއް،ބައްޕަގެ ވިޔާނުދާ އުޅުމާއި މަންމަޔަށް ޤަބޫލެއް ނުކުރެވުނު ބައްޕަ ކޮންމެ މަހަކު އަލަތު އަންބަކު ގެޔަށް ވައްދާ ނުވިތަނަކަށް މަންމަގެ އިއްފަތްތެރިކަން ލޫޓުވާލަން އެކުވެރި ރަހްމަތްތެރިން މަންމަކާރިޔަށްލާ މަންމަގެ އިއްޒަތާއި އަބުރު ނަގާލާ. ކޮންމެ ރެެއަކީ މަންމަ މަރުވާރެއެއް. ކޮންމެ ދުވާލަކީ މަންމަ ބައްޕަ ގެޔަށް ގެންނަ އަންހެންމީހާގެ ޙާދިމެއްގެ ގޮތުގައި މަންމަ ހޭދަކުރަން ޖެހޭ ދުވަހެެއް.ކުޑަ ދެެކުދިން މަންމަގައިގަ އެލިގަނެފަ ރޮއިހަދާ އެހެނަސް މަންމަޔަށް އެމީހުން ލޮއްސަންވެސް ނޫޅެވޭ” ރޮމުން ރޮމުން އެމަންމަ އޭނާގެ ހަޔާތުގެ ހިތި ދާސްތާން އޭނާގެ ކުދިންނަށް ކިޔާދެމުން ދިޔައެވެ.\n” އެޒަމާނުގައި ނަސީމް އަހަރެން ގޮވައިގެން ދިޔައީ ދެކުނުގެެ ފަޅުރަށަކަށް މުޅިން އާރަށެއް. އެއްވެސް މީހަކު ނޫޅޭ ފަޅުރަށެއް އެތަނުގައި ހުރި ގެޔަކަށް މަންމަ ލާފަ ބުނީ ހަވީރު އަންނާނަމޯ.މަންމަ ބަނދުލާފަ ބައްޕަ ދިޔައީ އެއީ މީހުން ނޫޅޭ ފަޅު ރަށެއް.. މަންމަ ހަޅޭއްލެވިން އެކަމަކު އެހީވާނެ އެކަކުވެސް ނާދޭ ހީވާގޮތުން އެއީވަރުވާއަށް ބަޔަކު ނަގާފަވާ ފަޅު ރަށެއް ކޮންމެ ދުވަހަކު މަންމަ ކާރިޔަށް ތަފާތު މީހުން އާދޭ ރޭގަޑު އޮންނަނީ ފަޅުކޮށް ކަރަންޓު ނެތީމާ. މަންމަ ބިރުން ހައްޓަކު ހޭނުހުރޭ ދުވާލު އަންނަ މީހާ ބުނަނީ މިއީ ބައްޕަަގެ ރަޙްމަތްތެރިއެކޭ އެމީހުން މަންމަ ގެ ޢިއްފަތްތެރިކަން ލޫޓުވާލާ އެއީ ކޮންކަހަލަ ރަހްމަތްތެރި ކަމެއް. މަންމަ ރޮމުން މުޅި ތަނުގަ ދުވިން އެހީވާނެ އެއްވެސް މީހަކު ނެތި އެފަޅު ރަށުގައި، އަދި އުޅެވޭނެ އެއްވެސް ގޮތެއް ނެތި. އެމީހުންގެ އަނިޔާ މަންމަ ޔަށް ވަރަށް ބޮޑުވި6މަސް ދުވަސް މަންމަ އެތަނުގައި އެހާލުގަ ހޭދަވި ބައެއްފަހަރު އެމީހުން ކާއެއްޗެތި ގެނެސްދޭ މަންމައަށް މާލެޔަށް ދެވޭނެ އެއްވެސް ގޮތެއް ނެތިފަ ހުރިން. އެވަގުތު އެރަށަށް އައީ އެރަށުގެ ވެރިމީހާ އެއީ މަންމަ އެހާލުގަ އުޅޭތާ6މަސް ފަހުން، އެމީހާ މަންމަޔަށް އެހީވެދިނީ މާލެދިޔުމަށް މަންމަގެ ހުރިހާ ގަހަނާތަށް ދިނުމުން. މަންމަ މާލެ އައިއިރު ބޮޑުދައިތަ ދަރިފުޅުމެން އައްޑުއަށް ގެންގޮއްސި. އޭރު މުޅިރަށުގައި އޮންނަ އަޑަކީ މަންމަ ބައްޕަގެ ރަހްމަތްތެރިޔަކާއިއެކު ފިލައިގެން ދިޔައީއޭ ދަރިންތަށް ދޫކޮށްފަ ފިލީޔޭ. ދަރިފުޅުމެންގެ ހެދުންތަކާއި ކުޅޭ އެއްޗިހި ފެނިފަ މަންމަ އެއެއްޗިހި ނަގައިގެން އޭގައި އޮޅުލާފަ ދަރިފުޅުމެންމަތިން ހަނދާންވެގެން މަންމަ ރޮމުން ހަޅޭއްލަވަމުން ދިޔައިން، އެވަގުތު ބައްޕަގެ އަނބިމީހާ އާއި ބައްޕަ އައިސް މަންމަޔަށް އަނިޔާކުރަމުން ދިޔަ. ދަރިފުޅުމެންގެ އެއްޗިހި މަންމަ އަތުން އަތުލައިގަނެ މަންމަޔަށް އަނިޔާ ކުރި، މަންމަޔަކީ މޮޔައެކޭ ކިޔާފަ .މަންމަ ބޯހާވާލައިގެން ރޮމުން ދުވަމުން ދިޔައިން.އެންމެ ފަހުން އެމީހުން ހެދީ މަންމަމީ މޮޔަ މީހަކަށް ޕޮލިހަށް ގުޅައިގެން މަންމަ މަގުމަތިން ދުވަމުން ދަނިކޮށް އަތުލައިގެނެ ދެން ގެންދިޔައީ ގުރާދޫއަށް އެތަނުގައި ހޭދަވީ ކިތަށް އަހަރު ކަމެއް މަންމަ ހަނދާނެއް ނެތް. އެމީހުންގެ އަނިޔާގެ ސަބަބުން މަންމަޔަށް ވާހަކަ ވެސްނުދެއްކޭ. ގުރާދޫ ހޮސްޕިޓަލުން ތަފާތު ޝޮކްތަށް ދިނުމުގެ ސަބަބުން އަސްލުވެސް މަންމަގެ ސިކުނޑި ސަކަރާތްވި.. މަންމަ ރޮމުން ބުނިން މަންމަޔަކީ މޮޔައެއް ނޫނޭ މަގޭ ކުދިން ދޭށޭ މަގޭ ކުދިން ކޮބާހޭ ކިޔާ އާދޭސް ކުރިން.ރުއިމުގެ ސަބަބުން މަންމަ ހޭނެތޭ ފަހަރު ގިނަވަނީ،އެންމެ ފަހުން އެމީހުން ހެދީ މަންމަ މީ މޮޔަ މީހަކަށް، އެމީހުން އަހަރެން ގެންގޮސް ތަފާތު ޝޮކް ތަކެއް ޖެހުމުން އަހަރެން އަމިއްލަ ނަފުސު މަތިން އަހަރެން ހަނދާން ނެތުނު ޙުދު އަހަރެންނަކަށް ނޭނގޭ އަހަރެންގެ ނަންވެސް އަހަރެންނަކީ ކޮން ރަށެއްގެ ކާކުކަމެއްވެސް ނޭނގޭ ހަނދާން ނުވޭ އޭރު ހީވާގޮތުން3އަހަރު ވަރަކަށް ވެއްޖެ ނޫނީ އެއަށްވުރެވެސް ގިނަ ދެން އަހަރުތަކެއް ވަންދެން އެހޮސްޕިޓަލްގައި އޮންނަން ޖެހުނު. އެއްވެސް ވާލެއްއިޔާރެއްނެތިފަ. އަހަރެން އެތަނުގައި މީހުނަށް އެހީވާ މިހެއްގެ ގޮތުގައި މަސައްކަތް ކުރިން،އެވަގުތު އަހަރެންނާ ދިމާވި އެހޮސްޕިޓަލްގެ ޑޮކްޓަރެއް އޭނާގެ ހަމްދަރްދީ އަހަރެންނަށް ލިބުނު އެއީ ޑރ ޝާހްޒާދް ވަރަށް ރަނގަޅު މީހެއް އޭނާގެ މަންމަވެސް އޮތީ މަންމަޔާއެކު މޮޔައިންތިބޭ ތަނުގަ ބާއްވާފަ. އަހަރެން އެ އަންހެން މިހާ ކާންދީ ފެންވަރުވާ ހަދަން މިމަންޒަރު ޑރ ފެނުމުން އަހަރެމެން ދެމީހުން ގެންދިޔައީ އެމީހުންގެ ގެޔަށް މާލެއަަށް. މާލެއައުމަށްފަހު މަންމަ ވަރަށް ހޯދިން ދަރިފުޅުމެން ފެނޭތޯ އެކަމަކު މަންމަޔަށް ދަރިފުޅުމެން އުޅޭތަނެއް ނޭނގޭ، މަންމަ ހުންނަނީ ޑޮކްޓަރާއި އެކު އޭނާގެ ގޭގައި އޭނާގެ މަންމަ ވެސް ކެންސަރު ބަލީގަ ނިޔާވެއްޖެ އޭގެފަހުން އޭނާ މަންމަ ކިޔަނީ މިމަންމަޔަށް، އަދި ދަރިފުޅުމެން ފެނޭތޯ އޭނާ މަސައްކަތް ކުރަމުންދިޔަ.ކުރިދުވަހެއްގައި ދަރިފުޅު ޝީތަލް މާލޭގެ ޝޮޕަކުން ނިކުތްނަނިކޮށް މަންމަޔާއި އޭނާ އާއި ދެމީހުންނާއި ދިމާވި ޝީތަލް އަކީ ކާކު ކަން މަންމަޔަށް ބުނެދިނީ އޭނާ. އަދި އޭގެ ފަހުން ޝީތަލްގެ ފަސްބަލަމުން ގެޔަށް އައިސް ހޮސްޕިޓަލްގައި ދަރިފުޅު އެޑްމިޓްކުރިކަން އެނގުމުން ކޮންމެ ދުވަހަކު މިތަނަށް މަންމަ ގެެންނަނީވެސް އޭނާ. މިވަގުތު އޭނާވީ ރަށުންބޭރަށް ގޮއްސަ އަންނާނެ ދެދުވަހެއްގެ ތެރޭ..”\nފަރީދާ ލޮލުން ހޯސްލާފަ ކަރުނަ އަންނަމުންދިޔައެވެ.އައިމިނަތު ގޮސް މަންމަގައިގަ އޮޅުލައިގަތެވެ.އެމީހުންގެ ލޮލުން އޮހެމުން ދަނީ އުފާވެރިކަމުގެ ކަރުނަޔާއި ހިތާމައިގެ ކަރުނައެވެ. ޝައިނަ ވެސް ހުއްޓުން އަރާފަ އިނެވެެ. ކަރުނަ އިން ފޯވެފަ ޝީތަލް އިނެވެ.\nޝީތަލް އަށް މިމަންޒަރު ބަލަން ކެތްވާވަރަށްވުރެ އޭނާގެ ހިތަށް ލިބިފައިވާ އުފަލާއި ކެކުޅުން ބޮޑުވިއެވެ. ބާލީސް ނަގާ މޫނުމަތީ އަޅަމުން އަޑުން އަޑުނަގާ ރޯންފެށިއެވެ. އޭރުވެސް އޭނާގެ މަންމަގެ ވާހަކަ ތަކުގެ އަޑު އިވިއިވި ހުރިކަހަލައެވެ. ފަރީދާ ތެދުވެގެންގޮސް އޭނާގެ ދޮށީ ދަރިފުޅުގައިގާ ބައްދާލިއެވެެ.\n“ދަރިފުޅާ މިމަންމައަށް މަޢާފް ކުރޭ. މަންމަ މިއައީ ދަރިފުޅުމެންގެ ގާތަށް ދާން. މުޅި ޢުމުރު ދަރިފުޅު މެންނާއެކު ހޭދަ ކުރުމަށް. ދަރިފުޅާ ޝީތަލް”\n” މަންމަ މާފަށް އެދޭކަށް ނުޖެހޭ ކުށްކުރީ އެހެންމިހެއް މަންމަޔެއް ނޫން” އައިމިނަތު ބުނެލިއެވެ.\nޝީތަލް އަށް ދޭނެ ޖަވާބެއްނޭނގުނެވެ. ޝީތަލްގެ ހިތްވަރު އެލި ވަރުދެރަވެއްޖެއެވެ. ގައިގެ ބާރުދޫވެ ބޮލަށް އެނބުރުން އަރައިފިއެވެ.\nގާތްގަޑަކަށް ދެތިން ގަޑިއިރު ފަހުން، ޝީތަލް ހޭއެރިއިރު އޭނާގެ ކައިރީގައި ޝައިނާ އާއި އައިންތު ހުއްޓެވެ. ހެވިފައެވެ. އެމޫނުމަތިންވެސް ވަނީ އުފާވެރިކަމެއެވެ. އަދި ނަރުސްކުއްޖަކުވެސް ފަރުވާދޭން ހުއްޓެވެ. ޝީތަލް ވަށައިގެން ހޯދާ ބަލައިލިއެވެ. އޭނާގެ ލޯ ހޯދަމުންދިޔަ މީހާ ފެންނަން ނެތުމުން އައިންތު ކުރެން މަންމަ ކޮބައިތޯ އަހާލިއެވެ. “މިތާ ބޭރުގަ އެބައިން އެކަމާ ދޮންތަ ކަންބޮޑު ނުވޭ. ދެން އެމަންމަ އަހަރުމެންދޫކޮށްފަ ދިޔަކަ ނުދޭނަން” އައިންތު ހިނިތުންވެފަ ޖަވާބު ދިނެވެ.\n“އެމަންމަޔަކީ އަހަރުމެން ދެބެއިންގެ ރޫހް މަންމަ ކާރީބުނޭ ޝީތަލް އެބަ ގޮވައޭ”\nއެވަގުތު ފަރީދާ ޝީތަލް ކާރިޔަށް އައިސް އޭނާގައިގަ ބައްދާލިއެވެ. ލޯތްބާއެކުއެވެ. އައިމިނަތުވެސް އައިސް މަންމަ ކޮނޑުގައި ބޯއަޅާލިއެވެ.\nއެވަގުތަކީ ބައްޕަ އާއި ދޮންމަންމަވެސް ޝީތަލް އޮތް ކޮޓަރިއަށް ވަންވަގުތެވެ. ނުރުހުމާއެކު ޝީތަލް އާއި އައިންތު އެބައްޕަޔަށް ބަލާލިއެވެ. އެމީހުންގެ މަންމަޔަށް އޭނާ ޖެއްސި ހާލު އެކުދިންނަށް މިހާރު އެނގެއެވެެ. އެކުދިން އޭނާއަށް މާފު ކުރާނީ ކިހިނެއްހެއްޔެވެ.\n‘ކަލޭ މިތަނުންދޭ އަހަރުމެން ބޭނުމެއްނޫން ކަލޭގެ މޫނުދެކޭކަށްވެސް އަހަރެމެންގެ ދެމީހުންވެސް ބޭނުމެއްނުވޭ ކަލޭގެ މޫނު ފެންނާކަށްވެސް.” ނުރުހުމާއެކު އައިންތު ހަޅޭއްލަވައިގަތެވެ.\nއައިންތުގެ ވާހަކަތަށް ހަރުކަށްޓެވެ. ޝީތަލް އަށް ޖެހުނީ ވާހަކަތައް ހިންދާލައި ލޯމަރާލާށެވެ. ބައްޕަ ކިތަންމެ ނިކަމެތިކޮށް މަންމަޔަށް ހެދިޔަސް ޝީތަލް ބައްޕަ ދެކެ ލޯބިވެއެވެ. އެމީހުން ބައްޕަޔަށް އިޙްތިރާމް ކުރަން ޖެހޭނެއެވެ.\n” އައިންތު ކަލޭ ހިމޭނުން އިދޭ” ޝީތަލް އައިންތު ހުއްޓުވިއެވެ.\n” މިނިކަމެތި ބައްޕަޔަށް މާފުކުރޭ ކުދިންނޭ..” މޫނުގައި އަތްއަޅާފަ ރޮމުން އެބައްޕަ ބުންޏެވެ. އައިންތުވެސް ޝީތަލްވެސް އެނބުރުނީ އަނެއްފަރާތަށެވެ. އެކުދިންގެ ހިތަށް ކުރާއަސަރު އެނގޭނީ ހަމަ އެކުދިންނަށެވެ.\nޝީތަލް އަނެއްކާވެސް މޫނުގައި އަތް އަޅައިގެން ރޯންފެށިއެވެ. ކޮއްކޮ އަށް ފެނިދާނެތީ ޝީތަލް އެނދުގެ އަނެއް ފުށަށް އެނބުރުނެވެ. ފަރީދާ ޝީތަލްގެ ބުރަކަށީ ފިރުމާލިއެވެ.\nނަސީމް ފަރީދާގެ ފައިކާރީ އިށީނެވެ.\n” ފަރީދާ އަހަރެންނަށް މާފު ކުރޭ.. އަހަރެންނަކީ ކުށްވެރިއެއް” ރޮމުން ގިސްލަމުން ނަސީމް ވާހަކަ ދެއްކިއެވެ.ފަރީދާގެ ފައިކާރީ އިށީނދެފައޭނާއަތްޖޯޑު ކޮށްލިއެވެ.އެވަގުތު އޭނާގެ މިހާރުގެ އަނބި މީހާވެސް އެކޮޓަރިއަށް އައެވެ. އޭނާވެސް ރޮނީއެވެ. ނަސީމް އާއި ފަރިދާ ފެނިފަ އޭނާގެ ހިތަށް އަސަރު ކުރިއެވެ.\nޝައިނާ ވަނީ ބޭރުން އޭނާ އާއި ދިމާވެފަ ހުރިހާ ވާހަކައެއް ކުރުގޮތަކަށް ކިޔާދީފައެވެ. އެތަނުގައި މިވަގުތު އިނީ ޝީތަލް އާއި އައިންތުގެ މަންމަކަން ބުނެދީފައެވެ.\n” އަހަރެންވަނީ ނަސީމް އަށް މާފް ކޮށްފަ” ފަރީދާ ނަސީމް ތެދުކުރަމުން ބުނެލިއެވެ. އެވަގުތު ދެއަތް ޖޯޑުކޮށްފަަ ޝީތަލް އާއި އައިންތުއަށް ދައްކާލާފަ ނަސީމް ވާހަކަ ދައްކަން ފެށިއެވެ.\n” ތި ކުދިންވެސް މިބައްޕައަށް މާފުކުރޭ، ޕުލީސް ބައްޕަ ބޭނުމީ އަލުން އަހަރުމެން އެންމެން އެކުގައި ގެއަށް އައުމަށް އަހަރެން މިއަދު މިއައިވެސް ޝީތަލް ދަރިފުޅު ގެޔަށް ގެންދަން”\nއެވަގުތު ފަރީދާވެސް އެކުދިންނަށް ބެލިއެވެ. އެކުދިންވެސް ތިބީ ފަރީދާއަށް ބަލާށެވެ. ފަރީދާ އާނއެކޭ ކިޔާފަ ބޮލުން އިށާރާތް ކޮށްލިއެވެެ. ނަސީމް އައިސް ޝީތަލް ގައިގާ ބައްދާލިއެވެ. އަދި ފަހަތުން އައިސް އައިންތުވެސް ބައްޕަ އާއި ބައްދާލިއެވެ. ނަސީމް ދެެކުދިންވެސް އޭނާގެ އަތުގެ ތެރޭ ބޮނޑި ކޮށްލިއެވެ. އެއީ އުފާވެރި ވަގުތެކެވެ. ޑޮކްޓަރ ޝާހް އާއި ޝައިނާ ވެސް އެކަކު އަނެކަކަށް ބަލާފަ ހީލިއެވެ. ފަރީދާ އާއި ނަސީމްގެ އަނބިމީހާވެސް އެކަކު އަނެކަކަށް ސަލާމް ކޮށްލަމުން ހިނިތުންވެލިއެވެ. މިހާރު އެއީ ގާތްމީހުންނެވެ. ރުޅިވެރިކަމެއް އަމުދުންނެތެވެ.\n” މަންމަ ހުންނާނީ އަހަރެންގެ ގޭގައި” ޑރ ޝަފްރާޒް ބުނެލިއެވެ. ހުރިހާ މީހުން މިކަމާ ހެމުންދިޔައެވެ. އަދި އެއްބަސް ވުމުގެ ގޮތުން ބޮޖަހާލިއެވެ.\nބޭސް ފަރުވާއިން ނިމިގެން ޝީތަލް އާއި އައިންތު ދިޔައީ އައްޑުއަށެވެ. އޮފީސް ދަތުރުގައެވެ. ޢާއިިލީ ކުދިންތަށް ޝީތަލް މެންގެ ރަށަށް އައުމުންގެޔަށް ބަހާރު މޫސުން އައިސް އުޅޭ ފަދަ އުފަލެއް އެމީހުންނަށް އިޙްސާސް ކުރެވެމުން ދިޔައެވެ.\nތަންވަޅު ހޯދައިގެން ޝައިނާ މެންގެގެއަށްވެސް އައްޑުއަށް ދިޔުމުގެ ކުރިން ޝީތަލް ދިޔައެވެ. މަންމައާއި ދިމާވި ޙާދިޘާ ކިޔައިދީ ނިމުނުއިރު ޝަފްރާޒް ވެސް އިނީ ފެންކަޅިވެފައެވެ. ފަހުން އެމިހުންވެސް އައްޑު އަށް އަންނާނޭ ވާހަކަ ބުންޏެވެ.\nއެއީ ތެދުވާހަކައެކެވެ. ޝީތަލް މެން ދިރި އުޅޭނެ އަމިއްލަ ހިޔާވައްސެއް އައްޑުއަކު ނެތެވެ. އަމިއްލަ ފައިމައްޗަށް ތެދުވެފައިވާ ދެކުދިންނަކީ މިއަދު ޝީތަލް އާއި އައިންތުއެވެ. މިއަދު ގެހެދުމުގައިވެސް އެދެކުދިންނަށް އަތު ގުޅައިގެން މަސައްކަތް ކުރެވިދާނެއެވެ.\nމިއަދު ޝީތަލް މެން ކައްކަނީއެވެ. ވަކި ހަފްލާއަކަށް ނޫނެވެ. އައިންތު ގޭތެރެ ޒީނަތްތެރި ކުރުމުގައި އަތުކުރި އޮޅާލައިގެން މަސައްކަތް ކުރިއެވެ. އޭނާއަށް އެހީވެދިނުމުގައި ޑރ ޝަފްރާޒް ވެސް އައިންތު އާއި އެކު އައްޑު އަށް އައިސް ހުއްޓެވެ. ހޮސްޕިޓަލްއިން ފެނުނީއްސުރެ އެދެމިހުންގެ ހިތުގައި ޖަހަމުން ދިޔައީ އެއްވިންދެކެވެ.\nޝީތަލް އާދައިގެ މަތިން ބަދިގޭގައި ކެއްކުމުގެ މަސައްކަތެއްގައި ޝާމިލުވެހުއްޓެވެ. ބޭރުން މީހަކު ސަލާމް ގޮވިއަޑު އިވިގެން ޝީތަލް ބޭރަށް ނިކުތެވެ. ދޮރުމަތީގައި އެހެރީ އެމީހުންގެ މަންމަ ފިޔަވައި ދެވަނަ މީހެއްނޫނެވެ. ޝީތަލް އުފަލުން ތެޅިގަނެވުނެވެ. އެތެރެއަށް ބޯދީ ކޮއްކޮ އުޅޭތޯ ބަލާލެވުނެވެ. ނަސީބު ކަންދިމާ ކުރިގޮތުން އައިންތު އާއި ޑރ ޝަފްރާޒް ވެސް ވީ ބޭރަށް ގޮހެވެ. ގޭގައި އިތުރު އެއްވެސް މީހެއްނެތެވެ. ޝީތަލްއަށް ފުރުސަތު ލިބުނު ކަހަލައެވެ. މަންމައާއި އޭނާގެ ވާހަކަ ހިއްސާކުރިއެވެ. އޭނާގެ މާޒީއެވެ.\n“މަންމާ! އަހަރެމެން އުޅެ ބޮޑުވީ ހާދަ ނިކަމެތި ކޮށްނޭ. މިގޭގައި، ދެން އަހަރުމެން އުޅޭނީ އުފަލުންދޯ މަންމާ ފާއިތުވެދިޔަ ހުރިހާ ދުވަސްތަކުގެ ކަންތަށް ފުރިހަމަ ކުރަންވާނެ ކޮއްކޮއަށް ސަޕްރައިޒެއް ދެމާ އޭނާ އާއި ޑރ. ވީ ބޭރަށް ގޮއްސަ މިހާރު އަންނަން އުޅޭނެ”\nއޭނާ ގޭގެ އެކި ކޮޓަރިތަށް ހުޅުވާފަ ފަރީދާއަށް ދައްކަމުން ދިޔައެވެ. އެއީ މުސްކުޅި ބޮޑު ގެޔެކެވެ. ހަތްކޮޓަރި ހުރިއެވެ.\n“މަންމަ ހުންނަންވާނީ އައްޑުގަ އަހަރުމެންނާއެކު” ޝީތަލް އެންމެ ފަހުގެ ނިންމުން ޢިޢްލާން ކުރިކަހަލައެވެ.\n“މަންމަ މިއައީ ދަރިފުޅުމެންނާ އެކު އުޅެން. ދަރިފުޅުމެންނަށް އެހީވާން. މަންމަގެ ޢުމުރުގެ ބާކީދުވަސްތަށް ބޭނުމީ މަންމަގެ2ދަރިންނާއެކު އުޅެލުމަށް. މިގެއަށް ދަރިފުޅުމެން ބަދަލު ވުމުން މަންމަ ވަރަށް އުފާވެއްޖެ” މަންމަ އެކުދިން އުފަލާއެކު ބަލައިގަތެވެ.އަދި އެމަންމަގެ އޯގާތެރި ކަމާއި ލޯބި އެކުދިންނަށް އޮއްސަމުން ދިޔައެވެ.މައިވަންތަކަމުގެ ކުލުނައަކީ ކިހާ ބާރުގަދައެއްޗެއް ހެއްޔެވެ. 25 އަހަރަށް ފަހު ޝީތަލް މެންނަށް މިއަދުއެނަސީބު ލިބުނީއެވެ.އައިންތު ގެޔައްއައިސް ދޮރު ހުޅުވާލުމުން މަންމަ ފެނުމުން އޭނާ އުފަލުން ހަޅޭއްލަވައިގަތެވެ.\nމަންމަ އައިންތު އާއި ޑރ ޝަފްރާޒްގެ މަސައްކަތަށް ތަޢުރީފް ކުރިއެވެ. ގޭތެރެ އެމީހުން ވަނީ ވަރަށް ޒީނަތްތެރި ކޮށްފައެވެ.\nމިއަދު ގޭގަ ކެއްކީ މަންމަ އެވެ. ދެކުދިން ދެފަރާތުގައި ބައިތިއްބައިގެން މަންމަ އެކުދިންގެ އަނގައިގަ ލައްވާ ކާންދިނެވެ. މިއީ އުފާވެރި މަންޒަރެކެވެ.ހިނުތުންވެފަ ޑރ ޝަފްރާޒް ވެސް ކައިރިވެލިއެވެ. “މަވެސް ބާކީކޮށްނުލާ މަންމާ” ހިނިތުންވެފަ އޭނާ ބުންޏެވެ. ޝިތަލް އާއި އައިންތުވެސް އެނާއަށް ޖާގަދިނެވެ.\nފަރީދާ އޭނާއަށްވެސް އަނގައިގަ ލައްވާ ކާންދިނެވެ. ޝިތަލް އާއި އައިންތުއެކޭ އެއްގޮތަށެވެ. “އަހަރެންގެ ތިބެނީ2ކުދިންނެއް ނޫން3ކުދިން.” ހިނިތުންވެފަ ފަރީދާ ބުނެލިއެވެ.\nނަސީމް އާއި އޭނާގެ އަންހެނުންވެސް އައްޑުއަށް އައެވެ.އައިމިނަތުގެ ކައިވެނިއަށެވެ.\nޑރ ޝަފްރާޒް އާއި އައިމިނަތު ކައިވެނީ ކުރުވީއެވެ.މިކައިވެނިއަކީ ކުލަގަދަ ހަފްލާއެކެވެ.މިކައިވެންޏަށް ބައްޕަ ނަސީމް އާއި އޭނާގެ އަންބިމީހާ އާއި ކުދިންވެސް އައެވެ. މިއަދަށްފަހު އެމީހުންގެ ދިރިއުޅުންމުޅިން ބަދަލުވިއެވެ. އައްޑުގަ ހުރިގެހަދާ ކުއްޔަށް ދީފަ ޝީތަލް އާއި އެމީހުންގެ މަންމަވެސް ޑރ ޝަފްރާޒް އާއި އާއިންތު އާއި އެކު އެގެޔަށް މާލެއަށް ބަދަލް ވީއެވެ.\nމިހާރު އެއީ އުފާވެރި ޢާޢިލާއެކެވެ. ބޭވަފާތެރި އެކުވެރިއެއްގެ ހިޔަނިވެސް ނެތެވެ.\n“A SIMPLE ACT OF CARING CREATES AN ENDLESS RIPPLE” Rozy\nMi story reethi ekam mi story ge profile picture meenee copy koffa dhw? Mi site ga liyun ehen vaahaka akun vx dhekunin eh pic\nMi fahe hama jehey tha??? Hoadha foossey\nstory varah reethi….. anonymous bunihen ehn vahaka ehgge profile cover pic eh mi story cover ga eyndhee\nVarah varah reethi..maa sha allah…Mi site ga ehnan kiyaa baivaru vaahaka hurey eki meehun liyaa…ehen veema eh pic vx indhedhaane dhw….\nEh jumulaeh ethahfaharaku thakuraaruvefa hurikan faahaga kurevey… Aneh hen story reethi


Najeeb High Court ah, Didi aai Ghanee Supreme Court ah – adduLIVE\nނަޖީބު ހައިކޯޓަށް، ޑީޑީ އާއި ޣަނީ ސުޕްރީމް ކޯޓަށް\n2 Jun 13, 2018, 12:16 ލިޔުނީ ހަސަން އަޝްރަފް\nކްރިމިނަލް ކޯޓުގެ ގާޒީ ހަަސަން ނަޖީބު ހައިކޯޓުގެ ފަނޑިޔާރު ކަމަށް އައްޔަންކުރުމަށާއި އަދި ހައި ކޯޓުގެ ދެ ފަނޑިޔާރަކު ސުޕްރީމް ކޯޓަށް އައްޔަން ކުރުމަށް ނިންމާފައިވާކަން އިތުބާރު ހުރި ގޮތެއްގައި 'އައްޑޫލައިވް' އަށް އެނގިއްޖެއެވެ.\nމައުލޫމާތު ލިބިފައިވާ ގޮތުގައި ސުޕްރީމް ކޯޓަށް އައްޔަން ކުރަނީ ހައިކޯޓުގެ ފަނޑިޔާރު އަބްދުﷲ ދީދީ އާއި އަބްދުލް ޣަނީއެވެ.\nފަނޑިޔާރު ޢަބްދުﷲ ދީދީ ހައިކޯޓުގެ ފަނޑިޔާރުކަމުގެ ހުވާކުރެއްވީ، 2015 ވަނަ އަހަރުގެ ޖޫން މަހުގެ 8 ވަނަ ދުވަހުއެވެ. އޭގެ ކުރިން އެބޭފުޅާ ވަނީ ކްރިމިނަލް ކޯޓުގެ ގާޒީ ކަން ވެސް ކުރައްވާފައެވެ.\nއަދި ފަނޑިޔާރު ޢަބްދުލްޣަނީ މުޙައްމަދު ހައިކޯޓުގެ ފަނޑިޔާރުކަމަށް އައްޔަން ކުރެއްވީ 2004 ވަނައަހަރުގެ މާރޗްމަހުގެ 14 ވަނަ ދުވަހުއެވެ. ފަނޑިޔާރު ޣަނީ ވަނީ މީގެ ކުރިން އަދި 21 ހައިކޯޓްގެ އިސްފަނޑިޔާރުގެ މަގާމް ވެސް އަދާކުރައްވާފައެވެ.\nހައިކޯޓަށް އައްޔަން ކުރުމަށް ނިންމާފައިވާ ގާޒީ ހަސަން ނަޖީބު ކްރިމިނަލް ކޯޓަށް އައްޔަން ކުރިތާ އަދި2މަސް ދުވަސް ވެސް ނުވެއެވެ. ކުރިން ގއ. އަތޮޅުގެ އިސް މެޖިސްޓްރޭޓަކަށް ހުންނެވި ނަޖީބު ކްރިމިނަލް ކޯޓުގެ ފަނޑިޔާރު ކަމުގެ ހުވާ ކުރެއްވީ 30 އޭޕްރީލް 2018 ގައެވެ.


Rasfannu Velimagu Ga Gaa Athuraa Aanmunah Hulhuvaalaifi - Vaguthu\n7 މަސް ކުރިން ( އޮގަސްޓް 20, 2020 )\nއަލަށް ހެދި މަގު. --- ފޮޓޯ: ރައީސް އޮފީސް\nރަސްފަންނު ތަރައްގީ ކުރިއިރު، ވެލިމަގެއްގެ ގޮތުގައި ހެދި ސަރަހައްދުގައި ގާ އަތުރައި އާންމުންނަށް ހުޅުވާލައިފިއެވެ.\nކުރީގެ ރައީސް އަބްދުﷲ ޔާމީންގެ ސަރުކާރުން މާފަންނު ކޮޅުގައި ރަސްފަންނު ނަމުގައި ތަރައްގީ ކުރި ސަރަހައްދަކީ ރީތި މޫދަކާއި އާއިލާ އާއި ރައްޓެހިން ވަގުތު ހޭދަކޮށްލެވޭ ގޮތަށް ތަރައްގީ ކުރި ތަނެކެވެ. އެކަމަކު، ބީޗު ތަރައްގީކޮށްފައި އޮތް ގޮތުން މާލެ ވަށައިގެން އުނދުތަކަށް ދުއްވޭނެ ގޮތެއް ނޯވެއެވެ. ނަމަވެސް މޯލްޑިވްސް ރޯޑު ޑިވެލޮޕަމްޓް (އާރުޑީސީ) އިން ވަނީ އެ މަގު ހުޅުވާލައި ވެހިކަލްތަކަށް ދުއްވޭ ގޮތް ހަދައިފައެވެ.\nއެ މަގު ތަރައްގީކޮށްފައި ވަނީ ދެކޮޅަށް ވެސް ވެހިކަލަށް ދުއްވޭ ގޮތަށެވެ.\nރަސްފަންނު ތަރައްގީކުރުމުގެ ކުރިން އެއީ ބޮޑުތަކުރުފާނު މަގުގެ ބައެކެވެ. އެ މަގުގައި، ހަމައެކަނި ވެހިކަލް ދުއްވާލެވޭ ވަރުގެ ޖާގައެއް ބޭއްވުމަށް ފަހު ބަދަލުކުރީ ދޮންވެލިގަނޑެއް ހިމެނޭ ސަރަހައްދަކަށެވެ. މޫދަށް އެރުމާއި ކަސްރަތު ކުރުމާއި ބާބަކިއު ފަދަ ތަފާތު ކަންކަން ކުރެވޭނެ ގޮތަށް ރަސްފަންނު ހެދީ އާންމުންނަށް ވީހާވެސް ހިތްފަސޭހަ މާހައުލެއް ގާއިމުކޮށް ދިނުމަށް އޭރުގެ ސަރުކާރުން ފެށި މަޝްރޫއުގެ ދަށުންނެވެ.\nރަސްފަންނު ތަރައްގީ ކުރުމުގެ ކުރިން އެ ސަރަހައްދަކީ މޫސުން ގޯސް ނުވާ ދުވަސްވަރު ވެސް ކިރިޔާ ދިޔަވަރު ބޮޑުވާ އިރަށް އެއްކޮށް ލޮނުގަނޑު އަރައި ބޭރު މަގު އެއްގޮތަކަށް ވެސް ބޭނުން ނުކުރެވޭ ހާލަތުގައި އޮޮންނަ ސަރަހައްދެކެވެ. އެއީ ބޭނުން ނުކުރާ ކާރުތަކާއި ލޮރީތައް ފަދަ ވެހިކަލްތައް "އުކާލައި" ބޮޑު ގޮނޑެއްގެ ގޮތުގައި އޮތް ސަރަހައްދެކެވެ.\nއޮގަސްޓް 20, 2020 13:35\nޔާމިން ހައްދަވައިދެއްވި ރަސްފަންނަކީ ގިނަ މީހުންގެ ތަކެއް ހިތްހަމަޖައްސަން ގޮސް އުޅޭތަނެއް. އެތަނުގެ ދުވަސްދުއްވާލީ ކޮން ސަބަބަކާހުރެ؟\nއޮގަސްޓް 20, 2020 13:55\nދެން ބާރަށް އަތްޖަހާ.! މެގަ ޕޮރޮޖެކްޓެއް ތިޔަ ނިންމާލެވުނީ! ކިތައްމެ ލިޔަން ހަރަދުވިބާ!!\nއޮގަސްޓް 20, 2020 14:26\nބޭކާރު ގޮތްގޮތުގަ ލާރި ޚަރަދު ކުރުން މި ޣައްދާރު ސަރުކާރުގެ ކަމަކީ ފުރަތަމަ މަރުކަޒުގެ ހުރި މާރބްލް ތައް ތަޅާލީ\nއޮގަސްޓް 20, 2020 14:54\nމިއީވެސް ގައުމުފުނޑާލުމުގެ ނަމޫނާއެއް ކިނބޫ ކަލޭދާންވީ އިންޑިއާގެ ކޯރަކަށް މިގައުމަކުނެތް ކަލޭ އުޅޭނެތަނެއް އަވަސްކުރޭ.\nއޮގަސްޓް 20, 2020 16:01\nޢެތަނުން ނެގި ފަސްތަ ވިކާލީ އަމީނު އަށް ، 25ބުރީގެ ޓަވަރު ހަދަން\nއޮގަސްޓް 20, 2020 16:02\nއޮގަސްޓް 20, 2020 18:10\nކޮންކްރީޓް ތަރައްގީއެއް ބޭނުމެއްނޫނޯ! ވެދާނެ މަގުތަކަށް ކޮންކްރީޓް ނާޅަނީކަމަށް!\nއޮގަސްޓް 20, 2020 18:29\nނުބައި އާލާތްގަނޑެއް މީ މުޅި ގައުމު ފުނޑާލައިފި ޕާރކަށް އެލާޖިކު ވާނެ މި އެމްޑީޕީ ބައިގަނޑު\nއޮގަސްޓް 20, 2020 20:39\nމި ވެރިކަމުގެ މިހަރަ ނިންމާ ބޮޑެތި ބިޔަ ޕްރޮޖެކްޓްތަކެއްވާ ދޯ....ސާބަހޭ އިބްރާހިމޫ....ތިޔަ ވަރުގެ ވެރިއެއް މި ޤައުމު ނުދެކޭނޭ....މާތް ކަލާކޯ....މި ނޫންދުވަހެއް އަވަހަށް މިންވަރު ކުރައްވާށި...އާމީން


"The Last Show" ge cast ah Vardhan Puri | Mihaaru\n"ދަ ލާސްޓް ޝޯ" ގެ ކާސްޓަށް ވަރުދާން ޕޫރީ\n22 ސެޕްޓެމްބަރ 2020 - 08:53\nމިދިޔަ އަހަރު ފިލްމު "ޔޭ ސާލީ އާޝިގީ" އިން ބޮލީވުޑަށް ތައާރަފުވި ކުރީގެ އެކްޓަރު އަމްރިޝް ޕޫރީގެ ކާފަ ދަރުފުޅު ވަރްދާން ޕޫރީ ދެވަނަ ފިލްމަކަށް ސޮއިކޮށް، އޭގެ މަސައްކަތް ފަށައިފި އެވެ.\nއުންމީދީ އެކްޓަރު ސޮއިކުރި ދެވަނަ ފިލްމަކީ މިދިޔަ މަހުގެ ތެރޭގައި އަނޫޕަމް ކޭރާއި ސަތިޝްކާ ކޯޝީކާ އެކު ޑައިރެކްޓަރު ވިވެކް އަގްނިހޯތުރީ އިއުލާންކުރި ފިލްމު "ދަ ލާސްޓް ޝޯ" އެވެ.\nމި ފިލްމަށް ސޮއިކުރި ވާހަކަ އިންސްޓަގްރާމްގައި ހިއްސާކުރަމުން ވަރުދާން ބުނީ އަނޫޕަމް އާއި ސަތިޝް ފަދަ ހުނަރުވެރި އެކްޓަރުންނާ އެކު ފިލްމެއްގެ މަސައްކަތް ކުރަން ލިބުމަކީ ވަރަށް ބޮޑު އުފަލެއް ކަމަށާއި މި ޕްރޮޖެކްޓާ ދޭތެރޭ ވަރަށް ހިތްހަމަޖެހޭ ކަމަށެވެ. އަދި "ދަ ލާސްޓް ޝޯ" އަކީ ވަރަށް ޝައުގުވެރި ވާހަކައެއް ކިޔައިދޭނެ އެއްޗެއް ކަމަށް ބުންޏެވެ.\nމީގެ ސްކްރީންޕްލޭ ލިޔެފައި ވަނީ އަމީތާބް ބައްޗަން އާއި އިމްރާން ހާޝިމީއާ އެކު "ޗެހެރޭ" ކިޔާ ފިލްމެއް ޑައިރެކްޓްކުރި ރޫމީ ޖެފްރީ އެވެ. ކޮވިޑް-19 ގެ ބަލިމަޑުކަމާ ހެދި ރިލީޒްނުކުރެވި އޮތް އެ ފިލްމަކީ ދާދި ދަހުން މަރުވި އެކްޓަރު ސުޝާންތު ސިންގް ރާޖްޕޫތުގެ މަރުގެ މައްސަލާގައި ހައްޔަރުކޮށްފައިވާ ބަތަލާ ރިއާ ޗަކްރަބަތީ ވެސް މުހިއްމު ރޯލެއް ކުޅެފައިވާ ފިލްމެކެވެ.\nވަރުދާން ދެވަނަ ފިލްމެއްގެ މަސައްކަތް ފެށި އިރު، އޭނާގެ އަލަތު ފިލްމު "ޔޭ ސާލީ އާޝިގީ" ގައި ދެއްކި އެކްޓިން އަށް ކްރިޓިކުން ވަރަށް ބޮޑަށް ތައުރީފުކޮށްފައިވެ އެވެ. އެ ފިލްމުން އޭނާ އެ އަހަރުގެ ފިލްމުފެއާ އެވޯޑްސްގެ އެންމެ މޮޅު އާ ބަތަލުގެ މަގާމަށް ނޮމިނޭޓް ވެސް ވި އެވެ.\n"ބަދާއީ ދޯ" ގެ ޝޫޓިން ޖެނުއަރީގައި\nސަންޖޭ ދެން ނިންމާނީ "ކޭޖީއެފް: ޗެޕްޓާ 2"


Madaveli-Hoadehdho causeway hadhan havaalukuranee\nމަޑަވެލި-ހޯޑެއްދޫ ކޯޒްވޭ ހަދަން ބަޔަކާ ހަވާލުކުރަނީ\nހޯނޑެއްދޫ އާއި މަޑަވެލި ގުޅާލާފައިވާ ކޯޒްވޭ. ކޯޒްވޭ އަލުން ހަދަން ބަޔަކާ ހަވާލުކުރަން ވަނީ މަސައްކަތް ފަށައިފައި---\nއުދައެރުމުގެ މައްސަލަބޮޑުވެގެން ބުރިކޮށްލި ގދ. މަޑަވެލި-ހޯޑެއްދޫ ކޯޒްވޭ އަލުން އަޅަން އަންނަ ހަފްތާގައި ބަޔަކާ ހަވާލުކުރަން މަސައްކަތް ކުރަމުންދާ ކަމަށް ޕްލޭނިން މިނިސްޓަރު މުހައްމަދު އަސްލަމް ވިދާޅުވެއްޖެ އެެވެ.\nއަސްލަމް އެފަދައިން ވިދާޅުވީ މަޑަވެލީ ދާއިރާގެ މެމްބަރު ހުސެއިން ފިރުޝާން މިއަދު މަޖިލީހުގައި ކުރެއްވި ސުވާލަކަށް ޖަވާބު ދެއްވަމުން ނެވެ.\nފިރުޝާން ސާފުކުރައްވަން ބޭނުންވެލެއްވީ ކޯޒްވެ އަމަލީ މަސައްކަތް ފެށޭނެ ތާރީހާއި މަޑަވެލީގެ ބިން ހިއްކުމުގެ މަސައްކަތް ކުރިއަށް ގެންދަން ރާވައިފައި އޮތް ގޮތެވެ.\nފިރުޝާންގެ ސުވާލަށް ޖަވާބު ދެއްވައި މިނިސްޓަރު ވިދާޅުވީ ކޯޒްވޭގެ ޓެންޑާ ޕްރޮސެސް މިހާރު ނިމިފައިވާ ކަމަށާއި އަދި އެ ކޮންޓްރެކްޓްގައި ސޮއިކުރުމަށް މިހާރު ތައްޔާރުވަމުންދާ ކަމަށެވެ.\n".... ޓެންޑާ ޕްރޮސެސް ނިމި އަޅުގަނޑުމެން ސޮއިކުރުމާ ހިސާބުގައި މިއޮތީ. ދެން އަޅުގަނޑުމެންނަށް ހުއްދަ ލިބުމާއެކު މަސައްކަތް ކުރުމަށް މިދަނީ ކޮންޓްރެކްޓްގައި ސޮއިކުރުމަށް. އަޅުގަނޑު އިއްޔެ ރާއްޖެއަށް މިއައި. އިރާދަކުރެއްވިއްޔާ އެ ޕްރޮޖެކްޓްގައި އަޅުގަނޑު ދަންނަވާހިތް އޮތީ މި އަންނަ ހަފްތާގައި ސޮއި ކުރާނަމޭ. އަޅުގަނޑު އެ މަސައްކަތް ކުރިއަށް ގެންދާނަން." މިނިސްޓަރު ވިދާޅުވި އެވެ.\nދައުލަތުގެ އެތައް ބަޖެޓުން 29 މިލިއަން ހަރުދުކޮށް ހެދި މަޑަވެލި ކޯޒްވޭ 2018 ވަނަ އަހަރުވެސް ހޯޑެއްދޫ ރައްޔިތުން ނުކުމެ ކަނޑާލި އެވެ. އަދި އޭގެ ފަހުން އެ ކޯޒްވޭ އަލުން މަރާމާތުކޮށް ގުޅުވާލިފަހުން މިިދިޔަ އޮގަސްޓު މަހު ވަނީ ކޯޒްވޭގެ ހޯޑެއްދޫ ސަަރަހައްދުން ބައެއް އަނެއްކާވެސް ބުރިކޮށްލައިފަ އެވެ.\nޕްލޭނިން މިނިސްޓްރީން މިދިޔަ މަހު ބުނީ އަލުން ކޯޒްވޭ ހަދާަނީ އުދައެރުމުގެ މައްސަލައަށް ރިއާޔަތްކޮށް އެ މައްސަަލަތަކަށް ހައްލުގެނެވޭފަދަ ގޮތަަކަށް ބަލައި މުޅިން އާ ޑިޒަައިނަކަަށް ކަމަށެވެ.\nމަޑެވެލީގެ ބިން ހިއްކުމުގެ މަޝްރޫއާ ގުޅޭ ގޮތުން ގެންގުޅޭ ވިސްނުންވެސް މިނިސްޓަރު މިއަދު ސާފުކޮށްދެއްވި އެވެ.\nމިނިސްޓަރު ވިދާޅުވީ ރާއްޖޭގެ ގިނަ ރަށްތަކެއްގައި ވެސް ބިންހިއްކުމުގެ ޑިމާންޑް ވަރަށް ބޮޑަށް އެބައޮތް ކަަމަށާއި އަދި މަޑަވެލިވެސް ބިން ހިއްކުމަަށް ބޭނުންޖެހިފައިވާ ކަަމަށެވެ. އެހެން ނަަމަވެސް މަޑަވެލީގެ ބަނދަރާއެކީގައި ބިން ހިއްކުމުގެ މާބޮޑު މަސައްކަތެއް ކުރިއަށް ގެންދެވޭނެކަމަށް ގަބޫލުނުކުރައްވާ ކަމަށާއި އެކަމަކު އެ ރަށުގެ ބިންހިއްކުން މިހާރަށް ވުރެ ރަނގަޅަށް ޕްލޭންކުރަން ޖެހޭ ކަމަށެވެ.\n" އަދި [މަޑަވެލީގެ] ވަށައިގެން ހުރި ރަށްތައްވެސް އެއީ އެރަށުގެ ބަޔަކަށް ހަދާފަ އެ ބިން ޔޫސްކުރުން (ބޭނުންކުރަން) އަޅުގަނޑު އަބަދުވެސް ވަކާލާތުކުރަން. ކައިރީގައި އެބައޮތް ފަޅުރަށް ދެ ރަށެއްވަރު. އެއީ އެރަށުގެ ބައެއްގެ ގޮތުގައި އަޅުގަނޑުމެން ގުޅުވާލައިފައި ކަމަށް ވަންޏާ ރަށުގެ ބައެއްގެ ގޮތުގައި ބޭނުން ކުރެވޭނެ. އިތުރު ލޭންޑް ރިކްލަމޭޝަން އެހާ ބޮޑުނުކޮށް. " މިނިސްޓަރު ވިދާޅުވި އެވެ.\nރައްޔިތުންގެ މަޖިލިސް މަޑަވެލި މުހައްމަދު އަސްލަމް + ހޯޑެއްދޫ\nހޯޑެއްދޫ-މަޑަވެލި ކޯޒްވޭ ނަގައިދޭން އެދިއްޖެ\n"ގޮނޑުދޮށް ހިމާޔަތް ކުރާކަށް ނޭނގޭ"\n"މާލޭ މީހުނަށް ރަށްރަށުން ބިން ލިބެން ޖެހޭ"\nވެށިފަހި މަޑުޖައްސާލަން އޭސީސީން ވަނީ އަންގާފައި


އޮފީސްބައި ކުއްޔަށް ދިނުން\nއޮފީސްބައި ކުއްޔަށް ދިނުން :\nތިރީގައި މިވާ އޮފީސްބައި ، އަކަފޫޓަކަށް -/30 (ތިރީސް) ރުފިޔާއަށް ވުރެ ކުޑަނުވާގޮތަށް5(ފަހެއް) އަހަރަށް ކުއްޔަށް ދޫކުރުމަށް ބޭނުންވެއްޖެއެވެ.\nފިލާބިލްޑިންގ 1 ގެ2ވަނަފަންގިފިލާ (ދެކުނުބައި) – 435 އަކަފޫޓް\nވީމާ، މި ބައިތައް ކުއްޔަށްހިފުމަށް ބޭނުންވާ ފަރާތްތަކުން " ތަޢުލީމީ ފަންޑުގެ ޢިމާރާތް ކުއްޔަށް ހިފުމަށް އެދޭ ފޯމް" ފުރިހަމަ ކުރެއްވުމަށްފަހު، 2017 ފެބުރުވަރީ 12 ވާ އާދީއްތަ ހެނދުނު 11:00 އަށް މިނިސްޓްރީ އޮފް އެޑިޔުކޭޝަން / ތަޢުލީމީ ފަންޑުގެ އިދާރާ ( އެދުރުހިޔާ9ވަނަ ފަންގިފިލާ ) އަށް ވަޑައިގެން ފޯމް ހުށަހެޅުއްވުން އެދެމެވެ. މިކަމަށް ބޭނުންވާ ފޯމް އެދުރުހިޔާ9ވަނަ ފަންގިފިލާގައިވާ މިއިދާރާގެ ކައުންޓަރުން 2017 ފެބުރުވަރީ5ވާ އާދީއްތަ ދުވަހުގެ 09:00 އިން ފެށިގެން ލިބެން ހުންނާނެއެވެ.\nކުއްޔަށްހިފުމަށް އެދޭ ފޯމް ހުށަހަޅުއްވާއިރު ބިޑް ސެކިއުރިޓީ ޑިޕޮޒިޓްގެ ގޮތުގައި -/15,000 (ފަނަރަ ހާސް) ރުފިޔާ ތަޢުލީމީ ފަންޑުގެ އިދާރާ ގައި ބަހައްޓަވަން ޖެހޭނެއެވެ. ބިޑް ސެކިއުރިޓީގެ މުއްދަތަކީ 30 ދުވަހެވެ.\n02 ފެބުރުވަރީ 2017\nޕަބްލިޝްކުރި ތާރީޚު: 02 ފެބުރުވަރީ 2017\nސުންގަޑި: 12 ފެބުރުވަރީ 2017 1100


BREAKING: Uthuruge Rahthakah Binhelumehgge Asarukohffi - Vaguthu\nއުތުރުގެ ރަށްތަކަށް ބިންހެލުމެއްގެ އަސަރުކޮށްފި\nއުތުރުގެ ރަށްތައް ފެންނަ ޗާޓެއް\nރާއްޖޭގެ އުތުރުގެ ބައެއް ރަށްތަކަށް ބިންހެލުމެއްގެ ލޮޅުމެއް އިހުސާސް ކުރެވިއްޖެއެވެ.\n"ވަގުުތު"އަށް މައުލޫމާތު ލިބިފައިވާގޮތުގައި، މި ލޮޅުން އިހުސާސު ކުރެވުނީ މިރޭ 1:48 ހާއިރު އެވެ.\nމި ލޮޅުމުގެ އިހުސާސު ބައެއް ރަށްތަކަށް ވަރަށް ބޮޑަށް ކުރެވުނެވެ.\nމޫސުމާއި ބެހޭ ގައުމީ އިދާރާ (މެޓް) އިން ވިދާޅުވީ، އުތުރުގެ ބައެއް އަތޮޅުތަކުން ބިންގަނޑަށް ލޮޅުމެއް އައި ކަމުގެ ރިޕޯޓެއް ލިބިފައިވާ ކަމަށެވެ.\n"ހަނިމާދޫ ގައި ގާއިމްކޮށްފައިވާ ބިންހެލުން ރެކޯޑް ކުރާ މީޓަރަށް މިރޭ ދަންވަރު 1:47 ހާއިރު ލޮޅުމެއްގެ އަސަރު ކޮށްފައިވާކަން ވަނީ ރެކޯޑް ކުރެވިފައެވެ." މެޓް އިން ވިދާޅުވިއެވެ.\n"ވަގުތު"އަށް މިހާތަނަށް ލިބިފައިވާ މައުލޫމާތުތަކަށް ބަލާއިރު ލޮޅުން އިހުސާސު ކުރެވުނުު ރަށްތަކުގެ ތެރޭގައި، ހއ. ދިއްދޫ، ހއ. ބާރަށް، ހއ. އިހަވަންދޫ ހއ. އުތީމް، ހއ. ކެލާ، ހދ. ކުޅުދުއްފުށި، ހދ. ނެއްލައިދޫ، ހދ. ނޮޅިވަރަމް، ހދ.ކުރިނބީ، ހދ. ނޭކުރެންދޫ، ހދ. ހަނިމާދޫ ހިމެނެއެވެ.\nހއ. އިހަވަންދޫއިން ވާހަކަދެއްކި މީހަކު ބުނީ، އޭނާއަށް އެ ލޮޅުން އިހުސާސު ކުރެވުނީ ގޭގެ ސޯފާގައި މެޗެއް ބަލަން އިންދާ ކަމަށެވެ.\n"މެޗެއް ބަލަން ސޯފާގައި އިންދާ ސޯފާ ކޮއްޕާލިގޮތަށް ފީލްވީ، ތެދުވެ ބެލިއިރު، ބޭރުގެ ހުރި ހޮޅިބުރިވެސް ހެލޭ" އޭނާ ބުންޏެވެ.\nއޭނާ ބުނިގޮތުގައި، ތިން ފަހަރަށް ލޮޅުން އައެވެ. "ތިން ފަހަަރަށް ލޮޅުން އައި، ފުރަތަމަ ފަހަރު ވަރަށް ބާރަށް"\nއެރަށުން ވާހަކަދެއްކި އިތުރު މީހަކު ބުނީ، އޭނާއަށް 10 ސިކުންތު ވަންދެން ލޮޅުމުގެ އިހުސާސު ކުރެވުނު ކަމަށެވެ.\nކުރިނބީން ވާހަކަ ދެއްކި މީހަކު ބުނީ، އެގަޑީގައި އެ މީހުން މަސައްކަތް ކުރާ އޮފީހުގެ ބޮކިތައްވެސް އަންދާފައިވާ ކަމަށެވެ.\n'"ބޭބެ ގޮވަން ފެށީމަ ލައިޓް ތައް ޖައްސާލީ، ޖައްސާލިއިރު، ލައިޓްތައްވެސް އަނދައިގެން ދިޔައީ"\nހޯރަފުށީ ދާއިރާ މެންބަރު އަހުމަދު ސަލީމް ވިދާޅުވީ، ހޯރަފުށި ބިންގަނޑަށް މިރޭ 1:45 ހާއިރު ލޮޅުމެއް އައި ކަމުގެ އިހުސާސު ކުރެވިގެން ގިނަބަޔަކު ކަންބޮޑުވެގެން ގުޅި ކަމަށެވެ.\nBREAKING: Uthuruge Rahthakah Binhelumehgge Lolhumeh Athuvehjjehttps://t.co/oELeP5PRgt\n— Vaguthu Online (@VaguthuOnline) February 5, 2020\n"މޯލްޑިވްސް މީޓްރޮލޮޖިކަލް ސާވިސްއިން އެވަގުތު އެކަން ސާފްކުރިއިރު، އެހާއިރު އެ ސަރަހައްދަށް ސެއިސްމޮލޮޖިކަލް ވޭވްއެއް އައި ކަމަށް އޮތީ ރެކޯޑް ކުރެވިފައި. އެހާ ސީރިއަސްކަމެއް ނެތް ކަމަށް ވަނީ" ސަލީމް ކުރި ޓްވީޓެއްގައި ވެއެވެ.\nމެޓް އޮފީހުގެ އޮފިޝަލަކު "ވަގުތު"އަށް ވިދާޅުވީ، އެ ލޮޅުމަކީ ބާރުމިން ބުނެދޭ ވަރަށް ވުރެ ދަށް ލޮޅުމެއް ކަމަށެވެ.\n"ރެކްޓާމިންގަނޑަށް މެގްނެޓިއުޑް ދޭވަރަށް ވުރެ ވީކްކޮށް މިކޮޅުން ރެކޯޑް ކުރެވިފައި އިނީ". އޮފިޝަލް ވިދާޅުވިއެވެ.\nރާއްޖޭގެ ބައެއް ރަށްތަކަށް ދޭތެރެ ދޭތެރެއިން މިފަދަ ލޮޅުންތައް އިހްސާސް ކުރެވެއެވެ.\nފެބުރުއަރީ 6, 2020 02:25\nހއ. ބާރަށަށް ވެސް ތިބުނާ ލޮޅުން އެރި!\nފެބުރުއަރީ 6, 2020 02:46\nފެބުރުއަރީ 6, 2020 05:41\nނޭކުރެންދޫ އަކަށް އަސަރެއް ނުކުރޭ. ދޮގު ނުހަދާބަ މަރީ.\nފެބުރުއަރީ 6, 2020 08:34\nމާމިގިލި މީހާއަށް ކޯއްޗެއް އިނގެނީ.. ނޭކުރެންދޫ އަށްވެސް ލޮޅުން އިހްސާސްވި..\nފެބުރުއަރީ 6, 2020 02:47\nހަނިމާދޫެއަށް ވެސް ވަރަށް ބޮޑަށް އިހްސާސްވި.\nފެބުރުއަރީ 6, 2020 03:03\nމީއިންސާނުންގެ އަމަލުތަކުގެ ސަބަބުން އަންނަ ކަންކަން ފާޅުގއި މުންކަރާއްތަކައް އަރައިގަނެ މީސްތަކުންގެ މުދަލުން ފާޅުގައި ވައްކަން ކުރަމުން ދާއިރުވެސް ރައްޔަތުންނައް އިންސާފު ހޯދާދިނުމުގެ ބަދަލްގައި ކުއްވެރިން ހިމާޔައް ކުރިމުން ކުށުގެ ރެކޯޑް ފޮތައް އަރުވަން ކުއްވެރިން މިނިވަން ކަމާއެކު މަގުމަތީގައި ރައްޔަތުން ނައް އޮތީ ﷲ އައް ދުވާކޮއް މިއަނިޔަވެރިންގެ ކިބައިން ގައުމު ސަލާމައް ވޭތޯ ދުއާ ދެއްނެވުން ހައްދަވާ ގެންގުޅުއްވާ އިލާހު އަޅަމެން މިއަނިޔާވެރިވާ މިސްތަކުންގެ ކިބައިން ސަލާމއް ކޮއްދެއްވާ ފަންދޭވެ އާމީން\nފެބުރުއަރީ 6, 2020 03:20\nށ. ކޮމަންޑޫ އަށް ވެސް\nޢަ އި ސާ\nފެބުރުއަރީ 6, 2020 03:50\nޢަޅުގަނޑު އިނީ ހޭލާ ކުައްލިއަކަށް އެނދު ގުޑީމަ ސިށްސަައިގެންދިޔައީ.. ޢެވަގުތު ކުޑަ ދަޜިފުޅު އޮތީ ނިދާފަ... ދަޜިފުޅުގެ ހަށިގަނޑު ތެޅޭ ތަން ފެނުނީމަ އިހުސާސްވީ އެއީ ހީވި ހީވުމެށް ނޫންކަން..... ޢަލަމާޜި ދޮޜުގަ އަޅުވާފަ ހުޜި ހުސްކޮނޑު ތަށް ވެސް ވަޜަށް ބާޜަށް ތެޅުން... 😭\nފެބުރުއަރީ 6, 2020 04:02\nއެނދުދެފަރާތަށް ހަލުވާލިތަނާ ހެޑްބޯޑުގަ އިން ވާސް އެއްވެސް ވެއްޓުނު. ނިދިވެސް ނޭނގެ ދިޔަގޮތެއް.\nފެބުރުއަރީ 6, 2020 04:21\nއެއީ ރޭ އިންޑޮނޭޝިޔާގެ އުތު ރު ޖާވާއަށް 6.2 މެގްނިޓިއުޑްގެ ބާ ރުމިނުގެ ބިންހެލުމެއް އައިސްފަވޭ، މިބިންހެލުމުގެ އަސަ ރުކަމަށްވެސް ވެދާނެ.\nފެބުރުއަރީ 6, 2020 04:49\nއެންވަރަންމެންޓް މިނިސްޓަރު އިސްތިޣުފާ ދެއްވަން ޖެހޭ\nފެބުރުއަރީ 6, 2020 05:32\nނުލަފާ މީހުން އުޅޭ ތަންތަނައް ކޯފާ\nފެބުރުއަރީ 6, 2020 05:38\nމާމިގިލިއަށް ވެސް ލޮޅުމުގެ އަސަރު ކުރި. ހީވަނީ 5.3 ގެ ބާރު މިނުއައި ބިންހެލުމެއް ހެން.\nފެބުރުއަރީ 6, 2020 06:05\nﷲގެ ކޯފާއަށް ބިރުވެތިވެ ޝިރުކުގެ އަމަލުތައް ދޫކޮއްލައްވާ އެކަލާނގެ އަށް ތައުބާ ވެލައްވާ. އެކަލާނގެ ނުހަނު އޯގާތެރިކަން ނިކަން ބަލާބަލަ ތި ފަދަ ބިންހެލުމެއް ރޭގަނޑު ދަމު އެންމެން ނިދާފައި ތިއްބާ މާލެއަށް އައިސްފިނަމަ ސަލާމަތްވާނީ ކާކުބާ؟ ބިރުވެތިވެލައްވާ\nފެބުރުއަރީ 6, 2020 06:07\nއެއްވެސް މެގްނިޓިއުޑް އެއް ނެތް ދޯ\nމެން އޮފީހަށް ވެސް ނުކެރުނު ދުނިޔޭގެ ބިންހެލުމާ ބެހޭ މައި އިދާރާއައް އަންގާލާކައް\nވެދާނެ 1.0 މެގްނިޓިއުޑް ގެ ބިންހެލުމެއް ކަމައް ވެސް\nފެބުރުއަރީ 6, 2020 06:09\nބިންހެލުން އައިމަ ގުޅަންވީ މަޖްލިސް މެމްބަރުންނަކަށްނޫން. ބިންހެލުން އައިމަ ތައުބާވެ ދުއާކުރުން ގިނަކޮށް ތިމާ އިސްލާހުވާންވީ. ﷲގެ ކޯފާ އައީމަ މަޖްލިސް މެމްބަރުންނަށް ކުރެވޭނެ ކަމެއް ނޯންނާނެ.\nފެބުރުއަރީ 6, 2020 06:22\nއަދިވެސް ނުބައި ރޭވުންތައް ގިނަ ކުރަންވީ\nފެބުރުއަރީ 6, 2020 07:21\nކޯފާއަށް ރީނދޫ މީހން ބިރުވެތިވާން ވެއްޖެ\nފެބުރުއަރީ 6, 2020 07:27\nނުބައި ވަގު ސުންޕާ ވެރިކަން އޮންނަތަންތަނުގައި ނާމަންކަމާ ބިރުވެރިކަން އޮންނާނެ! 2018 ނޮވެމްބަރ 17 ން ފެށިގެން މިއަދާހަމަޔަށް މާޟީވެދިޔަ ކައިރި ތާރީޚްތައް ދިރާސާކޮށްލުމުން މިކަން އެގިގެންދާނެ! ހަމައެކަނި މޫސުމަށް ބަލާލުމުންވެސް ފުދޭނެ!\nފެބުރުއަރީ 6, 2020 07:43\nއެކަމް، މެގްނިޓިއުޑް 4.5 ގެ ބާރުމިނުގެ ބިންހެލުމެއް ހ.އ ގެ އިރު އުތުރުން ކަނޑުގެ 10 ކިލޯމީޓަރު އަޑިއައް އައިކަމައް ޔޫ.އެސް.ސީޖީ ގެ ހިސާބު ތަކުން ދައްކަނީ.\nރާއްޖޭގެ މެޝިން ތިހިރީ މައްސަލަ ޖެހިފަ އެހެންވީމަ!\nފެބުރުއަރީ 6, 2020 07:56\nކިހާ ބާރު މިނެއްގައިބާ ތިޔަ ލޮޅުމެއް ހުރީ. މެޓުން އެބަ ބުނޭ ރެކޯޑްވިއޭ. ކީއްވެތަ އެބައި ސިއްރު ކުރަނީ. ސިއްރު ކުރާ ލާދީނީ ސަރުކާރުވީމަދޯ.\nފެބުރުއަރީ 6, 2020 08:12\nފެބުރުއަރީ 6, 2020 08:14\nމިކަހަލަ ހަރާންކޯރު ވެރިކަމެއްގަ ހުރުހާ ހެލުމެއްވެސް އައުން ކައިރި\nފެބުރުއަރީ 6, 2020 08:30\nކުރީސަރުކާރުގެ ސަބަބެ އްކަމަށް ލަފާކުރެވެނީ ، ރޭގަ ރަ އީސް އަބްދު އްރަހީމް ވަރަށްގިނަ ނިންމުންތަށް ނިންމަ އި ވަރަށްގިނަ ގަރާރުތަށް ފާސްކުރި ، އެކަމުގެ އަލާމާތަކަށްވެސް ވެދާނެ ،، ސަލާމް،،،\nފެބުރުއަރީ 6, 2020 10:16\nހއ. ޥަށަފަރަށް ވެސް ލޮޅުން އިހްސާސްވި\nފެބުރުއަރީ 6, 2020 11:47\nއުތުރު އަންހެން ކުދީން މާ ގިނައިން ޖީންސްލާ އުޅޭތީ ވީކަމެއް.\nފެބުރުއަރީ 6, 2020 12:07\nރައްޔެތުން ނުބައި ވެރިން ގައުމައް އިސްކުރުމުން މިފަދަ ލޮޅުންތައް އަރައެވެ.ހުރިހާކަމެއް މޮޅއްދެނެވޮޑިގަންނަވަނީ ﷲއެވެ.\nށ.މާއުނގޫދޫ އަށް ވެސް ކުރި.


Zuvaan kulhuntheriyaa Hampu kaiveni koffi\nޒުވާން ކުޅުންތެރިޔާ ހަމްޕު ކައިވެނިކޮށްފި\n30 ނޮވެމްބަރ 2019\nގައުމީ ޓީމުގެ ޒުވާން ކުޅުންތެރިއާ ހަމްޒާ މުހައްމަދު (ހަމްޕު) ރޭ ކައިވެނިކޮށްފި އެވެ.\nބ. އޭދަފުއްޓަށް އުފަން ހުނަރުވެރި ފޯވާޑް ހަމްޕު ކައިވެނިކޮށްފައި ވަނީ ގިނަ ދުވަސްތަކެއް ވަންދެން ލޯބީގެ ގޮތުން ގުޅިގެން އުޅުނު ހދ. މަކުނުދޫ އައިޝަތު ޝަހުމާއާ އެވެ. އެ ދެ މީހުންގެ ކައިވެނީގެ ހަފުލާ ބާއްވާފައި ވަނީ ތާޖުއްދީން ސްކޫލުގަ އެވެ.\nމި ހަފުލާގައި، ފުޓްބޯޅަ އާއިލާގައި ހަރަކާތްތެރިވާ ވަރަށް ގިނަ ބަޔަކު ބައިވެރިވި އެވެ. އޭގެ ތެރޭގައި ފުޓްބޯޅައިގެ ބައެއް އިސް ފަރާތްތައް ވެސް ހިމެނެ އެވެ. ޒުވާން އުމުރުގައި ގައުމީ ޓީމުން ގަވައިދުން ޖާގަ ހޯދާ ބޮޑެތި މެޗުތަކުގައި ޓީމުގެ ފުރަތަމަ އެގާރައިގައި ހަމްޕު އަންނަނީ ކުޅެމުންނެވެ.\nމީގެ ކުރިން ނިއުރޭޑިއަންޓް ސްޕޯޓްސް ކްލަބަށް ފަސް އަހަރު ދުވަސް ވަންދެން ކުޅުމަށް ފަހު މިއަހަރު މާޒިޔާ ސްޕޯޓްސް އެންޑް ރިކްރިއޭޝަން އަށް ބަދަލުވި ހަމްޕު ރޭ ކައިވެނިކުރިއިރު އަންނަ މަހު އެއް ވަނަ ދުވަހު ނޭޕާލްގައި ފަށާ ސައުތު އޭޝިއަން ގޭމްސް ގައި ރާއްޖެއިން ބައިވެރިވާ 23 އަހަރުން ދަށުގެ ގައުމީ ފުޓްބޯޅަ ޓީމުގައި ހަމްޕު ވަނީ ހިމެނިފައެވެ. ގޭމްސްގައި ވާދަކުރުމަށް ގައުމީ ފުޓްބޯޅަ ޓީމް އިއްޔެ ހަވީރު ފުރާފައިވާއިރު މާދަމާގެ ވަގުތެއްގައި ޓީމާ ގުޅެން ހަމްޕު ނޭޕާލަށް ފުރާނެއެވެ.\nހަމްޕު ވަނީ ރާއްޖޭގައި ދެމުން އައި އެންމެ ޝަރަފްވެރި ކުޅިވަރު އެވޯޑް ކަމަށްވާ “ހަވީރު ސްޕޯޓްސް އެވޯޑްސް” ގެ 21 އަހަރުން ދަށުގެ އެންމެ މޮޅު ފުޓްބޯޅަ ކުޅުންތެރިޔާގެ މަގާމު 2016 ވަނަ އަހަރު ހާސިލްކޮށްފައެވެ.


Spain Ge Coach Magaamun Vaki Kurany? - Vaguthu\nސްޕެއިންގެ ކޯޗު މަގާމުން ވަކި ކުރަނީ؟\nސްޕެއިންގެ ކޯޗު ކަމުގެ މަގާމުން ޖޫލެން ލޮޕެޓެގީ މިއަދި ވަކިކުރަން އުޅޭކަމުގެ ވާހަކަތައް ފެތުރެން ފަށައިފިއެވެ.\nމިއަދުގެ ވަގުތެއްގައި ސްޕެއިންގެ ފުޓްބޯޅަ އިދާރާ އިން ކުއްލި ނޫސްވެރިންގެ ބައްދަލުވުމެއް ބޭއްވުމަށް ހަމަޖެހިފައިވާއިރު ސްޕެއިންގެ ބައެއް ރިޕޯޓުތައް ބުނާގޮތުން މި ބައްދަލުވުމުގައި ލޮޕެޓެގީ މަގާމުން ވަކި ކުރާނެކަން އިއުލާންކުރުމަކީ އެކަށީގެންވާ ކަމެކެވެ.\nލޮޕެޓެގީ މަގާމުން ވަކި ކުރަން އުޅޭކަމުގެ ވާހަކަތައް ގަދަވެފައިވާއިރު މިފަހަރުގެ ވޯލްޑް ކަޕަށްފަހު ހުސްވެފައިވާ ރެއާލް މެޑްރިޑްގެ ކޯޗުކަމާއި އޭނާ ހަވާލުވާން ވަނީ ނިންމާފައެވެ. އެކަން ރެއާލް އިން ރޭ އިއުލާންކޮށްފައިވާއިރު މިކަމާ ސްޕެއިންގެ ފުޓްބޯޅަ އިދާރާގެ އިސްވެރިންނާއި ލޮޕެޓެގީ އާއި ދެމެދު ދެބަސްވުންތަކެއް ހުރި ކަމަށް ރިޕޯޓުތައް ބުނެއެވެ.\nއެގޮތުން ރެއާލްގެ ކޯޗުކަމާ ހަވާލުވާން ލޮޕެޓެގީ ނިންމީ ސްޕެއިންގެ ފުޓްބޯޅަ އިދާރާ އަށް އެއްވަސް ވަރަކަށް އެންގުމަކާ ނުލައި ކަމަށް ވެސް ރިޕޯޓުތައް ބުނެއެވެ. އަދި މި ކަންތައްތަކާ ގުޅިގެން ފީފާގެ ކޮންގްރެސްގައި ބައިވެރިވުމަށް ރަޝިޔާގެ ވެރިރަށް މޮސްކޯގައި ހުންނެވި ސްޕެއިންގެ ފުޓްބޯޅަ އިދާރާގެ ރައީސް ލުއިސް ރުބިއަލްސް ކޮންގްރެސްގެ ބައްދަލުވުން ދޫކުރައްވާ ސްޕެއިންގެ ޓީމުން ތިބި ކޭމްޕަށް އެނބުރި އައިސްފައިވާ ކަމަށްވެސް ރިޕޯޓުތައް ބުނެއެވެ.\nވޯލްޑް ކަޕަށްފަހު ރެއާލްގެ ކޯޗުކަމާއި ހަވާލުވާން ލޮޕެޓެގީ ނިންމިއިރު އޭނާ ވަނީ ދާދިފަހުން ސްޕެއިންގެ ގައުމީ ޓީމާއެކު ހަދާފައިވާ އެއްބަސްވުން ވެސް އާކޮށްފައެވެ. ލޮޕެޓެގީގެ އިރުޝާދުގެ ދަށުން ކުޅެ ސްޕެއިން އިން އަދި މިހާތަނަށް މެޗަކުން ބަލިވެފައެއް ނުވެއެވެ.\nލޮޕެޓެގީ މަގާމުން ވަކިކުރުމުގެ ވާހަކަ ގަދަވެފައިވާއިރު އެކަން އެގޮތަށް ނުކުރުމަށް ސްޕެއިން ޓީމުގައި ހިމެނޭ ބައެއް ސީނިއާ ކުޅުންތެރިން އެގައުމުގެ ފުޓްބޯޅަ އިދާރާގެ އިސްވެރިން ގާތު އެދެމުންދާ ކަމަށްވެސް ރިޕޯޓުތައް ބުނެއެވެ.\nލޮޕެޓެގީ މަގާމުން ވަކިކޮށްފިނަމަ އެ މަގާމާއި ދެން ހަވާލުވުން ގާތީ ސްޕެއިންގެ ފުޓްބޯޅަ އިދާރާގެ ޑިރެކްޓަރުގެ މަގާމުގައި ހުންނެވި ފެނާންޑޯ ހިއެރޯ ނުވަތަ ސްޕެއިންގެ 21 އަހަރުން ދަށުގެ ޓީމުގެ ކޯޗު އަލްބާޓް ސެލާޑޭސްއެވެ.\nސްޕެއިންގެ ކޯޗު މަގާމުން ވަކިކުރަން އުޅޭކަމުގެ ވާހަކަތައް ފެތުރެމުންދާއިރު ވޯލްޑް ކަޕްގައި ސްޕެއިން އިން ކުޅޭ ފުރަތަމަ މެޗު އޮންނާނީ މި މަހުގެ 15 ވަނަ ދުވަހުއެވެ. އެ މެޗުގައި ސްޕެއިން އިން ނިކުންނާނީ ޕޯޗުގަލްއާ ދެކޮޅަށެވެ.


ލަންކާގައި ޕައިލެޓްކަން ކިޔަވާ ދަރިވަރުންނަށް ބޮޑު ދޯކާއެއް! | | Sangu News\nލަންކާގައި ޕައިލެޓްކަން ކިޔަވާ ދަރިވަރުންނަށް ބޮޑު ދޯކާއެއް!\n28 އޮކްޓޯބަރ 2019 - 15:51\nޕައެލެޓުކަން ކިޔަވާ ދަރިވަރުން ކޮލޮންބޯގައި ހުންނަ އެންބަސީގައި - (ފޮޓޯ: ސޯޝަލް މީޑިއ)\nދިވެހި ދަރިވަރުން ދުނިޔޭގެ އެކިއެކި ކަންކޮޅުތަކުގައި ތަފާތުއެކި ދާއިރާތަކުން ދިވެހިންގެ ނަން ރަން އަކުރުން ފަވާލަމުންދާ ކަމީ ގަބޫލު ކުރަން ޖެހޭ ހަގީގަތެއްކެވެ. ދިވެހިން ދަރިން ދިވެހި ފަސް ގަނޑަށް ރަން އެތައް ވަނަތަކެް ހޯދައި ދިނުމަށް މަސައްކަތްކުރާކަން އެއީ ވެސް ދެބަސްވެވެން ނެތް ހަގީގަތެކެވެ. ނަތީޖާއެއްގެ ގޮތުން ދިވެހިރާއްޖޭގައި ގާއިމް ކުރެވޭ އެކިއެކި ސަރުކާރުތަކުން ދިވެހި ދަރިން ރާއްޖެއިން ބޭރުގައި ހޯދަމުންދާ ކާމިޔާބީތަކުގެ އަގު ވަޒަންކޮށް އިތުރު ކުރިއެރުންތައް ހޯދައި ދިނުމަށް އެހީތެރިކަން ފޯރުކޮށްދެމުން އަންނަ ކަން ވެސް އެއީ ވެސް ދެބަސްވެވެން ނެތް ކަމެކެވެ.\nދިވެހި ގައުމު ކުރިއަރުވައި ދިވެހި ގައުމަކީ ވެސް ދުނިޔޭގެ އެންމެ ކުރިއަރާފައިވާ ގައުމުތަކުގެ ލިސްޓުން ޖާގަ ހޯދުމަކީ ކޮންމެ ދިވެއްސަކުވެސް ދެކެމުން އަންނަ ހުވަފެނެކެވެ. އަދި ދިވެހި ގައުމު ކުރިއަރާ ދިއުމުގައި ރާއްޖެއިން ބޭރުގައި ހަދާ ގިނަ ކޯތަކާއި ފުރިހަމަ ކުރާ ގިނަ ތަމްރީންތައް ދިވެޖި ފަސް ގަނޑުގައި ފުރިހަމަ ކުރުމަކީ ދިވެހިން ބޭނުންވާ ކަމެކެވެ. އގޮތުން ޕައިލެޓްކަން ކިޔަވަން ބޭނުންވާ ކުދިންނަށް ދިވެހި ފަސް ގަނޑުގައި ތިބެގެން ޕައިލަޓްކަން ކިޔެވުމުގެ ފުރުސަތު ލިބިގެން ދިއުމަކީ ދިވެހިންނަށް ލިބުނު ވަރަށް ބޮޑު އުފަލެކެވެ. އަދި ފަހުރެއްވެސް މެއެވެ.\nކޮންމެއަކަސް މިހިޔާލުގައި ބަލާލަން މިއުޅެނީ އައްޑޫ ސިޓީގައި ގާއިމް ކޮށްފައިވާ ފްލައިން ސްކޫލްގެ ވާހަކައެއް ނޫނެވެ. އަދި ދިވެހި ކުދިންނަށް ދިވެހިރާއްޖޭގައި ތިބެގެން ތަފާތު އެކިއެކި ދާއިރާތަކުން މަތީތަޢުލީމް ހާސިލް ކުރެވޭ ވާހަކައެއް ވެސް ނޫނެވެ. ދައްކަން މިއުޅެނީ ރާއްޖޭގެ ހަޔަރ އެޑިއުކޭޝަން މިނިސްޓްރީން ދިވެހި ޕައިލެޓްކަން ކިޔަވަމުންދާ ކުދިންނަށް ދީގެން އުޅޭ ބޮޑު ދޯކާގެ ވާހަކައެވެ.\nލޯނު ސްކީމްގެ ދަށުން ލަންކާގައި ޕައިލެޓުކަން ކިޔަވަމުންދާ ދަރިވަރުންނަށް އެހެންގައުމެއްގައި ކިޔެވޭނެ ގޮތް ހަމަޖައްސައި ދޭނެކަމަށް ހަޔަރ އެޑިއުކޭޝަންއިން ވިދާޅުވުން ފައިދާއަށް ވުރެ ވީ ގެއްލުން ބޮޑޭ ދެންނުވުން ވަރަށް ސަޅި ވާނެއެވެ. މިނިސްޓްރީއިން މިގޮތަށް ހަމަޖައްސާދީފައި ވަނީ6މަސް ދުވަހުގެ އިންތިޒާރު ކުރުމަށްފަހު ޕައިލެޓްކަން ކިޔާވާ ދަރިވަރުން ލަންކާގައި ހުންނަ ދިވެހިރާއްޖޭގެ އެންބަސީއަށް ގޮސް ދިވެހިރާއްޖެއިން ލަންކާއަށް ކަނޑައަޅުއްވާފާ ހުންނަވާ ސަފީރު އުމަރު އަބްދުލް ރައްޒާގް އާ ބައްދަލުކޮށްފައި ނޫނީ ނުދާނެކަމަށް ބުނެ ދަރިވަރުން ހަޅުތާލު ކުރުމުންނެވެ.\nލަންކާއަށް މިއަހަރު އޭޕްރިލް މަހު ދިމާވި ބޮމުގެ ހާދިސާއަށްފަހު އެތާގާގައި ޕައިލެޓުކަން ކިޔަވަމުންދާ ދިވެހި ދަރިވަރުންނަށް ދިޔައީ އެތައް ބައިވަރު ދަތިތަކެއް ދިމާވަމުންނެވެ. ލަންކާއަށް ޕައިލެޓްކަން ކިޔެވުމަށް ގިނަ ދިވެހި ދަރިވަރުންތަކެއް ގޮސް އުޅެއެވެ. މިއީ ރާއްޖޭން ބޭރުން ރަނގަޅު ފެންވަރެއްގައި ޕައިލެޓްކަން ކިޔަވައިގެން ރާއްޖޭގައި މަސައްކަތް ކުރެވޭ ހަމަ އެކަނި ދެ ގައުމުތެރޭގައި ލަންކާ ހިމެނޭތީއެވެ.\nމިއީ ރާއްޖޭގެ ސިވިލް އޭވިއެޝަން އޮތޯރިޓީ އިން ބަލައިގަންނަ ފެންވަރުގައި ކިޔަވައިދޭ ހަމައެކަނި ދެ ގައުމެވެ. ލަންކާގައި ކިޔަވަމުން ގެންދާ ގިނަ ދަރިވަރުންނަކީ ލޯން ސްކީމްގެ ދަށުން ކިޔަވާ ދަރިވަރުންނެވެ. މިގޮތަށް ކިޔެވޭ ދެވަނަ ގައުމަކީ ސިންގަޕޫެެރެވެ. ސިންގަޕޫރަށް ކިޔަވަންދިޔުމަކީ ލޯން ސްކީމްގެ ދަށުން ކިޔަވާނަމަ ބޮލުގައި އެޅޭ ބޮޑު ދަރަންޏެކެވެ.\nކްލިއަރެންސް ރެސްޓްރިކްޝަން އުވާލި ނަމަވެސް ކްލިއަރެންސް މިހާރުވެސް ލަންކާގެ ހަތް ކޮލެޖަކުން ދިވެހި 39 ކުދިން ޕައިލެޓް ކޯސް ފުރިހަމަ ކުރަމުންދެ އެވެ. އޭގެ ތެރެއިން 16 ކުދިން ކްލިއަރެންސް ހޯދައިފައިވާއިރު ކްލިއަރެންސް ނުުލިބޭ 23 ދިވެހި ދަރިވަރުން އަދިވެސް އެބަ ތިބިއެވެ.\nދަރިވަރުންނަށް ދިމާވާ މައްސަލަ!\nލަންކާގައި ޕައިލެޓްކަން ކިޔަވާ ދިވެހި ދަރިވަރުން ބުނާގޮތުގައި ކުރިން އަމަލުކުރި އުސޫލުގެ ދަށުން ޕޮލިސް ރިޕޯޓެއް ހުށަހެޅީމަ ތިން މަސް ދުވަސް ތެރޭ ލަންކާގެ ސިވިލް އޭވިއޭޝަން އޮތޯރިޓީއިން ދެމުން އަންނަ ނޭޝަނަލް އައިޑެންޓިޓީ ކްލިއަރެންސް (އެންއައިބީ) ލިބެއެވެ. އެ ލިބުނީމާ ފްލައިން ޓެސްޓްތައް ހެދެއެވެ. ނަމަވެސް ބޮމުގެ ހަލަމާތަކަށްފަހު، ކްލިއަރެންސް ދިނުން ހުއްޓާލާފައެވެ. މިހާރު ޕްރޮސީޖާއިންނަ ގޮތް ލަންކާގެ ސިވިލް އޭވިއޭޝަން އަށްވެސް އިނގިވަޑައި ނުގަންނަވައެވެ.\n"އެއާ ފޮރސް އިން ލިޔުމެށް ހޯދަން ގޮސް ސިވިލް އޭވިއޭޝަން އަށް ގޮސް ފަހަރަކުތަނަކުން ލިޔުމެއް ހޯދަން ވަނީ ހަވާލު ކޮށްފަ. ހުރިހާ ލިޔުންތަކެއް ހޯދައިގެން އެންބަސީގެ ލިޔުން ހޯދަން ދިޔައީމަ ބުނަނީ ފޮރިން މިނިސްޓްރީ އަށް ލިސްޓު ފޮނުވާފައޭ ވީ. އެކަމު ފޮރިން މިނިސްޓްރީއިން ބަލާއިރު ލިސްޓެއް ނުފޮނުވާ." ޕައިލެޓްކަން ކިޔަވާ ދަރިވަރަކު މައުލޫމާތު ދީފައިވެއެވެ.\nދަރިވަރުން ކުރި އިހުތިޖާޖު!\nލަންކާގައި ހުންނަ ރާއްޖޭގެ އެންބަސީއަށް ޕައިލެޓްކަން ކިޔަވާ ދަރިވަރުން ދިޔައީ ސަފީރުއާ ބައްދަލުު ކުރުމަށެވެ. ދަރިވަރުން އެންބަސީއަށް ވަނުމުން އެންބަސީގައި މަސައްކަތް ކުރާ ގިނަ އަދަދެއްގެ މުވައްޒަފުން އެންބަސީގެ ރިސެޕްޝަންއަށް ނިކުތެވެ. ސަފީރުއާ ބައްދަލު ކޮށްފައި ނޫނީ ނުދާނެކަމަށް ބުނެ ދަރިވަރުން އެންބަސީގެ ރިސެޕްޝަން އޭރިޔާގައި މަޑުކުރިއެވެ. މިގޮތަށް ކަން ކުރުމުން އެންބަސީގެ އެތެރެެއަށް ދަރިވަރުން ވައްދާ ސަފީރުއާވެސް ބައްދަލު ކުރެވުނެވެ.\n"ސަފީރު ބުނީ މި މައްސަލައާއި ގުޅިގެން ގިނަ ސްކޫލްތަކަކާ ވާހަކަ ދެކެވިއްޖެ ކަމަށް. މިހެން ބުނިއިރު އަޅުގަނޑުމެން ކޮލެޖްގެ ޗެއާރމަންއާ މިކަމާ ގުޅިގެން ވާހަކަ ދައްކާފައި ނުވާކަމަށް ބުނޭ."\nމިނިސްޓްރީ އޮފް އެޑިޔުކޭޝަން ގެ އެންގުމާ ގުޅޭ.\nމިނިސްޓްރީ އޮފް ހަޔާ އެޑިއުކޭޝަން އިން ލޯނު ސްކީމްގެ ދަށުން ލަންކާގައި ޕައިލެޓްކަން ކިޔަވާ ދަރިވަރުން އެހެން ގައުމަކަށް ބަދަލުވާން ބޭނުންނަމަ އެ ދަރިވަރަކު ކިޔެވުން ފުރިހަމަ ކުރުމަށް އެދޭ ގައުމެއްގެ މަރުކަޒުގެ ޕްލޭސްމަންޓް ލެޓާ، ފީ ސްޓްރަކްޗަރު އަދި އައިޑީކާޑުގެ ކޮޕީއެއް އެ މިނިސްޓްރީއަށް ހުށައެޅުމުން އެކަންހަމަޖެހޭނެ ކަމަށެވެ. ނަމަވެސް ދަރިވަރުން މިހާރު ލަންކާގައި ކިޔަވަން އެ ހޭދަ ކުރި ދުވަސް ތަކާއި އެ ދުވަސް ތަކުގައި ލޯނުން ކޮށްފައިވާ ހަރަދުތަށް ބަލައެއް ނުގަނެއެވެ. ލޯންގައި ބާކީހުރި މަދު އަދަދަކުން ކިޔަވަން ދާންބޭނުންވާ ގައުމަކަށް ދެވޭގޮތަށެވެ. އަނެއްކާވެސް ދަރިވަރުންވީ ބޮޑު ދަރަންޏެއް ބޮލުގައި އަޅައިގެން ކިޔެވުން ކުރިޔަށް ގެންދަންތޯއެވެ.\n"މިކަމާގުޅިގެން ވަރަށް ބައިވަރު ސަރުކާރުގެ މިނިސްޓަރުންނާވެސް ބައްދަލު ކުރެވިއްޖެ. އެންބަސީގެ ފަރާތުން ލިބޭ އެއްބާރުލުން ވަރަށް ކުޑަ."\nދިވެހި ރާއްޖޭގެ އެންބަސީއެއް ލަންކާގައި ހުންނަ ސަބަބާމެދު ސުވާލު ކުރެވެއެވެ. އެކްޓިވިސްޓުން ޑިޕްލޮމެޓުންގެ ގޮތުގައި ތިބީމާ ވަނީ މިހެން ނޫންތޯއެވެ. ދަރިވަރުން މިހާ ހާލުގައި އުޅެން ޖެހެނީ ހަމަ އެންބަސީގެ އިހުމާލުންނެވެ. ދަރިވަރުން އަދިވެސް ތިބީ އެންބަސީއިން މިކަމަށް ހަށްލެއް ހޯދައިދޭނެ ދުވަހަކަށް އިންތިޒާރު ކޮށްގެންނެވެ.


vnews - Varah avahah enburi qaumah dhaanan, Saudi ga mihuree minivankoh: Saad Hariri\nއެނބުރި ގައުމަށް ދާނަން، ސައުދީގައި މިހުރީ މިނިވަންކޮށް: ހަރީރީ\nއާދިއްތަ ދުވަހު ފިއުޗަރ ޓީވީގައި ހަރީރީ ވާހަކަފުޅު ދައްކަވަނީ: ފޮޓޯ: ރޮއިޓަސް\nސައުދީ އަރަބިއްޔާގައި ހުންނެވީ އަމިއްލަ އިހްތިޔާރުގައި ކަމަށާއި، ލުބުނާނަށް ވަރަށް އަވަހަށް އެނބުރި ވަޑައިގަންނަވާނެ ކަމަށް އިސްތިއުފާ ދެއްވި ލުބުނާނުގެ ބޮޑު ވަޒީރު ސާދު ހަރީރީ ވިދާޅުވެއްޖެ އެވެ.\nހަރީރީ ސައުދީގައި ހުންނެވީ އޭނާގެ އަމިއްލަ އިހްތިޔާރުގައި ނޫން ކަމަށާއި، ގައުމަށް ވަޑައިގެންފިނަމަ އޭނާ އަވަހާރަ ކޮށްލާނެ ކަމުގެ އިންޒާރު ހިޒުބުﷲ އިން ދީފައިވަނިކޮށް ހަރީރީ ވަނީ އިއްޔެ ސައުދީގެ ވެރިރަށް ރިޔާދުގައި ފުރަތަމަ ފަހަރަށް ވާހަކަ ދައްކަވާފަ އެވެ.\nކުއްލި ގޮތަކަށް އިސްތިއުފާދެއްވިތާ އައް ދުވަސްފަހުން އާދިއްތަ ދުވަހު ސައުދީގެ ފިއުޗާ ޓީވީގައި ވާހަކަ ދައްކަވަމުން ހަރީރީ ވިދާޅުވީ އޭނާ އަކީ މިނިވަނެއް ކަމަށާއި ސައުދީން އޭނާ ހިފަހައްޓާފައި ނުވާ ކަމަށެވެ. ފިއުޗާ ޓީވީއަކީ ހަރީރީގެ ސިޔާސީ ޕާޓީއާއި ގުޅުން އޮންނަ މީޑިއާ އެކެވެ.\n"މިތާ ކިންގްޑަމް އޮފް ސައުދީ އަރަބިއްޔާގައި އަހަރެންނަކީ މިނިވަނެއް، މިތަނުގައި އަހަރެންނަށް ފުރިހަމަ މިނިވަންކަން އެބައޮތް، އެކަމަކު އަހަރެންގެ އާއިލާ ބަލަހައްޓަންވެސް ބޭނުންވޭ، އެހެންވީމާ ވަރަށް އަވަހަށް ލުބުނާނަށް އެނބުރިދާން ވިސްނަން" ހަރީރީ ވިދާޅުވި އެވެ.\nހަރީރީ އެނބުރި ގައުމަށް ވަޑައިގަންނަވާނެ ކަމަށް ވިދާޅުވާއިރު އެކަމަށް މަސްތަކެއް ހޭދަނުވާނެ ކަމަށާއި، މަދު ދުވަސްކޮޅެއްގެ ތެރޭގައި ލުބުނާނަށް ވަޑައިގަންނަވާނެ ކަމަށްވެސް ތަކުރާރުކޮށް ހަރީރީ ވިދާޅުވި އެވެ.\nލުބުނާންގެ ބޮޑުވަޒީރުގެ ހައިސިއްޔަތުން ސައުދީއަށް ކުރެއްވި ރަސްމީ ދަތުރުފުޅުގައި ކުއްލި ގޮތަކަށް މިމަހުގެ ހަތަރު ވަނަ ދުވަހު ހަރީރީ އިސްތިއުފާ ދެއްވިކަން އިއުލާންކުރެއްވި އެވެ. އިސްތިއުފާ ދެއްވީ އަމިއްލަ ސަލާމަތަށްޓަކައި ކަމަށް ކަމުގައިވެސް ދާޅުވިއެވެ. މެދުއިރުމަތީގެ މުސްލިމް ސިޔާސީ ލީޑަރުންގެ ތެރެއިން ހަރީރީ އަކީ ސައުދީ އަރަބިއްޔާ އާއި ވަރަށް ކުރިން ފެށިގެން ގާތްގުޅުމެއް ބާއްވާ ލީޑަރެކެވެ.\nރިޔާދުގެ ޓީވީ ސްޓޭޝަނެއްގައި ހަރީރީ އިސްތިއުފާ ދެއްވި ބަޔާން އިއްވަމުން ވިދާޅުވީ އިރާން އާއި ހިޒުބުﷲގެ ބާރު ލުބުނާނުގައި އިތުރުވަމުން އަންނަ މި ދަނޑިވަޅުގައި އޭނާ އަވަހާރަކޮށްލަން ރާވަފާނެތީ އިސްތިއުފާން ދޭން ނިންމެވީ ކަމަށެވެ. އަދި 2005 ވަނަ އަހަރު ދިން ކާރު ބޮމުގެ ހަމަލާއެއްގައި އޭނާގެ ބައްޕަ ރަފީގް ހަރީރީ އަވަހާރަކޮށްލި ހާދިސާ އާއި ގުޅުވަމުން ހަރީރީ ވިދާޅުވެފައިވަނީ ލުބުނާނުގެ ހާލަތު މިހާރު އޮތީ އޭރުވެސް އޮތް ގޮތަށް ކަމަށެވެ.\nހަރީރީ ސައުދީގައި ހުންނަވައިގެން އިސްތިއުފާ ދެއްވާފައިވާއިރު އޭނާ އެނބުރި ގައުމަށް ވަޑައިގެންނެވުމަށް ލުބުނާނުގެ ރައީސްއާއި އިތުރު ސިޔާސީ ވެރިން ވެސް ވަނީ ގޮވާލައްވާފަ އެވެ. އެހެންނަމަވެސް ލުބުނާނުގެ ބޮޑު ސަރަހައްދެއް ކޮންޓްރޯލް ކުރާ ހިޒުބުﷲ ޖަމާއަތުގެ ލީޑަރު ވަނީ ހަރީރީ ގައުމަށް ވަޑައިގެންނެވުމުގެ ހިޔާލުވެސް ދޫކޮށްލެވުމަށް ގޮވާލައްވާފަ އެވެ. އަދި އެނބުރި ވަޑައިގެންފި ނަމަ އަވަހާރަކޮށްލާނެ ކަމުގެ އިންޒާރުވެސް ދީފައިވެ އެވެ.


ދިރާސީ އައު އަހަރުގެ ތަހުނިޔާ\nމިއަދު މި ފެށުނު ދިރާސީ އައު އަހަރުގެ ތަހުނިޔާ އާއި ހެޔޮ އެދުންތައް ލޮބުވެތި ދަރިވަރުންނަށާއި ޚިދުމަތްތެރި މުދައްރިސުންނަށާއި ސްކޫލު މަދަރުސާތަކާއި ތަޢުލީމީ އިދާރާތަކުގެ ވެރިންނަށާއި މުވައްޒަފުންނަށް، ޕްރިޒަން އޮފިސަރުންނާއި ޕްރިޒަން އޮފިސަރުންގެ ޢާއިލާތަކާއި މުވައްޒަފުންގެ ނަމުގައި ފޮނުވަމެވެ.\nލޮބުވެތި ކިޔަވާ ކުދިންނެވެ! މިފެށުނު އަހަރު ދަރިވަރުން މަސައްކަތް ކުރަންވީ މާޒީގައި ހެދިފައިވާ ގޯސްތައް ރަނގަޅުކޮށް ހިތްވަރާއެކު ކިޔެވުމަށެވެ. ރަނގަޅު ނަތީޖާ ހޯދާ ދަރިވަރުންނަށް ވުމަށް ޢަޒުމް ކަނޑައަޅާށެވެ. ކޮންމެ ދަރިވަރަކުވެސް މަސައްކަތް ކުރަންވީ ކުށްކުރުމުން ދުރުވެހުރުމަށެވެ. ކުށްނުކުރާ މީހަކަށް ވުމަށެވެ. އެފަދަ ނޭދެވޭ ޢަމަލުތަކުން އެއްކިބާވެ، މުޖުތަމަޢުގެ ހަމަޖެހުމާއި އަނެކާގެ ސަލާމަތާއި ރައްކާތެރިކަމަށް މަސައްކަތް ކުރުމަށެވެ.\nތަޢުލީމީ އައު އަހަރެއް މިއަދު ފެށޭއިރު، 18 އަހަރު ނުފުރޭ ކުދިން ޖަލު ބަންދުގައި ތިބުމަކީ އެކަމާ ނުހަނު ހިތާމަކުރާ ކަމެކެވެ. ތިޔަ ކުދިންގެ ކިބައިން އެދެނީ ކޮންމެ ކުއްޖަކުވެސް މައިންބަފައިންނާއި ބެލެނިވެރިންގެ ބަސްއަހައިގެން މޮޅުކުއްޖަކަށްވުމަށް މަސައްކަތް ކުރުމަށެވެ. ބޭކާރުގޮތުގައި ގިނަވަގުތު ބޭރުގައި ނޫޅުމަށެވެ. ދީނީ ކަންތައްތައް ފަރުވާތެރިކަމާއެކު އަދާކުރުމަށެވެ.\nގޮންޖެހުންތައްގިނަ މިޒަމާނުގައި އިސްލާމީ ތަރުބިއްޔަތުގެ ތެރެއިން ދަރިން ބޮޑުކުރުމުގެ އެންމެ ބޮޑު ޒިންމާއެއް އުފުއްލަވަނީ ޓީޗަރުންނާއި މައިންބަފައިންނެވެ. ތިޔަ ބޭފުޅުންގެ ދަރިންނާއި ދަރިވަރުން އިސްލާމީ ރިވެތި އަޚުލާޤްގެ ތެރޭގައި ތަރުބިއްޔަތު ކުރުވުމަކީ ރަނގަޅު މުޖުތަމަޢެއް ބިނާކުރުމަށް އެޅިގެންދާ ހަރުދަނާ ބިންގަލެއް ކަމުގައި އަޅުގަނޑު ދެކެމެވެ.\nމިއަދުގެ މުނާސަބަތުގައި ޚިދުމަތްތެރި މުދައްރިސުންނާއި ސްކޫލުތައް ހިންގަވާ އެންމެހާ ފަރާތްތަކުގެ ކިބައިން އެދެނީ ތަޢުލީމު ޙާޞިލްކުރާ ދަރިވަރުންގެ ސަލާމަތާއި ރައްކާތެރިކަމަށް ޚާއްޞަ ސަމާލުކަމެއް ދެއްވައިގެން މަސައްކަތް ކޮށްދެއްވުމަށެވެ. މިއަދުގެ ޅަ ޖީލު ރައްކާތެރިކަމާއެކު ތަރުބިއްޔަތު ކޮށްދެއްވުމަކީ ވަރަށް މުހިންމު ކަމެއް ކަމުގައި ދެކެމެވެ. އެކުދިންގެ މުސްތަޤުބަލް އުޖާލާ ކޮށްދިނުމުގެ ބޭނުމުގައެވެ.\nމިއަދު ފެށިގެންމިދިޔަ ދިރާސީ އައު އަހަރަކީ ހުރިހާ ގޮތަކުންވެސް ފާގަތިކަމާއި ކާމިޔާބީ ޙާޞިލްވެގެންދާނެ އަހަރެއްކަމުގައި ލެއްވުންއެދި މާތްﷲ ގެ ޙަޟްރަތުގައި ދުޢާ ދަންނަވަމުއެވެ.\nކޮމިޝަނަރ އޮފް ޕްރިޒަންސް އަޙްމަދު ޝިހާން\nމިނިސްޓަރ އޮފް ހެލްތު އައިޖީއެމްއެޗް އާއި އެމްސީއެސްގެ އިސް ވެރިންނާ ބައްދަލުކުރެއްވުން


MNU students field trip to A. Dh Fenfushi | Aiminath Leena\nMNU students field trip to A. Dh Fenfushi\nދިވެހިރާއްޖޭގެ ގައުމީ ޔުނިވަރސިޓީގެ ޑިޕްލޮމާ އިން ޖަރނަލިޒަމް ދަރިވަރުން ފެންފުއްޓަށް ކުރި ތަމްރީނީ ދަތުރު.\nދިވެހިރާއްޖޭގެ ގައުމީ ޔުނިވަރސިޓީގެ ޑިޕްލޮމާ އިން ޖަރނަލިޒަމް ދަރިވަރުން 17 މަރޗް 2016 ވީ ބުރާސްފަތި ދުވަހުގެ ރޭ ފެންފުއްޓައް ކުރި ދަތުރުގައި މައިގަނޑުގޮތެއްގައި ބަލާލީ އެރަށުގެ ކުނި މެނޭޖް ކުރުމުގެ ނިޒާމް ރާވާ ހިންގާ ގޮތުގެ މަށްޗަށެވެ. މީގެ އިތުރުން ރަށުގެ އާއްމު ހާލަތާ ބެހޭ ސަރވޭއެއް ގޭގެއައް ޒިޔާރަތްކޮށް ހޯދުނު މަޢްލޫމާތުގެ އަލީގައި ތައްޔާރުކުރެވުނެވެ. މި ދަތުރުގައި އެރަށު ޒަމާންވީ ހިރިގަލު މިސްކިތުގެ ގިނަ މަޢުލޫމާތުތަކެއް ހޯދާ އެއްކުރެވިފައިވެ އެވެ. އިތުރަށް ބަލާލެވުނު ކަންތައްތަކުގެ ތެރޭގައި ފެންފުށީގެ ފަރުގެ ދިރުންތައް ބަލާލަން ދިޔުމާ ކުނި ނައްތާލުމައް އެރަށު ކައުންސިލުން މަސައްކަތް ކުރާ މަރުކަޒައް ޒިޔާރާތްކޮށް އެކަން ކުރެވެމުންދާގޮތް ދަތުރުގެ ބައިވެރިން ތަޖްރިބާކޮްށްފައިވެއެވެ. ދެދުވަހުގެ މުއްދަތަކަށް ކުރި މި ދަތުރުގައި އދ. ފެންފުއްޓާ ބެހޭ ގިނަ މަޢުލޫމާތު ތަކެއް ހޯދިފައި ވާކަން ފާހަގަކޮށްލެވެ އެވެ.\nއދ. ފެންފުއްޓަކީ އެރަށު ކައުންސިލާއި ރައްޔިތުންގެ އެއްބާރުލުމާއި އެކު ތިމާވެއްޓާއި ރަށްޓެހި ގޮތެއްގައި ކުނި މެނޭޖް ކުރެވެމުންދާ މަދު ރަށްތަކުގެ ތެރެއިން ރަށެއްކަން ފާހަގަކޮށްލެވެއެވެ. އެގޮތުން 2014 ވަނަ އަހަރު ތިމާވެއްޓާ ރައްޓެހި ގޮތެއްގައި ކުނި ނައްތާލުމުގެ ނިޒާމް ފެށިގެން ދިޔަ ނަމަވެސް އޭރު އެކަން ކުރެވެމުން ދިޔައީ ވަރަށް ބޮޑެތި ގޮންޖެހުން ތަކަކާ އެކު ކަމަށް ކައުންސިލުން ބުނެއެވެ. ކައުންސިލްގެ ބޭފުޅުން މައުލޫމާތު ދިން ގޮތުގައި އޭރު އެރަށުގައި ކުނި ނައްތާލެވޭނެ އެއްވެސް ނިޒާމެއް ނެތްކަމަށާ އެރަށުގެ ރީތި ގޮނޑުދޮށްތައް ތޮއްޖެހިފައިވަނީ އެކިޒާތުގެ ކުނިބުނިން ކަމަށާއި، މުޅި ރަށުތެރެވަނީ ބުޅަލުގެ ހާއްޔަކަށް ވެފައިކަމަށް އެބޭފުޅުން ވިދާޅުވިއެވެ. ނަތީޖާޔަކަށް ވެގެން ދިޔައީ ރަށުތެރޭގެ ސިއްޙީ ހާލަތު ދަށަށް ގޮސް ބަލިމަޑުކަން އިތުރުވެގެން ދިޔުމެވެ. މިކަމުން އަރައިގަތުމަށްޓަކާ ކުރެވުނު މަޝްވަރާތަކާ މިންނެތް މަސައްކަތުގެ ނަތީޖާ ޔަކަށް ވެގެން ދިޔައީ މި ނިޒާމް ގާއިމްކުރެވިގެން ދިއުމެވެ. ކައުންސިލް އިދާރާގެ ބޭފުޅު ވިދާޅުވި ގޮތުގައި މިއަދާ ހަމަޔައް އާދެވުނު އިރު އާއްމުކޮށް އުކާލެވޭ ތަކެތީގެތެރެއިން ހަމަ އެކަނި ނައްތާލުމުގައި ދަތި ވެފައިވާ އެއްޗަކީ ނެޕީ ކަމުގައެވެ.\nއޭގެ އިތުރުން އެރަށު އާސާރީ ބިނާއެއް ކަމުގައިވާ ހިރިގަލު ހުކުރު މިސްކިތައް ދަތުރުގެބައިވެރިން ޒިޔާރަތްކޮށްއެތަނުގެ މައުލޫމާތު ސާފުކޮށްފައިވެއެވެ. މި މިސްކިތަކީ މީގެ 380 ވަރަކަށް އަހަރުކުރީގެ ބިނާއެއްކަމަށް ވެއެވެ. އަދި މި މިސްކިތުގައި ހިމާޔަތް ކުރެވިފައިވާ ވެވެއްގެ އިތުރުން ރާއްޖޭގައި ހުރި އެންމެ ބޮޑު ފެންވަޅު ކަމަށް ބުނެވޭ ވަޅުވެސް މި މިސްކިތުގައި ހުރުން ވެގެން ދިޔައީ މި މިސްކިއް އިތުރައް ހާއްސަވެގެން ދިޔަ ކަމެއްކަމުގައެވެ. މުޅިންވެސް ހިރިގަލުން ބިނާކުރެވިފައިވާ މިމިސްކިތަކީއެރަށުގައި މިހާުރު ފެންނަން ހުރި ހަމައެކަނި ހިރިގަލުގެ ބިނާވެސް މެއެވެ. ބުނެވޭގޮތުގައި ހިރިގަލުގެ މަސައްކަތްތެރިކަން ރާއްޖޭގައި އެންމެ ފުރަތަމަ ފެށިގެން ގޮސްފައިވަނީވެސް އދ. ފެންފުށީގައެވެ.\nއދ. ފެންފުއްޓައް ކުރި މިދަތުރުގައި އެރަށު ފަރުގެ ދިރުން ބެލުމަށް ދިޔަދިޔުމުން ފާހަގަކުރެވުނީ ގިނައަދަދެއްގެ މުރަކަތަކެއް ހަލާކުވެގެން ގޮސްފައިވާ ކަމެވެ. އެހެން ނަމަވެސް އަލައް ހެދެމުން ބޮޑވަމުންދާ މުރަކަތައްވެސް ފެނުނުކަން ފާހަގަކޮށްލެވުނެވެ. މީގެ އިތުރުން ތަފާތު ވައްތަރުގެ އަދި އެކި ކުލަކުލައިގެ މަސް އެސަރަހައްދުން ފެނިގެން ދިޔައެވެ. މި ތަޖުރިބާ އަކީ ހުރިހާ ބައިވެރިންނަށްވެސް މުޅިން އާ ތަޖުރިބާ އެކެވެ. އެރަށުގައި އެއްރެޔާއި ދެދުވާ ހޭދަވެގެން ދިޔައިރު، ދަތުރުގެ ބައިވެރިން އެކުގައި ހޭދަކުރެވުނު ކޮންމެ ވަގުތަކީވެސް ވަރަށްވެސް މަޖާ ވަގުތު ތަކެކެވެ.\nMarch 26, 2016 by Aiminath Leena\tGallery News\n← workshop held by anti corruption commition regarding judicial issues in maldivess


Adhives gabool kuranee sharuee maruhalaa ge therein Yameen ah insaafu libeyne kamah: Idhikolhu | Mihaaru\nއަބްދުއްރަހީމް ވިދާޅުވީ، މި ސަރުކާރު އޮއްވައި ޔާމީނަށް އިންސާފު ލިބޭނެ ކަމަށް ގަބޫލު ނުކުރައްވާ ކަމަށް. އޭގެ ސަބަބެއް ކަމަށް ވިދާޅުވީ، މި ސަރުކާރުގެ އަނިޔާވެރިކަން އިންތިހާ އަށް ގޮސްފައި އޮތުން.\nީޕީޕީއެމް ކޯލިޝަނުން ރޭ ބޭއްވި ނިއުސް ކޮންފަރެންސްގައި، ޕީއެންސީގެ ރައީސް އަބްދުއްރަހީމް ވާހަކަދައްކަވަނީ؛-- ފޮޓޯ: އިދިކޮޅު ކޯލިޝަން\n22 ޖެނުއަރީ 2021 - 10:58\nBREAKING: Yameen ge5aharuge jalu hukum dhamahattaifi\nހައި ކޯޓް ޕީޕީއެމް ކުރީގެ މެމްބަރު އަބްދުއްރަހީމް އަބްދުﷲ ރައީސް އަބްދުﷲ ޔާމީން އިދިކޮޅު ފަރާތްތައް ކްރިމިނަލް ކޯޓް މަނީ ލޯންޑްރިން ޕީޕީއެމް/ޕީއެންސީ އިއްތިހާދު ޕީޕަލްސް ނެޝަނަލް ކޮންގްރެސް\nޔާމީނަށް ލިބޭނެ އިންސާފަކީ އުމުރު ދުވަހު ޖަލުގައި ހޭދަކުރުމެވެ. އެނޫން އަދަބެއް ލިބޭނަމަ ޔާމީނަށް އިންސާފު ނުލިބުނީއެވެ. ޔާމީނު ހިންގާފައިވާ ޖަރީމާތަކުގެ ގިނަކަމާއި ނުރައްކާތެރިކަމާއި ވަކިވަކި ފަރުދުންނަށާއި އާންމުކޮށް ގިނަ ރައްޔިތުންނަށް ލިބުނު ހިތާމައާއި ގެއްލުމާއި ދެރައާއި ނިކަމެތިކަމާއި މާލިއްޔަތަށް ވަންނަންޖެހޭ އެތައް މިލިޔަން ރުފިޔާއެއް އަމިއްލަ އެކައުންޓަށް ޖަމާކޮށް އެއިން މަންފާ ހޯދާފައިވާތީއެވެ.\nއަދުރޭ އެބުނާ އިންސާފަކީ، މަކަރާ ހީލަތުން އޮޅުވާލައިގެން ޔާމީނު ހިންގި ފައިސާގެ މުއާމަލާތަކީ ހެޔޮނިޔަތުގަ ކުރިކަމެއްކަމަށް ނިންމާ ޔާމީނު މިނިވަންކުރުންބާ!، މީހަކު އަޅެވާތާ ވެދާނެނު، ދައުލަތަށް ލިބެން ޖެހޭ ފައިސާ އަމިއްލަ ކުންފުންޏެއްގެ އެކައުންޓަށް ޖަމާކޮށް އެފައިސާ ރައީސްކަމުގަ ހުރިމީހެއްގެ އެކައުންޓަށް ޖަމާކުރީމަ އެވާނެތަ ހެޔޮ ނިޔަތުގަ ދީނާ ޤައުމަށްޓަކާ ހިންގި ޖަރީމާއަކަށް!\nދިވެހިން މުދަލަށް ކިޔާނާތްތެރި ވެގެން ހުކުމެއް އައީމާ އެވަނީ އަނިޔާވެރި. އަމިއްލަ އެދުން އޮވެގެން ވާހަކަ ދެއްކެވިއަސް ތިޔަވަރު ބޮޑު.\nދިވެހި ދައުލަތަށާއި، ރައްޔަތުންނަށް އަދި ޔާމީނަށްވެސް އިންސާފު ލިބި އަދި ގެއްލި ނުވަތަ ވަގަށްނަގާފައިވާ އެފަރާތް ތަކުގެ ޙައްޤުވެސް އޭގެ އަހުލުވެރިފަރާތަށް އިޢާދަ ކޮށްދޭންވާނެ. # ހޯދި ގޮތަކަށް 2013 ގަ ވެރިކަން ލިބުމާއިހަމައަށް ޔާމީން ދިރިއުޅުނު ގޮތާއި އޭނާގެ މާލީ ތަނަވަސްކަން ހުރިގޮތް ގިނަދިވެހިންނަށް އިގޭ. # ބައި މުސާރަ ނަގަމުން އައިމީހާ ފަހުންދެއްކި ވާހަކަ ރަހީމްބެވެސް ވާނީ އަޑުއަހާފަ. އެކަމަު 25 ބުރީގެ ގެއާއި އެކައުންޓުގައި މިލިޔަނުން ޑޮލަރު؟!\nވެރިކަން ލިބުމާހަމައަށް އޭނާގެ ތަނަވަސްކަން ކިޔައިދީބަލަ. އޭރުން އެބައިމީހުންނަށް ކިރިޔާ ރޭކާއެއްވެސް ލާނީ.\nއިންސާފު މިކިޔާނީ ކޯންޗަކަށްބާ؟ ނުވެސްދަންނަ ކުންފުންޏަކުން 1 މިލިޔަން ޔާމީން އެކައުންޓަށް ޖަމާކުރި. އޮޑިޓް އޮފީހުންނާއި އޭސީސީން އެފައިސާމެދު ޝައްކުކޮށް ޔާމީނަށް އެންގި. ވަގުތުން އެފައިސާ އެހެން އެކައުންޓަކަށް ބަދަލުކޮށް ފޮރުވި. ދެން މިބުނަނީ އެސްކުރޯ އެކައުންޓެއް ހުޅުވާށޭ. ކިޔާފަ ގެނައީ ދަރަންޏަށް މީހަކު އަތުންނަގައިގެން ގެނަ 1 މިލިޔަން. ވަގުފައިސާ ހުރީ ފައިދާ ލިބޭގޮތަށް އިންވެސްކޮށްފަ. އެސްކުރޯއަށްލީ ދަރަންޏަށްނެގި ފައިސާ. މުޅިން އޮޅުވާލީ.\nރާޢްޖޭގެ ސިޔާސީ ލީޑައުން ވަރަށް ބޯބޮޑު. ކޮންމެ ޕާޓީއެއްގައިވެސް ލީޑަރުގެ ވަށައިގެން ގެންގުޅޭނީ މޮޔަ ނޫނީ ވަރަށް ބަލިކަށި ބައެއް. ކިރިޔާވެސް ގާބިލު މީހެއްވިއްޔާ ބަހައްޓާނީ ލީޑަޝިޕާ 100 މޭލު ދުރުގައި، ދެން ވައްކަންކޮށްގެން ލީޑަރު ޖަލަށް ލިޔަސް، ލީޑަރަށް އިންތިހާބުގައި ވާދަ ކުނުރެވުނަސް، އިތުރު މީހަކަށް ފުރުސަތެއް ނޯންނާނެ. އެންމެން ދުވަންޖެހޭނީ ލީޑާރު ސަލާމަތް ކުރަން، ދެން ޕާޓީގެ އެންމެން ތިބޭނީ އަތްޖަހަން.\nރަނގަޅު. ތިއީ އެންމެންވެސް އެދޭގޮތަކީ. އެހެނީ އިންސާފަކީ ޙައްޤު ލިބުން. އެއީ ވެދާނެ ޖަލަށްލުން ކަމަށްވެސް. ސާބިތު ނުވަންޏާ ދޫކޮށްލުން ކަމަށްވެސް.\nކޮބާތަ ނުލިބިގެން އުޅޭ އިންސާފަކީ އެކައުންޓުގަ ހުރި ލާރި އޭ ނެތް އެއްޗެކަށް ހަދަންތަ. ނޫނީ އޭނަ ކުށެއްނުކުރާ މައުސޫމް ވަގަކަށްތަ ނުވެގެން ތިޔަ އުޅެނީ.\nއަދުރޭ އިންސާފޭ ތިކިޔަނީ ބޭ އިންސާފަށް ތަ؟ ދައުލަތުގެ ފައިސާ އަމިއްލަ އެކައުންޓަށް ޖަމާކުރި ހިސާބުން އެއޮތީ ކުށްކޮއްފަ. ހަމަބުއްދި ހުރި ކޮންމެ މީހަކަށް އެކަން ވަރަށް ސާފުކޮށް އެގޭނެ. އަދުރޭ އަށް ނޭގޭ ނަމަ ބުއްދި ސަލާމަތުން ހުރިތޯ ކަށަވަރު ކުރަން އެބަޖެހޭ.\nހުރިހާ ކޯޓަކަށް މައްސަލަ ވައްދައިގެން ލޯޔަރު ފީގެ ގޮތުގައި ބޮޑު އެއްޗެއް ނަގަމުންދާތީ ޕީ.ޕީ.އެމް ހިންގަން ހުރި ފައިސާކޮޅުވެސް ހުއްވެއްޖެ ކަމަށް ޕާރޓީތެރޭ އެބަ ކިޔާ. ޖަމީލު ބޭނުންވަނީ 2023 ރިޔާސީ ޓިކެޓާ ފައިސާ.


ރާއްޖެ - ސްކޯލާޝިޕްގެ ފުރުސަތު\nއޯލެވެލް ނިންމާ ދަރިވަރުންނަށް ޔޫޑަބްލިޔޫސީގެ ސްކޮލަރޝިޕްގެ ފުރުސަތު ހުޅުވާލައިފި\nމިހާރު ވެސް ހަތަރު ދަރިވަރަކު ޔޫޑަބްލިޔޫސީގައި ކިޔަވަމުންދޭ\nކ. މާލެ 14 ޖެނުއަރީ 2017 | ހޮނިހިރު 22:42 1,628\nޔޫޑަބްލިޔޫސީ ކޮލެޖްގެ ދަރިވަރުންތަކެއް: މިކޮލެޖްގެ ސްކޮލަޝިޕަށް މިހާރު ވަނީ ހުޅުވާލައިފައި - ރާއްޖެ އެމްވީ\nޔުނައިޓެޑް ވޯލްޑް ކޮލެޖް ސްކޮލަޝިޕްގައި ބައިވެރިވުމަށް އެދުމުގެ ފުރުޞަތު ހުޅުވާލައިފިއެވެ.\nރާއްޖެ ޓީވީއަށް މައުލޫމާތު ދެމުން ޔޫޑަބްލިޔުސީގެ މާލޭ ގޮފިން ބުނި ގޮތުގައި މިއަހަރު ސްކޮލަޝިޕްގެ ފުރުޞަތު ހަމަވާނީ ޖެނުއަރީ 26ގެ ނިޔަލަށެވެ.\nޔޫޑަބްލިޔޫސީގެ ސްކޮލަރޝިޕަކީ 2000 ވަނަ އަހަރުން ފެށިގެން އޯލެވެލް އިންތިހާނު ނިންމާ ދިވެހި ދަރިވަރުންނަށް އަލިފުޅުތުއްތު ފައުންޑޭޝަންގެ އެހީތެރިކަމާއެކު ޚާއްސަކުރެވިގެން ކުރިއަށް ގެންދާ ސްކޮލަރޝިޕް ޕްރޮގްރާމެކެވެ. މި ޕްރޮގްރާމްގެ ދަށުން ގްރޭޑް 10 ނިންމައި ސްކޮލަޝިޕަށް ހޮވޭ ދަރިވަރަކަށް މަތީ ސާނަވީ ތަޢުލީމު ޔުނައިޓެޑް ވޯލްޑް ކޮލެޖެއްގައި ފުރިހަމަ ކުރުމަށް ފުރުޞަތު ލިބެއެވެ.\nޔޫޑަބްލިޔޫސީގައި ދަރިވަރުން ފުރިހަމަ ކުރާނީ އިންޓަރނޭޝަނަލް ބެކަލޯރިއޭޓް (އައި.ބީ) ޑިޕްލޮމާއެވެ. އައިބީ އަކީ އޭލެވެލް އާއި އެއް ފެންވަރުގެ އަދި ދުނިޔޭގެ ހުރިހާ ޔުނިވާސިޓީތަކެއްގައިވެސް ޤަބޫލުކުރާ ދިވެހިރާއްޖޭގެ ކޮލިފިކޭޝަން އޮތޯރިޓީން ޤަބޫލުކުރާ ދެ އަހަރުގެ ކޯހެކެވެ.\nޔޫޑަބްލިޔޫސީއަކީ 1962 ވަނަ އަހަރުން ފެށިގެން ދުނިޔޭގެ ހަމަޖެހުމަށާއި އެއްބަޔަކު އަނެއްބަޔަކާ ސުލްހަވެރިކަމާއެކު ދިރިއުޅުމަށް ބާރުއެޅުމަށް ތަޢުލީމަކީ ބިންގަލެއް ކަމުގައި ދެކި މަތީ ސާނަވީ އުމުރުގެ ޒުވާނުންނަށް ޚާއްޞަކުރެވިގެން އުފެއްދި ސްކޫލްތަކެކެވެ. މިއަދު ދުނިޔޭގެ އެކި ޤައުމުތަކުގައި ޖުމްލަ 17 ކޮލެޖް ހުރެއެވެ.\n2001 ވަނަ އަހަރުން ފެށިގެން ޖުމްލަ 45 ދިވެހި ދަރިވަރުން ވަނީ ފުލް ސްކޮލަޝިޕްގައި ޔޫޑަބްލިޔޫސީތަކުގައި ތަޢުލީމު ޚާސިލްކޮށްފައެވެ. ޔޫޑަބްލިޔޫސީގެ2އަހަރު ފުރިހަމަކުރުމަށްފަހު ހުރިހާ ދިވެހި ދަރިވަރުންނަށްވެސް ދުނިޔޭގެ އެންމެ ފެންވަރު ރަނގަޅު ޔުނިވަރސިޓީތަކުން މަތީ ތައުލީމު ހާސިލްކުރުމަށް ސްކޮލަޝިޕް ލިބިފައިވެ އެވެ. މިއީ ދިވެހި ސަގާފަތާއި އާދަކާދަތައް ދުނިޔޭގެ އެކިއެކި ޤައުމުތަކުގައި ތަމްސީލުކުރުމަށް ލިބޭ ފުރުސަތެއް ކަމަށާއި ޔޫޑަބްލިއުސީގައި ދިވެހި4ދަރިވަރުން މިހާރުވެސް ތައުލީމު ހާސިލުކުރަމުންދާ ކަމަށް އަލިފުޅު ތުއްތު ފައުންޑޭޝަނުން ބުނެ އެވެ.


Gamu Hospitalgai Planteh bahattan dhe bayakaa havaalukohfi\nގަމު ހޮސްޕިޓަލްގައި ފެން ޕްލާންޓެއް ބަހައްޓަން ދެ ބަޔަކަށް\nގަމު ރީޖަނަލް ހޮސްޕިޓަލްގައި ފެން ޕްލާންޓެއް ބެހެއްޓުމުގެ އެއްބަސްވުމުގައި ސޮއި ކުރުމުގެ ރަސްމިއްޔާތުގެ ތެރެއިން-- ފޮޓޯ: ހެލްތު މިނިސްޓްރީ\nލ. ގަމު ރީޖަނަލް ހޮސްޕިޓަލުގައި އާރުއޯ ޕްލާންޓެއް ބަހައްޓަން ހަދާ އިމާރާތާއި އެ ޕްލާންޓް ބަހައްޓަން ހެލްތު މިނިސްޓްރީގެ ފަރާތުން ދެ ކުންފުންޏަކާއެކު އެއްބަސްވުމެއްގައި މިއަދު ސޮއި ކޮށްފި އެވެ.\nރޯޝަނީ ބިލްޑިންގައި މިއަދު ބޭއްވި ރަސްމިއްޔާތެއްގައި މިނިސްޓްރީގެ ފަރާތުން ދެ އެއްބަސްވުމުގައި ސޮއި ކުރެއްވީ ހެލްތު މިނިސްޓަރު އަބްދުﷲ ނާޒިމް އިބްރާހިމެވެ. އާރުއޯ ޕްލާންޓެއް ބަހައްޓަން ހަދާ އިމާރާތުގެ އެއްބަސްވުމުގައި ސޮއި ކުރެއްވީ ރައިޒާ ޕްރައިވެޓް ލިމިޓެެޑްގެ ޑިރެކްޓަރު މުހައްމަދު އަފްސަން އެވެ. އަދި އާރުއޯ ޕްލާންޓް ބަހައްޓާ އެއްބަސްވުމުގައި ސޮއި ކުރީ ސްޓެޓިކް ކޮމްޕެނީ ޕްރައިވެޓް ލިމިޓެޑުން އިބްރާހިމް ޝަހުދު އެވެ.\nވިހި ޓަނުގެ އާރްއޯ ފެން ޕްލާންޓް 125 ދުވަހުގެ ތެރޭގައި ބަހައްޓަން ސްޓެޓިކް ކޮމްޕެނީ ޕްރައިވެޓް ލިމިޓެޑާ ހަވާލު ކޮށްފައިވާނީ ދެ މިލިއަން ރުފިޔާ އަށެވެ. އަދި އެ ޕްލާންޓްގެ އިމާރާތް 80 ދުވަހުގެ ތެރޭގައި ރައިޒާ ޕްރައިވެޓް ލިމިޓެެޑާ ހަވާލު ކޮށްފައިވަނީ 1.4 މިލިއަން ރުފިޔާ އަށެވެ. ސަރުކާރުގެ ފަރާތުން ދެ ޕްރޮޖެކްޓަށް ޖުމްލަ 3.4 މިލިއަން ރުފިޔާ ހަރަދުކުރަން ހަމަޖެހިފައި ވެއެވެ.\nރަސްމިއްޔާތުގައި މިނިސްޓަރު ވިދާޅުވީ މިއަދު މި ހަވާލުކުރި ޕްރޮޖެކްޓްގެ ސަބަބުން ގަމު ހޮސްޕިޓަލަށް ބޭނުންވާ ވަރަށް ސާފު ބޯފެނުގެ ހިދުމަތް ލިބިގެންދާނެ ކަމަށާއި ކުރިން އެ ހޮސްޕިޓަލް އަށް ދިމާވާ ސާފު ބޯފެން ލިބުމުގެ މައްސަލައަށް ވަރަށް ބޮޑު ހައްލެއް ލިބިގެންދާނެ ކަމަށެވެ.\n"ބައެއް ސިއްހީ ހިދުމަތްތަކަކީ ސާފު ބޯފެން ނުވަތަ ރައްކާތެރި ފެން ނުލިބޭނެ ނަމަ ނުދެވޭ ކަހަލަ ހިދުމަތްތައް. މިސާލަކަށް ޑައެލަސިސް. މީގެ ކުރިން ގަމު ހޮސްޕިޓަލަށް ސާފު ފެން ގެންނަނީ މާންދޫ ފެކްޓްރީއަކުން" މިނިސްޓަރު ވިދާޅުވި އެވެ.


Maumoonah jalu hukum kuri iru ves Ghasaan himeynun!\nމައުމޫނަށް ޖަލު ހުކުމް، ގައްސާން ހިމޭނުން!\nގައްސާން މައުމޫން ޖަލްސާގައި ބައިވެރިވެވަޑައިގަންނަވަނީ: -- ފައިލް ފޮޓޯ އަވަސް\nކުރީގެ ރައީސް މައުމޫން އަބްދުލް ގައްޔޫމް ޖަލަށް ލުމަށް ކްރިމިނަލް ކޯޓުން އިއްޔެ ހުކުމް ކުރުމާ ގުޅިގެން ގިނަ ބަޔަކު އެކަމާ ކަންބޮޑުވުމާއި ހިތާމަ ފާޅު ކުރަމުން ދެ އެވެ. ނަމަވެސް ސަރުކާރާއެކު މިހާރު ވެސް މަސައްކަތް ކުރައްވަމުން ވަޑައިގަންނަވާ އެމަނިކުފާނުގެ ހަގު ދަރިކަލުން އަދި ގައްސާން މައުމޫން ވަކި އެއްޗެއް ވިދާޅެއް ނުވެ ހުންނެވީ ހިމޭނުންނެވެ.\nތަހުގީގަށް ފޯނު ނުދިން ކަމަށް ބުނެ ރައީސް މައުމޫންގެ މައްޗައް ހުކުމް އިއްވީ ދައުލަަތުން އުފުލާފައިވާ އަދުލު އިންސާފު ގާއިމްކުރުމަށް ހުރަސްއެޅި ކަމުގެ ދައުވާ ސާބިތުވެގެނެވެ. ހުކުމް އިއްވީ، މައުމޫންގެ ޝަރީއަތް ކުރިއަށް ގެންދާ ގޮތުން ވަކީލުން މައްސަލަ ދޫކޮށްލުމުން ވަކީލެއް އައްޔަން ކުރަން ވެސް އެކަށީގެންވާ ފުރުސަތު ނުދީ އަދި ހުށަހެޅި ދިފާއީ ހެކިތައް ވެސް ގަބޫލު ނުކޮށެވެ.\nއެމަނިކުފާނަށް ހުކުމް ކުރެއްވި ގޮތާމެދު ގިނަ ބަޔަކު އަންނަނީ ކަންބޮޑުވުން ފާޅު ކުރެ އެވެ. އެގޮތުން ރައީސް މައުމޫންގެ ދަރިކަނބަލުން ދުންޔާ މައުމޫން ވިދާޅުވީ އެ ހުކުމާ ގުޅިގެން ދައްތަ ޔުމްނާ މައުމޫން އާއި ނަސްރީނާ އިބްރާހިމަށް ބޮޑު ސިހުމެއް ލިބި ފުން ހިތާމައިގައި ތިއްބެވި ކަމަށެވެ. އެހެން ނަމަވެސް އެކަމާ ގުޅިގެން މިހާތަނަށް ވެސް ގައްސާން މައުމޫން ވަަކި އެއްޗެއް ވިދާޅެއް ނުވެ އެވެ.\nސަރުކާރަށް ކުރާ ތާއީދު ރައީސް މައުމޫން ގެންދިޔަ ފަހުން ވެސް ގައްސަން ހުންނެވީ ރައީސް ޔާމީންއާއެކުގަ އެވެ. ނަމަވެސް އާއިލީ ބައްދަލުވުންތަކަށް ގައްސާން ޖަލަށް ވަޑައިގަންނަވާ ކަމަށްވެ އެވެ.\nރައީސް މައުމޫންގެ މައްޗައް ވަނީ 18 މަސް ދުވަހުގެ ޖަލު ހުކުމެއް އިއްވާފަ އެވެ. އަދި އެމަނިކުފާނަށް ދީނީ ނަސޭހަތް ދިނުމުގެ ހުއްދަ ވެސް ވަނީ ބާތިލުކޮށްފަ އެވެ.\nރައީސް މައުމޫން އަބްދުލްގައްޔޫމް ގައްސާން މައުމޫން\n"ކަންބަޅި ކެހެރީގައި އޮތަސް ހިޔަޅު ވާނީ ހިޔަޅަށް"